title: আরেকটি প্রেমের গল্প

text: বাংলা যাত্রা শিল্পের সূচনালগ্নে মেয়েরা যখন অভিনয় শুরু করেনি তখন পুরুষেরা মেয়েদের সাজে অভিনয় করতেন। নারী চরিত্রে অভিনয় করা বিখ্যাত বাঙালি যাত্রা শিল্পী চপল ভাদুড়ির ব্যক্তিজীবনের উপর একটি ডকুমেন্টারি নির্মানের উদ্দেশ্যে সমকামী পরিচালক অভিরূপ সেন তার উভকামী বয়ফ্রেন্ড বাসুকে সাথে নিয়ে কলকাতায় আসেন। এক পর্যায়ে স্থানীয় জনতার বাধার মুখে বীরভুমের হেতেমপুর নামক স্থানে ফরাসী প্রবাসী উদয়ের বাড়িতে বাকী অংশের শুটিং সম্পন্ন হয়। চপল ভাদুড়ীর গল্পের পাশাপাশি অভিরূপ সেনের ব্যক্তিজীবনের গল্প সমান্ত্রালে বয়ে চলে। এক পর্যায়ে বাসুর স্ত্রী মম শ্যুটিং স্পটে এসে হাজির হন। তিনি অভিরূপ এবং বাসুর গোপন সম্পর্কের কথা জানতে পারেন।


title: চপল ভাদূড়ী

text: চপল ভাদূড়ী বাংলা যাত্রা এবং সম্ভবত ভারতীয় যাত্রাশিল্পের শেষ জীবিত নারীচরিত্রে অভিনয় কারী শিল্পী। যাত্রা মূলত মঞ্চ নাটকের গ্রামীণ সংস্করণ। যাত্রায় মেয়েদের আগমনের পূর্বে ছেলেরা নারীসাজে অভিনয় করতেন। চপল ভাদূড়ী তাদের মধ্যে অন্যতম। তিনি ২০১০ সালে কৌশিক গাঙ্গুলী পরিচালিত ঋতুপর্ণ ঘোষ অভিনীত আরেকটি প্রেমের গল্প চলচ্চিত্রে অভিনয় করেন।


title: চপল ভাদূড়ী

text: কলকাতার কালী দত্ত লেনে চপল কুমার ভাদূড়ীর জন্ম। তার পিতা তারা কুমার দত্ত এবং মা প্রভা দেবী। বাবা মা দুজনেই যাত্রা শিল্পী ছিলেন। তার তিন ভাই এবং দুই বোন ছিলো। তার ছোট বোন বিখ্যাত অভিনেত্রী ও সংগীত শিল্পী কেতকী দত্ত। মায়ের মৃত্যুর পর সাত বছর বয়সে তার অভিনয় জীবন শুরু হয় শ্রীরঙ্গম যাত্রা'য়। এটার বর্তমান নাম বিশ্বরূপা। এটি উত্তর কলকাতায় অবস্থিত। শরৎচন্দ্র চট্টোপাধ্যায় রচিত বিন্দুর ছেলে তে তিনি অপূর্ব চরিত্রে অভিনয় করেন। ১৯৫৫ সালে তিনি আলীবাবা যাত্রা পালায় নারী চরিত্র মর্জিনা হিসেবে অভিনয় করেন।


title: চপল ভাদূড়ী

text: তার গলার স্বর খুব চিকন এবং একদম মেয়েদের মত। আলীবাবার মর্জিনা চরিত্রে অভিনয় করার পর তিনি একের পর এক নারী চরিত্রে অভিনয় করতে থাকেন। রাজা দেবিদাস, চাঁদ বিবি, সুলতানা রাজিয়া, মহিয়সী কৈকেয়া প্রভূতি যাত্রা খ্যাতি অর্জন করে এবং সেই সাথে তিনি চপল কুমারী নামে বাংলা যাত্রাশিল্পের প্রধান নারীর স্থান দখল করেন। ১৯৬০ সালে তিনি ছিলেন সর্বাধিক পারিশ্রমিক পাওয়া নারী অভিনেত্রী। ষাটের দশকের শেষের দিকে মেয়েরা যাত্রা শিল্পে অভিনয় শুরু করলে চপল ভাদূড়ীর ক্যারিয়ারের পতন শুরু হয়। শেষের দিকে তিনি দেবী মা শীতলার ভূমিকায় অভিনয় করতেন। ২০০৬ সালে তিনি অর্ধ আত্মজৈবনিক পালা রমণীমোহনে অভিনয় করেন যা ছিলো তার প্রথম কোন পূর্ণদৈর্ঘ্য পুরুষচরিত্রে অভিনয়।


title: চপল ভাদূড়ী

text: তিনি কৌশিক গাঙ্গুলী পরিচালিত টেলিফিল্ম "'উষ্ণতার জন্য"' এবং চলচ্চিত্র আরেকটি প্রেমের গল্পতে অভিনয় করেছেন।


title: ইউনাইটেড কমার্শিয়াল ব্যাংক লিমিটেড

text: ইউনাইটেড কমার্শিয়াল ব্যাংক লিমিটেড (ইউসিবি ব্যাংক) বাংলাদেশ এর একটি বেসরকারি ব্যাংক হিসাবে প্রতিষ্ঠা লাভ করে ১৯৮৩ সালের ২৭ জুন।


title: ইউনাইটেড কমার্শিয়াল ব্যাংক লিমিটেড

text: ইউনাইটেড কমার্শিয়াল ব্যাংক লিমিটেড তাদের ব্যাংকিং কার্যক্রম শুরু করে ১৯৮৩ সালের ২৭ জুন। বাংলাদেশে ব্যাংটির মোট ১৭২ টি শাখা আছে।


title: ইউনাইটেড কমার্শিয়াল ব্যাংক লিমিটেড

text: ইউসিবি ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।


title: ইয়ান হিলি

text: ইয়ান অ্যান্ড্রু হিলি (; জন্ম: ৩০ এপ্রিল, ১৯৬৪) কুইন্সল্যান্ডের ব্রিসবেনে জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার। আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পক্ষে ১৯৮৮ থেকে ১৯৯৯ সময়কালে প্রতিনিধিত্ব করেন তিনি। মূলতঃ উইকেট-রক্ষক হিসেবেই 'হিলস' ডাকনামে পরিচিত ইয়ান হিলি দলে খেলেছেন। এছাড়াও, ডানহাতি মাঝারিসারির ব্যাটসম্যান ছিলেন তিনি। ঘরোয়া প্রথম-শ্রেণীর ক্রিকেটে তিনি কুইন্সল্যান্ডের প্রতিনিধিত্ব করতেন।


title: ইয়ান হিলি

text: ১৯৮৬-৮৭ মৌসুমে আঘাতপ্রাপ্ত পিটার অ্যান্ডারসনের পরিবর্তে প্রথম-শ্রেণীর ক্রিকেটে প্রধানত ব্যাটসম্যান হিসেবে কুইন্সল্যান্ড কোল্টসের সদস্য মনোনীত হন ও অভিষেক ঘটে তাঁর। তারপরও রাজ্য দলের উইকেট-রক্ষক হিসেবে অ্যান্ডারসন পরবর্তী আঠারো মাস প্রথম পছন্দরূপে উইকেট-রক্ষক ছিলেন। এ সময়ে হিলি মাত্র ছয়টি প্রথম-শ্রেণীর ক্রিকেটে অংশ নিতে পেরেছিলেন।


title: ইয়ান হিলি

text: মাত্র ছয়টি প্রথম-শ্রেণীর ক্রিকেটে অংশ নেয়ার পর ১৯৮৮ সালে আন্তর্জাতিক ক্রিকেটে তাঁর অভিষেক ঘটে। ঐ সময়ে অস্ট্রেলিয়া দল বেশ দূর্বল ছিল। পরবর্তী এক দশক দলের অন্যতম সদস্যে পরিণত হন তিনি ও যথেষ্ট সফলতার সাথে স্বীয় প্রতিভার স্বাক্ষর রাখেন।


title: ইয়ান হিলি

text: কুইন্সল্যান্ডের পক্ষে স্বল্পসংখ্যক খেলায় অংশগ্রহণের পর ১৯৮৮ সালের শেষদিকে পাকিস্তান সফরের জন্য অস্ট্রেলিয়া দলের সদস্য মনোনীত হলে সকলেই আশ্চর্যান্বিত হন। ১৯৮৪ সালে হিলি'র শৈশবের আদর্শ ক্রিকেটার রড মার্শের অবসরের পর থেকেই অস্ট্রেলিয়ার উইকেটরক্ষণের মান বেশ দূর্বল ছিল। ওয়েন বি. ফিলিপস, টিম জোরার, গ্রেগ ডায়ার ও স্টিভ রিক্সন - সকলেই চেষ্টা চালালেও খুব কমই সফলতার পরিচয় দিয়েছেন। কিন্তু অস্ট্রেলিয়ার দল নির্বাচক গ্রেগ চ্যাপেল কুইন্সল্যান্ডে হিলি'র খেলার ধরন সম্পর্কে সম্যক অবগত ছিলেন। নিচেরসারির ব্যাটিংয়ের ধারাবাহিকতা রক্ষার স্বার্থে ও অভাব পূরণ করতে তাঁকে দলে অন্তর্ভুক্ত করেন।


title: ইয়ান হিলি

text: নিজস্ব ক্রিকেট জীবনের মাঝামাঝি সময় থেকে সর্বাপেক্ষা কার্যকর ব্যাটসম্যানে পরিণত হন। তন্মধ্যে তাঁর চারটি প্রথম-শ্রেণীর সেঞ্চুরিগুলোর সবকটিই টেস্ট খেলার মাধ্যমে পান। এছাড়াও একদিনের আন্তর্জাতিকে শেষদিকে ব্যাটিংয়ে নেমে বেশ সফলকাম হন। ব্যাটিং গড় মাত্র ২১ হলেও প্রতি ১০০ বলে তার রান তোলার গড় ছিল ৮৩.৮।


title: ইয়ান হিলি

text: ১৯৯৬ সালে শ্রীলঙ্কা দল অতি-আক্রমণধর্মী উদ্বোধনী ব্যাটিং উপহার দিয়ে বিশ্বকাপ জয় করে। এরপূর্বের বছর থেকেই অ্যাডাম গিলক্রিস্ট উইকেট-রক্ষক হিসেবে একদিনের খেলার উপযোগী করে তোলেন নিজেকে। ১৯৯৭-৯৮ মৌসুমের জন্য অস্ট্রেলিয়া দল টেস্ট ও একদিনের আন্তর্জাতিকের জন্য পৃথক দল গঠন করে বেশ বিতর্কের জন্ম দেয়। এরফলে হিলি ও অধিনায়ক টেলর - উভয়েই একদিনের দল থেকে বাদ পড়েন ও একদিনের আন্তর্জাতিক দলে উইকেট-রক্ষক হিসেবে তার যথার্থতা তুলে ধরেন। কিন্তু পূর্বের মৌসুমে কার্লটন ও ইউনাইটেড সিরিজের চূড়ান্ত খেলায় উঠতে ব্যর্থ হলেও গিলক্রিস্টের চমকপ্রদ সেঞ্চুরিতে ফাইনালে উঠে। ফলে হিলির একদিনের আন্তর্জাতিকে খেলার পরিসমাপ্তি ঘটে। এ সময় তিনি ২৩৩ ডিসমিসাল করে বিশ্বরেকর্ড গড়েন যা পরবর্তীতে গিলক্রিস্ট, মার্ক বাউচার, মঈন খান ও কুমার সাঙ্গাকারা অতিক্রম করেন।


title: ইয়ান হিলি

text: নিয়মিত অধিনায়ক মার্ক টেলরের আঘাতজনিত অনুপস্থিতিতে তিনি সর্বমোট আটটি একদিনের আন্তর্জাতিকে দলকে নেতৃত্ব দেন। ১৯৯৬-৯৭ সময়কালে তিনি আট খেলায় অধিনায়কের দায়িত্ব পালন করে পাঁচটিতে জয় এনে দেন। ১৯৪৬ সালে বিল ব্রাউনের এক টেস্টে দলের অধিনায়কের দায়িত্ব পালনের পর দ্বিতীয় কুইন্সল্যান্ডার হিসেবে দলকে নেতৃত্ব দেয়ার সুযোগ পেয়েছেন তিনি।


title: ইয়ান হিলি

text: ৪ অক্টোবর, ১৯৯৮ তারিখে টেস্ট ক্রিকেটে ৩৫৫ ডিসমিসাল করে মার্শের গড়া রেকর্ড ভেঙ্গে ফেলেন। রাওয়ালপিন্ডিতে অনুষ্ঠিত প্রথম টেস্টে পাকিস্তানের বিপক্ষে কলিন মিলারের বোলিংয়ে ওয়াসিম আকরামের ডিসমিসালের মাধ্যমে তিনি এ অর্জনের সাথে সম্পৃক্ত হন। এ সময় তিনি ১০৪তম টেস্ট খেলেন; তুলনান্তে মার্শ করেছেন ৯৬ টেস্টে। অবসরগ্রহণকালীন সময়ে উইকেট-রক্ষক হিসেবে তিনি টেস্ট ক্রিকেটে সর্বাপেক্ষা অধিক ডিসমিসালের মাধ্যমে রেকর্ড গড়েন।


title: ইয়ান হিলি

text: অস্ট্রেলিয়া ক্রিকেট বোর্ড রড মার্শ, ওয়ালি গ্রাউট ও ডন টলনকে পাশ কাটিয়ে তাঁকে বিংশ শতকের দলে উইকেট-রক্ষক হিসেবে অন্তর্ভুক্ত করে। এছাড়াও উইজডেন কর্তৃপক্ষ ১৯৯৪ সালে বর্ষসেরা ক্রিকেটারের মর্যাদা দেয় তাঁকে। অবসর নেয়ার পর ব্রিসবেনের চ্যানেল নাইনে সংবাদ উপস্থাপক হিসেবে কাজ করেন। পাশাপাশি সমারভিল হাউজ ক্রিকেট দলে কোচের দায়িত্ব পালন করেন। ১৯৯৯ সাল থেকে ক্রিকেট ধারাভাষ্যকারের সাথে জড়িত তিনি। ২০০০ সালে ক্রিকেট অস্ট্রেলিয়া প্রণীত শতাব্দীর সেরা অস্ট্রেলীয় ক্রিকেট বোর্ড দলে তাঁকে উইকেট-রক্ষক হিসেবে অন্তর্ভুক্ত করা হয়। ২০০৪ সালে স্পোর্ট অস্ট্রেলিয়া হল অব ফেমে অন্তর্ভুক্ত হন। পরবর্তীতে ২০০৮ সালে অস্ট্রেলীয় ক্রিকেট হল অব ফেমে ঠাঁই হয় তাঁর।


title: প্রিমিয়ার ব্যাংক লিমিটেড

text: প্রিমিয়ার ব্যাংক লিমিটেড বাংলাদেশ এর একটি বেসরকারি ব্যাংক হিসাবে প্রতিষ্ঠা লাভ করে ১৯৯৯ সালের ১০ জুন।


title: প্রিমিয়ার ব্যাংক লিমিটেড

text: প্রিমিয়ার ব্যাংকের বর্তমানে সারা দেশে ৮৮টি শাখা রয়েছে। এসব শাখায় তারা দেশের মানুষের সেবা প্রদান করে থাকে।


title: প্রিমিয়ার ব্যাংক লিমিটেড

text: প্রিমিয়ার ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।


title: স্ট্যান্ডার্ড ব্যাংক লিমিটেড

text: স্ট্যান্ডার্ড ব্যাংক ব্যাংক লিমিটেড বাংলাদেশ এর বেসরকারি ব্যাংক হিসাবে প্রতিষ্ঠা লাভ করে ১৯৯৯ সালের ১১ মে।


title: স্ট্যান্ডার্ড ব্যাংক লিমিটেড

text: স্ট্যান্ডার্ড ব্যাংকের বিশাল এটিএম নেটওয়ার্ক আছে।


title: স্ট্যান্ডার্ড ব্যাংক লিমিটেড

text: স্ট্যান্ডার্ড ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।


title: পাইথন পিকল

text: পাইথন পিকল পাইথন প্রোগ্রামিং ভাষার একটি জনপ্রিয় মডিউল। মডিউলটি ব্যবহার করে অবজেক্ট সিরিয়ালাইজেশন ও ডিসিরিয়ালাইজেশন করা হয়। পাইথন প্রোগ্রামিং ভাষায় অবজেক্ট সিরিয়ালাইজেশনকে পিকলিং ও ডিসিরিয়ালাইজেশনকে আনপিকলিং বলা হয়। পিকলিংকে বা সিরিয়ালাইজেশনকে মার্শালিং বা ফ্ল্যাটেনিংও বলা হয়ে থাকে।


title: পাইথন পিকল

text: পিকল মডিউল ব্যবহার করে সাধারণত কোন অবজেক্ট যেমন ডিকশনারি, লিস্ট, টুপল, সেট বা ব্যবহারকারী কর্তৃক বর্ণিত কোন অবজেক্টকে কোন ফাইলে সংরক্ষণ করে রাখা যায় ও পরবর্তীকালে প্রয়োজন অনুসারে পুনরায় তা উদ্ধার ও ব্যবহার করা যায়।


title: পাইথন পিকল

text: কোন অবজেক্টকে সংরক্ষণ করে পরবর্তীতে তা পুনরায় ব্যবহার করতে চাইলে পিকলিং ও আনপিকলিংয়ের প্রয়োজন হয়। পিকলিংয়ের আরেকটি প্রয়োজন হয় ডাটা ট্রান্সমিশন বা তথ্য আদান প্রদানের সময়। সাধারণত সরাসরি কোন অবজেক্ট ট্রান্সমিট বা কম্পিউটার নেটওয়ার্কের মাধ্যমে আদান প্রদান করা সম্ভপর নয়। এহেন পরিস্থিতিতে কোন সকেট কানেকশনের মাধ্যমে অবজেক্ট আদান প্রদান করতে হলে প্রথমেই সেই অবজেক্টটিকে ক্যারেক্টার স্ট্রিমে রূপান্তর করে নিতে হয়। পিকল মডিউল কোন অবজেক্টকে কোন ফাইলে ক্যারেক্টার স্ট্রিম রুপে ডাম্প করতে ও পরবর্তীকালে সেই ডাম্পকৃত স্ট্রিমকে পুনরায় সম্পূর্ণ কার্যক্ষম অবজেক্টে রূপান্তর করতে পারে। পিকল মডিউল ডিস্ট্রিবিউটেড ও প্যারালাল কম্পিউটিংয়ের জন্য একটি অত্যন্ত প্রয়োজনীয় মডিউল।


title: পাইথন পিকল

text: নিচের পাইথন প্রোগ্রামটি filename.obj নামের একটি ফাইলে my_list নামক অবজেক্টটি ডাম্প ফাংশন ব্যবহার করে পিকলিং করার পদ্ধতি দেখানো হল...


title: পাইথন পিকল

text: import pickle


title: পাইথন পিকল

text: my_list = [1, 2, "wikipedia"]


title: পাইথন পিকল

text:
f = open("filename.obj", "w")
pickle.dump(my_list, f)
f.close()


title: পাইথন পিকল

text: ডাম্প করা ফাইলকে উদ্ধার করতে চাইলে নামক ফাংশন ব্যবহার করা হয়। নিচের উদাহরণে ফাংশন ব্যবহার করে কোন অবজেক্টকে আনপিকলিং করা দেখানো হল।


title: ডিআইভিএক্স

text: ডিআইভিএক্স হল একটি ভিডিও কোডেকের ব্রান্ড পণ্য যা ডিআইভিএক্স, এলএলসি কর্তৃক তৈরী করা হয়েছিল। এই কোডেক দীর্ঘ ভিডিও অংশকে ভাল মান বজায় রেখে ছোট আকৃতির ফাইলে সংক্ষেপণের জন্য উল্লেখ্যযোগ্য।


title: ডিআইভিএক্স

text: তিন ধরনের ডিআইভিএক্স কোডেক রয়েছে; আসল এমপিইজি-৪ অংশ ২ ডিআইভিএক্স কোডেক, এইচ.২৬৪/এমপিইজি-৪ এভিসি ডিআইভিএক্স প্লাস এইচডি কোডেক এবং উচ্চ দক্ষতার ভিডিও কোডিং ডিআইভিএক্স এইচইভিসি অতি


title: ডিআইভিএক্স

text: এইচডি কোডেক। এটি "রিপিং" বা ডিস্ক থেকে ভিডিও বা অডিও হার্ড ডিস্কে স্থানান্তরের ক্ষেত্রে ব্যবহৃত কোডেকগুলোর মধ্যে অন্যতম একটি কোডেক।


title: উইনরার

text: উইনরার হল একটি শেয়ারওয়্যার ফাইল আর্কাইভার এবং সংক্ষেপনকারী উপযোগীতার সফটওয়্যার উইন্ডোজের জন্য। এটি রার ও জিপ ফাইল ফরমেটে আর্কাইভ তৈরী করতে পারে এবং অসংখ্য ধরনের আর্কাইভ ফাইল খুলতে পারে। এর অ্যানড্রয়েড এ্যাপও রয়েছে যার নাম "রার ফর অ্যানড্রয়েড" এবং এর কমান্ড লাইন সংস্করন হল "রার" এবং "আনরার" (ব্যাপকভাবে ছাড়া হয় ১৯৯৩ সালের শরতের পর)। ম্যাক ওএস এক্স, লিনাক্স, ফ্রীবিএসডি, উইন্ডোজ কনসোল মোড এবং এমএস-ডস প্রভৃতি অপারেটিং সিস্টেমের জন্য এর সংস্করন রয়েছে।


title: উইনজিপ

text: উইনজিপ হল একটি শেয়ারওয়্যার ফাইল আর্কাইভার এবং সংক্ষেপনকারী উইন্ডোজ, ম্যাক ওএস, আইওএস এবং এন্ড্রয়েডের সফটওয়্যার। এটি ডেভেলপ করেছে উইনজিপ কম্পিউটিং (সাবেক নিকো মার্ক কম্পিউটিং)। এটি জিপ ফাইল ফরমেট রূপে আর্কাইভ তৈরী করে। আর এটির দ্বারা বেশ কিছু ফাইল আর্কাইভ পড়া এবং খোলা যায়।


title: লক্ষ্যধর চৌধুরী

text:
লক্ষ্যধর চৌধুরী () অসমের সাহিত্য জগতে এক পরিচিত নাম। তিনি একাধারে একজন অভিনেতা, গল্পকার, চলচ্চিত্র পরিচালক, স্বাধীনতা সংগ্রামী ও শিক্ষাবিদ ছিলেন। তিনি অসম সাহিত্য সভার গোরেশ্বর অধিবেশনে ও অসম নাট্য সম্মেলনের নলবাড়ি অধিবেশনে সভাপতিত্ব করেছিলেন। তাঁর রচিত সাহিত্যে সাধারণ জনগনের দুখ দুর্দশার পুর্ণ প্রতিফলন দেখা যায়
১৯১৪ সনে উত্তর গুয়াহাটির রংমহল নামক স্থানে লক্ষ্যধর চৌধুরী জন্মগ্রহণ করেন। রংমহল প্রাথমিক বিদ্যালয় থেকে শিক্ষা গ্রহণ করে তিনি ১৯২৫ সনে গুয়াহাটির কটন কলেজিয়েট মাধ্যমিক বিদ্যালয়ে নামভর্তি করেন। ১৯৩৩ সনে তিনি কটন কলেজ থেকে বিজ্ঞান শাখায় স্নাতক পরীক্ষায় উত্তীর্ণ হন।
লক্ষ্যধর চৌধুরীর পিতার নাম ভূধর চৌধুরী ও মাতার নাম উমা চৌধুরী। তিনি ১৯৪৯ সনে ডিব্রুগড়ের উষা চৌধুরীকে বিবাহ করেন। তাঁদের সন্তানের নাম অমরজ্যোতি চৌধুরী ও অনুপজ্যোতি চৌধুরী।
১৯৩৯ সনে উত্তর গুয়াহাটির আউনিআটি মাধ্যমিক বিদ্যালয়ে একজন শিক্ষক হিসেবে কর্মজীবন আরম্ভ করেন। ভারতের স্বাধীনতা আন্দোলনের প্রভাব তাঁর জীবনে গভীরভাবে পড়েছিল। ফলে তিনি ১৯৪২ সনে শিক্ষকতা ছেড়ে স্বাধীনতা আন্দোলনে যোগদান করেন। ভারত ছাড় আন্দোলনে তিনি সক্রিয়ভাবে অংশগ্রহণ করেন যার ফলস্বরুপ তাঁকে বহুবার আত্মগোপন অবস্থায় থাকতে হয়। আন্দোলনের সময় তিনি জয় প্রকাশ নারায়ন, অরুণা আসফ আলী, অচ্যুত পটবর্দ্ধন, রাম মনোহর লোহিয়া ইত্যাদি বিখ্যাত ব্যক্তিদের সান্নিধ্যে আসেন ও সমাজবাদের প্রতি গভীরভাবে আকৃষ্ট হন।।


title: লক্ষ্যধর চৌধুরী

text:
ভারত স্বাধীনতা লাভের পর ১৯৫২ সনে প্রথম নির্বাচনে তিনি সমাজবাদী দলের প্রার্থী হিসেবে প্রতিদ্বন্দিতা করে রোহিনী কুমার চৌধুরীর হাতে পরাজিত হয়। ১৯৫৭ সনে অসম বিধান সভার নির্বাচনে প্রতিদ্বন্দিতা করে তিনি পুনরায় বিফলতার সন্মুখীন হন। ১৯৬৭ সনে লক্ষ্যধর চৌধরী ভূপেন হাজারিকা, বিষ্ণুপ্রসাদ রাভার সহিত মিলিত হয়ে অসমে এক গণজাগরন সৃষ্টি করতে সক্ষম হয়। ১৯৭২ সনে তিনি পুনরায় অসম বিধান সভায় নির্বাচিত হন। ১৯৭৮ সনে গোলাপ বরবরার নেতৃতাধীন অসম মন্ত্রীসভায় জালুকবাড়ি সমষ্টি থেকে নির্বাচিত হয়ে তিনি শিক্ষা ও সাংস্কৃতিক পরিক্রমা দপ্তরের মন্ত্রীত্ব লাভ করেন।
১৯৭৫ সনে গুয়াহাটি পৌর নিগমের মেয়র হিসেবে নির্বাচিত হন। তিনি নিজের বর্ণময় জীবনের পরিক্রমায় প্রজা সোশিয়েলিস্ট পার্টির সভাপতির আসন সুশোভিত করা ছাড়াও রাধাগোবিন্দ স্মৃতি রক্ষা সমিতি তথা লতাশিল প্রাথমিক বিদ্যালয়ের সভাপতির আসন অলংকৃত করেছেন। ১৯৪৮ সন থেকে ১৯৫২ সন পর্যন্ত সোশিয়েলিস্ট পার্টির মুখপাত্র জনতার সম্পাদক হিসেবে কার্যনির্বাহ করেন। সোশিয়েলিস্ট পার্টিতে যোগদান করে তিনি ৩ বৎসর কাল আত্মগোপন অবস্থায় জয়প্রকাশ নারায়ণ, রামমোহন লোহিয়া, অচ্যুত পাট্টবর্দ্ধন, অরুণা আশ্রফ আলী, আচার্য নরেন্দ্রদেবের সানিধ্য লাভ করেছিলেন।
কম বয়সে অভিনেতা হিসবে সুখ্যাতি অর্জন করা লক্ষ্যজ্যোতি চৌধুরী ছাত্রাবস্থাতেই কামাক্ষ্যানাথ ঠাকুর, জলতিরাম লহকর ইত্যাদি স্বনামধন্য নাট্যকারের সান্নিধ্য লাভ করিতে সক্ষম হয়েছিলেন। নবম শ্রেণীতে পাঠনরত সময়ে তিনি একলব্য নামক নাটক রচনা করে নিজের প্রতিভার প্রকাশ করেছিলেন। তাঁর রচিত উল্লেখযোগ্য নাটকসমূহের নাম হচ্ছে:- রক্ষাকুমার, আলীবাবা, ওমলা ঘড়, নিমিলা অঙ্ক, যবনিকার আরে আরে ইত্যাদি। তাঁর রচিত গদ্য সাহিত্য অসমীয়া সাহিত্য জগতে এক নতুন ধারার সৃষ্টি করেছিল। তাঁর রচিত গল্পসমূহ চন্দ্রপ্রসাদ শইকীয়া সম্পাদিত অসমীয়া মাসিক পত্রিকায় নিয়মিত ভাবে প্রকাশিত হত। তাঁর রচিত প্রথম গল্পটির নাম হচ্ছে চণ্ডিকায়। তাঁর রচিত দুইটি উল্লেখযোগ্য গল্প সংকলনের নাম হচ্ছে:- মানুহ বিছারি এবং মইনামতি। তাঁর রচিত অন্যান্য পুথিসমূহের নাম হচ্ছে:- রাজনীতির অ আ ক খ, মোর অভিনেতা জীবনর কাহিনী ইত্যাদি।
রংমহল অস্থায়ী মঞ্চসজ্জার থেকে আরম্ভ করে কুমার নাট্য ভাস্কর মন্দির পর্যন্ত সুদীর্ঘ পথ অতিক্রম করা লক্ষ্যধর চৌধুরী নাট্য জীবন ছাড়াও অসমীয়া চলচ্চিত্র জগতে নিজের অবদান রাখতে সক্ষম হয়েছিলেন। ১৯৫৫ সনের ১৬সেপ্টেম্বর তারিখে মুক্তিপ্রাপ্ত নিমিলা অঙ্ক ও ১৯৪৭ সনের ১৫ এপ্রিল তারিখে বদন বরফুকনে অভিনয় করা তাঁর দুইটি উল্লেখযোগ্য চলচ্চিত্র। নিমিলা অঙ্ক নামক চলচ্চিত্রের পরিচালক ছিলেন তিনিই। ১৯৬১ সনে মুক্তিপ্রাপ্ত লাচিত বরফুকন চলচ্চিত্রে লক্ষ্যধর চৌধুরী প্রবীণ ফুকনের সহিত যুগ্মভাবে পরিচালনা করেছিলেন। ৮৫ বৎসর বয়সে তিনি ঠিকনা নামক স্বরচিত নাটকে মুখ্য অভিনেতার অভিনয় করে দর্শকের মন জয় করেছিলেন।
২০০০ সনের ১৮ আগষ্ট তারিখে অসমীয়া নাটক ও চলচ্চিত্র জগতের পিতামহ স্বরুপ এই মহান শিল্পীর মৃত্যু হয়।
অসমীয়া সাহিত্য জগতে যথেষ্ট অবদান থাকার জন্য লক্ষ্যধর চৌধুরীর জন্মটিকে তাঁর অনুগামীরা পুস্তক দিবস হিসেবে পালন করে।।


title: বন্যপ্রাণ

text: বন্যপ্রাণ () ঐতিহ্যগতভাবে অ-গৃহপালিত প্রাণী প্রজাতিকে উল্লেখ করা হয়, কিন্তু বর্তমানে এটি উদ্ভিদ, ছত্রাক এবং অন্যান্য প্রাণসত্তাকে অন্তর্ভুক্ত করে যেগুলো মানুষ দ্বারা প্রবিষ্ট করা ছাড়াই বন্য এলাকায় জন্মায় বা বেঁচে থাকে।


title: ইন্দোর দুরন্ত এক্সপ্রেস

text: ইন্দোর দুরন্ত এক্সপ্রেস ভারতীয় রেলের একটি দ্রুতগতির এক্সপ্রেস ট্রেন যা কিনা মুম্বাই সেন্ট্রাল (বিসিটি) থেকে ইন্দোরয়ের মধ্যে যাতায়াত করে। বর্তমানে এই ট্রেন টি ১২২২৭/১২২২৮ নম্বর ট্রেন সংখ্যায় পরিচালিত হয়। মুম্বাই এবং ইন্দোর এর মধ্যে এই ট্রেন ছাড়াও ট্রেন সংখ্যা ১২৯৬১ এবং ১২৯৬২, অবন্তীকা এক্সপ্রেসও চলাচল করে।


title: ইন্দোর দুরন্ত এক্সপ্রেস

text: ট্রেন টা প্রথম চলাচল শুরু করে ২০১১ সালের জানুয়ারি মাসের ২৮ তারিখ। এটি আগেও এবং এখনও সপ্তাহে ২ দিন নিজের সেবা প্রদান করে। এটি একটি সম্পূর্ণরূপে এসি ট্রেন এবং এটি এলএইচবি রেক ব্যবহার করে। এই ট্রেন টি একটি ব্রডগেজ ট্রেন এবং এটি নিজের রেক, ট্রেন সংখা ১২২৩৯/১২২৪০, জয়পুর দুরন্ত এক্সপ্রেস এর সাথে ভাগ করে।


title: ইন্দোর দুরন্ত এক্সপ্রেস

text: আগে ডুয়াল ট্র্যাকসন ডাব্লিউ সি এ এম ২/২পি লোকো এই ট্রেন টিকে মুম্বাই সেন্ট্রাল থেকে বড়োদরা জংশন অবধি নিয়ে যেত। তারপর বড়োদরা ভিত্তিক ডাব্লিউ এ পি ৪ লোকোমোটিভ একে রতলাম জংশন অবধি নিয়ে যেত। সেখান থেকে রতলাম ভিত্তিক ডাব্লিউ ডি এম ২ অথবা ডাব্লিউ ডি এম ৩এ লোকোমোটিভ, এই ট্রেন টিকে বাকিটা পথ নিয়ে যেত।


title: ইন্দোর দুরন্ত এক্সপ্রেস

text: ২০১২ সালের ৫ ই ফেব্রুয়ারী, ওয়েস্টার্ন রেলওয়ে, ইন্দোর-উজ্জৈন সেক্টর কে বিদ্যুতায়ন করে ডি সি বিদ্যুত্ কে এ সি তে রূপান্তর করার কাজ শেষ করার পর এই ট্রেন টিকে নিয়মিতভাবে বড়োদরা ভিত্তিক ডাব্লিউ এ পি ৪ই অথবা ডাব্লিউ এ পি ৫ সম্পূর্ণ ভাবে মুম্বাই সেন্ট্রাল থেকে ইন্দোর অবধি নিয়ে যায়।


title: ইন্দোর দুরন্ত এক্সপ্রেস

text: এই ট্রেন টির রেক এ নিম্নলিখিত কোচ গুলি আছে-


title: ইন্দোর দুরন্ত এক্সপ্রেস

text: এই প্রকার এই ট্রেন টির মধ্যে ১৪ টা বগি আছে। এ ছাড়াও ভারতীয় রেল গতানুগতিক ভাবে চাহিদা অণুযায়ী এই ট্রেন এ কোচ কমায় বা বাড়ায়।


title: ইন্দোর দুরন্ত এক্সপ্রেস

text: এই ট্রেন টির প্রযুক্তিগত স্টপেজ হল বড়োদরা জংশন, রতলাম জংশন এবং উজ্জৈন জংশন। তা ছাড়াও এই ট্রেন টি কিছু জায়গায় পরিস্থিতি অণুযায়ী দাড়ায় কিন্তু এই সব স্টেশন এর জন্য আলাদা করে টিকিট বিক্রি হয়না।


title: ইন্দোর দুরন্ত এক্সপ্রেস

text: মুম্বাই - ইন্দোর সেক্টর এ এই ট্রেন টি দ্রুততম ট্রেন। ১২২২৭ দুরন্ত এক্সপ্রেস হয়ে যখন এই ট্রেন টি চলে তখন এটি গড়ে ৬৫.৮৮ কিলোমিটার প্রতি ঘন্টার বেগে চলে এবং ৮২৯ কিলোমিটার এর দুরত্ব ১২ ঘন্টা ৩৫ মিনিট সময়ে পূরণ করে। এই ট্রেন টাই যখন ১২২২৮ দুরন্ত এক্সপ্রেস হয়ে ফেরে তখন এটি গড়ে ৬৫.৬৬ কিলোমিটার প্রতি ঘন্টার বেগে চলে এবং ৮২৯ কিলোমিটার এর দুরত্ব ১২ ঘন্টা ৪০ মিনিট সময়ে পূরণ করে। এই ট্রেন টি সপ্তাহে ২ দিন নিজের পরিসেবা প্রদান করে। ট্রেন সংখ্যা ১২২২৭, বৃহস্পতিবার এবং শনিবার চলে। ওদিকে ট্রেন সংখ্যা ১২২২৮, শুক্রবার এবং রবিবার চলে। যাত্রীদের খাদ্য এবং পানীয়র ব্যবস্থা সরবরাহ করার জন্য এই ট্রেন এর সাথে একটি প্যান্ট্রী কার ও আছে।


title: জেন গুডঅল

text:
ডেম জেন গুডঅল, (; ভালেরি জেন মরিস গুডঅল একজন ইংরেজ প্রাইমেটলজিস্ট এবং নৃবিজ্ঞানী। তিনি মূলতঃ শিম্পাঞ্জি বিশেষজ্ঞ নামেই বিশ্বজুড়ে পরিচিত। ১৯৬০ সালে তানজানিয়ায় যাওয়ার পর থেকেই সেখানে এক নাগাড়ে ৫৫ বছরেরও বেশি সময় ধরে বন্য শিম্পাঞ্জির সামাজিক ও পারিবারিক প্রেক্ষাপট নিয়ে তিনি গবেষণা করেছেন। তিনি একাধারে জেন গুডঅল ইন্সটিটিউট এবং দ্যা রূটস্ এন্ড সুটস এর প্রতিষ্ঠাতা। একই সাথে তিনি পশু সংরক্ষণ এবং কল্যাণ বিষয়ে ব্যাপকভাবে কাজ করেছেন।১৯৯৬ সাল থেকে তিনি নন-হিউম্যান রাইটস প্রজেক্টে অবদান রাখছেন।
জেন গুডঅল ১৯৩৪ সালে লন্ডন, ইংল্যান্ডে জন্মগ্রহণ করেন । তার পিতার নাম হার্বার্ট মরিস গুডঅল ও মাতার নাম মার্গারেট ম্যানফ্যানউই জোসেফ । জন্মের পর থেকেই তার জীবপ্রেম দৃষ্টান্ত স্থাপন করতে থাকে। বাল্যকালে পিতার কাছ থেকে পাওয়া "জুবলি" নামক এক খেলনা বানর প্রাপ্তির মাধ্যমে প্রাইমেট বর্গের প্রতি তার আগ্রহ জন্মে। পরবর্তীতে বাস্তব জীবনেই তিনি বানর প্রজাতি নিয়ে কাজ শুরু করেন।


title: জেন গুডঅল

text: গুডঅল দুইবার বিয়ে করেছেন। ২৪ মার্চ, ১৯৬৪ সে একজন ডাচ বন্য জীবন চিত্রগ্রাহক ব্যারন হুগো ফ্যান লাভিকের সাথে বিবাহ বন্ধনে আবদ্ধ হন। তিনি লন্ডনের একজন নামকরা ফটোগ্রাফার ছিলেন। এই দম্পত্তির এক পুত্র সন্তান রয়েছেন। ১৯৭৪ সালে এই দম্পত্তির বিবাহবিচ্ছেদ হয়। এর পরের বছর অর্থাৎ ১৯৭৫ সালে সে ডিরেক ব্রাইকিসানকে (তানজানিয়ার সাবেক সাংসদ ও জাতীয় পার্কের সাবেক পরিচালক) বিয়ে করেন। ডিরেক অক্টোবর ১৯৮০ সালে ক্যানসারে মারা যান।


title: জেন গুডঅল

text: গুডঅল সবসময় প্রাণী এবং আফ্রিকা সম্পর্কে উৎসাহী ছিলেন । তিনি ১৯৫৭ সালে কেনিয়ায় এর বন্ধুর ফার্মে যান। সেখানে তিনি কিছুদিন তার এক বন্ধুর সহায়িকা হিসেবে কাজ করেন। এরপর তাঁকে জন নেপার এবং ওসামা হিলের সাথে লন্ডন, ইংল্যান্ডে পশুর ওপরে পড়ালেখার জন্য পাঠানো হয়। তখন তিনি একজন শিম্পাঞ্জি গবেষণাকারী হিসেবে একজন হোমিডিস বিশেষজ্ঞের সহায়িকা হিসেবে নিযুক্ত হন। এই সূত্রে তাকে তানজানিয়া পাঠানো হয়। সেখানে তিনি গম্বি স্ট্রিম জাতীয় পার্কে তার গবেষণা শুরু করেন।


title: জেন গুডঅল

text: গুডঅল শিম্পাঞ্জিদের সামাজিক ও পারিবারিক গবেষনার জন্য সবচেয়ে বেশী পরিচিত। তিনি কাসাখেলা শিম্পাঞ্জি কমিউনিটি নিয়ে তানজানিয়ার গম্বি স্ট্রিম জাতীয় পার্কে ১৯৬০ সালে গবেষনা শুরু করেন। তিনি শিম্পাঞ্জি পর্যবেক্ষনের সময় তাদের নাম্বার দ্বারা মনে না রেখে সে শিম্পাঞ্জিদের ফিফি, ডেভিড এরকম নাম প্রদান করতেন। সে প্রত্যেকের সাথে এক এক জন আলাদা মানুষের মতো আচরন করতেন, যা সেই সময়ের প্রেক্ষাপটে অভাবনীয় ছিলো।


title: জেন গুডঅল

text: তার দেয়া বানরদের কিছু নাম:


title: জেন গুডঅল

text: তিনি মনে করেন, "শুধু মানুষ-ই নয় শিম্পাঞ্জিদের মাঝেও সুখ, দুংখ,আনন্দ ও ভালবাসা রয়েছে " তিনি শিম্পাঞ্জিদের জড়িয়ে ধরে, চুমু খেয়ে এমন কি কথা বলে তাদের আচরনের সাথে মানুষের আচরনের মধ্যকার মিল পর্যবেক্ষন করতেন।


title: জেন গুডঅল

text: ১৯৭৭ সালে জেন গুডঅল আফ্রিকায় তার গবেষনার সুবিধার জন্য জেন গুডঅল ইন্সটিটিউট প্রতিষ্ঠা করেন। জেন গুডঅল ইন্সটিটিউটের মূল কাজ ছিলো গম্বি স্ট্রিম জাতীয় পার্কের গবেষনায় সহায়তা করার সাথে সাথে সারা পৃথিবীতে নন-হিউমান রাইটস্ প্রোজেক্টের মাধ্যমে শিম্পাঞ্জি ও নরবানরদের আধিকার নিশ্চিত করা।


লোকপ্রিয় গোপীনাথ বরদলৈ আঞ্চলিক মানসিক চিকিৎসালয় () হচ্ছে আসামের তেজপুরে অবস্থিত মানসিক চিকিৎসালয়। চিকিৎসালয়টির মোট আয়তন হচ্ছে ৮১ একর। চিকিৎসালয়টিতে মোট ৩৩৬জন পুরুষ ও মহিলা পৃথক পৃথক থাকার ব্যবস্থা, চিকিৎসক-কর্মচারীর জন্য আবাস, পেথোলোজিকেল পরীক্ষাগার, গ্রন্থাগার ইত্যাদির সুবিধা রয়েছে।
ভারতবর্ষে ব্রিটিশদের আগমণের সময় থেকেই মানসিকভাবে অসুস্থ ব্যক্তিদের সাধারণ মানুষ থেকে দূরে সরিয়ে রাখার জন্য পাগলা গারদের ব্যবস্থা করা হয়েছিল। ১৮৭৬ সনে ব্রিটিশেরা ঢাকা পাগলা গারদ থেকে মানসিকভাবে অসুস্থ লোকদের স্থানান্তর করে তেজপুরে পাগলা গারদ স্থাপন করেন। গিরিশ চন্দ্র দাশ নামক এক চিকিৎসকের তত্বাবধানে পাগলদের চিকিৎসার ব্যবস্থা করা হত। কিন্তু সেই সময়ে রোগীর হাত-পা বেধে চিকিৎসা করা হত ও প্রয়োজনসাপেক্ষে উন্মাদদের সেলে বন্দী করে রাখা হত।
১৯২২ সনে চিকিৎসা প্রণালী উন্নত করা হয় ও পাগলা গারদ নাম পরিবর্তন করে মানসিক চিকিৎসালয় নামে নামকরণ করা হয়। ১৯৩২ সনে নতুন করে অধীক্ষক নিয়োগ করে চিকিৎসালয়ের কাজ-কর্মের ভার অধীক্ষকের হাতে ন্যস্ত করা হয়। ১৯৮৩-৮৪ সনে ভারতের পরিকল্পনা আয়োগে উত্তর-পূর্ব ভারতের মানসিক স্বাস্থ্য বিকাশ ও সেবার ক্ষেত্রে গুরুত্ব আরোপ করে একটি উন্নয়ন কমিটি গঠন করে। ১৯৮৭ সনে বর্হি রোগী বিভাগ নির্মাণ করে লোকপ্রিয় গোপীনাথ বরদলৈ মানসিক চিকিৎসালয় স্থাপন করা হয়। ১৯৯৯ সনে উত্তর-পূর্ব পরিষদ ও অসম সরকারের সহিত সাক্ষরিত চুক্তির মাধ্যমে এই চিকিৎসালয়ের সমস্ত দায়িত্ব উত্তর-পূর্ব পরিষদের হাতে ন্যস্ত হয়। ২০০৭ সনের ১জুন তারিখে কেন্দ্রীয় সরকারের স্বাস্থ্য এবং পরিবার পরিকল্পনা বিভাগ চিকিৎসালয়টিকে সমগ্র উত্তর-পূর্ব ভারতের মধ্যে সর্বাংগসুন্দর অনুষ্ঠান গড়ে তোলার জন্য দায়িত্ব গ্রহণ করে।।


title: জেনি ফন ভেস্টফালেন

text: জেনি ফন ভেস্টফালেন (জার্মান Jenny von Westphalen; ১২ ফেব্রুয়ারি, ১৮১৪ - ২ ডিসেম্বর, ১৮৮১) বা ইয়েনি ফন ভেস্টফালেন ছিলেন কার্ল মার্কসের স্ত্রী। বিবাহের পূর্বে তাঁর পুরো নাম ছিল ইয়োহানা বের্টা ইয়েনি ফন ভেস্টফালেন। তিনি ছিলেন জালৎসভেডেল'এর এক প্রুশীয় ব্যারন লুডভিগ ফন ভেস্টফালেন'এর শিক্ষিত কন্যা। ১৮৩৬ সালে মার্ক্সের জন্মশহর ট্রিয়ের'এ তাঁদের প্রথম পরিচয় ঘটে ও সম্পর্ক গড়ে ওঠে। তাদের সম্পর্কের বিষয়টি গোপন রাখতে হয়েছিল, কারণ এই বিয়েতে মার্কস পরিবারের সম্মতি ছিল না।


title: জেনি ফন ভেস্টফালেন

text: জেনীর সাথে মার্কসের বিবাহপূর্ব পরিচয় এবং প্রেমের সম্পর্ক ছিলো। জেনীর পিতা ছোটবেলা থেকে মার্কসকে ভীষণ পছন্দ করতেন এবং মার্কস এর মনন বিকাশে জেনীর পিতার ভূমিকা ছিল অনেক বেশি। এজন্য মার্কস তার ডক্টরেট থিসিস পেপার যখন প্রকাশ করেন তখন তা জেনীর পিতা ওয়েস্টফ্যালেনের নামেই উৎসর্গ করেছিলেন। কিন্তু মার্কস যখন ক্রমশ বিপ্লবী হয়ে উঠলেন তখন ওয়েস্টফ্যালেন তাঁকে আর আগের মতো পছন্দ করতে পারছিলেন না। মার্কসকে তিনি পুরোপুরি একটা বিপজ্জনক ছেলে মনে করতেন। তাই এমন ছেলের সাথে স্বাভাবিক কারণেই নিজের মেয়েকে বিয়ে দিতে চাননি।


title: ডেভ গ্রিগরি

text: ডেভিড উইলিয়াম গ্রিগরি (; জন্ম: ১৫ এপ্রিল, ১৮৪৫ - মৃত্যু: ৪ আগস্ট, ১৯১৯) নিউ সাউথ ওয়েলসের ফেইরি মিডো এলাকায় জন্মগ্রহণকারী উনিশ শতকের বিখ্যাত অস্ট্রেলীয় ক্রিকেটার ছিলেন। ডানহাতি ব্যাটসম্যান ডেভ গ্রিগরি ১৮৭৭ থেকে ১৮৭৯ সময়কালে অস্ট্রেলিয়া ক্রিকেট দলের পক্ষে টেস্ট ক্রিকেটে প্রতিনিধিত্ব করেন। এছাড়াও তিনি অস্ট্রেলিয়া জাতীয় ক্রিকেট দলের প্রথম অধিনায়কের দায়িত্ব পালনের সৌভাগ্য অর্জন করেন। ঘরোয়া প্রথম-শ্রেণীর ক্রিকেটে নিউ সাউথ ওয়েলস দলে খেলেছেন তিনি।


title: ডেভ গ্রিগরি

text: গ্রিগরি ক্রিকেট পরিবার থেকে এসেছেন। তাঁর বাবা এডওয়ার্ড উইলিয়াম গ্রিগরি আট সামর্থ্যবান ক্রিকেটারের জন্ম দেন। তন্মধ্যে পাঁচজনই ১৮৬১ থেকে ১৮৮৪ সালের মধ্যে নিউ সাউথ ওয়েলসের পক্ষে আন্তর্জাতিক কিংবা আন্তঃউপমহাদেশীয় খেলায় অংশ নিয়েছেন। এডওয়ার্ডের সর্বমোট বিশজন বংশধর নিউ সাউথ ওয়েলসের পক্ষে ক্রিকেট ও অন্যান্য ক্রীড়ার সাথে সম্পৃক্ত ছিলেন।


title: ডেভ গ্রিগরি

text: ১৮৬৬ সালে নিউ সাউথ ওয়েলসের পক্ষে প্রথম অংশগ্রহণ করেন। ১৮৮৩ সালের শুরুতে ক্রিকেট জগৎ থেকে অবসর নেয়ার পূর্বে দলের পক্ষে ৩৮ খেলায় অংশ নিয়েছিলেন। ১৪.৫৭ গড়ে ব্যাট হাতে রান তোলেন। তন্মধ্যে, অভিষেক খেলার প্রথম বলেই শূন্য রান সংগ্রহ করেন।


title: ডেভ গ্রিগরি

text: ১৮৭৭ থেকে ১৮৭৯ সালের মধ্যবর্তী সময়কালে অস্ট্রেলিয়া ও ইংল্যান্ডের মধ্যকার স্বীকৃতপ্রাপ্ত প্রথম তিন টেস্টে দলের নেতৃত্ব দেন। সফরকারী ইংল্যান্ড দলের বিপক্ষে ভিক্টোরিয়ার আম্পায়ার জর্জ কোল্টহার্ডের সিদ্ধান্তের বিরুদ্ধে অবস্থানের ফলে ১৮৭৯ সালে সিডনিতে দাঙ্গা বেঁধে যায়।


title: ডেভ গ্রিগরি

text: ঐ সময়কার মানদণ্ডে আন্তর্জাতিক খেলাগুলোয় তিনি অধিক সফলতা পেয়েছেন। নিজ দেশেই তিনি ক্রিকেট খেলাটিকে উপভোগ করেছেন বেশী। মার্চ, ১৮৭৭ সালে ইংল্যান্ডের বিপক্ষে অনুষ্ঠিত দ্বিতীয় টেস্টে তিনি তাঁর নিজস্ব সর্বোচ্চ ৪৩ রান তোলেন। কিন্তু প্রথম টেস্টে ১ ও ৩ এবং দ্বিতীয় টেস্টের দ্বিতীয় ইনিংসে ১ রান সংগ্রহ করতে পেরেছেন।


title: ডেভ গ্রিগরি

text: ১৮৭৬-৭৭ মৌসুমে কোনরূপ আন্তর্জাতিক ক্রিকেট না খেলেই ইংল্যান্ড ক্রিকেট দলের বিপক্ষে অস্ট্রেলিয়ার তথা টেস্ট ক্রিকেট ইতিহাসের সর্বপ্রথম টেস্টে অধিনায়কের গুরুদায়িত্ব পেয়েছিলেন গ্রিগরি। পরবর্তীতে জর্জ বেইলি অস্ট্রেলিয়ার ক্রিকেট ইতিহাসে দ্বিতীয় খেলোয়াড় হিসেবে অধিনায়কের দায়িত্ব পেয়েছিলেন ও বিরল নজির স্থাপন করেন।


title: ডেভ গ্রিগরি

text: খেলোয়াড়ী জীবন থেকে অবসর নেয়ার পর নিউ সাউথ ওয়েলস ক্রিকেট অ্যাসোসিয়েশনের সম্মানিত সম্পাদক মনোনীত হন। এছাড়াও ২৭ জানুয়ারি, ১৮৯২ তারিখে একটি প্রথম-শ্রেণীর ক্রিকেট খেলায় আম্পায়ারিত্ব করেন। সিডনির তুরামুরা এলাকায় ১৯১৯ সালে তাঁর দেহাবসান ঘটে।


title: মুসলিম কমিউনিটি রেডিও

text: মুসলিম কমিউনিটি রেডিও অথবা এমসিআর, হল ১৯৯৮ সালে প্রতিষ্ঠিত লন্ডন, যুক্তরাজ্যেভিত্তিক একটি এফএম রেডিও স্টেশন। স্টেশনটি ৮৭.৭ এফএম এর মাধ্যমে সম্প্রচারিত হয়ে থাকে (পূর্বে ১১৪৩এএম, ৮৭.৮ এফএম ও ১০১.৪), এবং শুধুমাত্র পবিত্র রমজান মাসের সময় বাৎসরিকভাবে সম্প্রচারিত হয়ে থাকে। রেডিও স্টেশন স্লোগান হল "রমজান স্পেশাল"।


title: মুসলিম কমিউনিটি রেডিও

text:
স্টেশনটি লন্ডন মুসলিম সেন্টারে থেকে সম্প্রচারিত হয় যেটি টাওয়ার হ্যামলেটস হোয়াইচ্যাপেল রোডের ইস্ট লন্ডন মসজিদ পাশে অবস্থিত।
এটির অনুষ্ঠানমালাগুলি হল মূলত নারী ও শিশুদের নিয়ে। এছাড়াও কুইজ শো, ফিকস সেশন, তারাবীহ প্রার্থনা এবং দৈনিক হালাকা, কুরআনিক ক্লাস, ইজি টক, ড্রাইখ টাই, এন্ড আদার, ইংরেজী এবং বাংলায় সম্প্রচারিত হয়ে থাকে।


title: মুসলিম কমিউনিটি রেডিও

text: ২০০৮ সাল পর্যন্ত


title: মুসলিম কমিউনিটি রেডিও

text: ২০১৩ সাল পর্যন্ত


title: ঘনরাম চক্রবর্তী

text: ঘনরাম চক্রবর্তী মধ্যযুগের বাংলা সাহিত্যের ধর্মমঙ্গল শাখার এক অন্যতম কবি। তাঁর সুবৃহৎ ধর্মমঙ্গল কাব্যটি তিনি ১৭১১ সালে রচনা করেন।


title: ঘনরাম চক্রবর্তী

text: তিনি বর্ধমান জেলার কইয়ড় পরগণায় কৃষ্ণপুর গ্রামে ব্রাহ্মণবংশে জন্মগ্রহণ করেন। পিতার নাম গৌরীকান্ত এবং মাতার নাম সীতাদেবী। বর্ধমানরাজ কীর্তিচন্দ্রের সমসাময়িক তিনি, কাব্যমধ্যে বহু জায়গায় তাঁর নাম উচ্চারিত হয়েছে। কবি যে রামভক্ত ছিলেন তার পরিচয় মেলে তাঁর অনেক ভণিতার মধ্যে। তাঁর কাব্যভাষায় রায়গুণাকর ভারতচন্দ্রের পূর্বাভাস লক্ষ্য করা যায়।


title: অরণ্য

text: অরণ্য বা বন হল ঘন বিভিন্ন প্রকার উদ্ভিদের দ্বারা ঘেরা একটি এলাকা। বিভিন্ন মাপকাঠির ভিত্তিতে, বনের নানান ধরনের সংজ্ঞা আছে। ব্যাপকভাবে ব্যবহৃত জাতিসংঘের খাদ্য ও কৃষি সংস্থার সংজ্ঞা অণুযায়ী, ২০০৬ সালে অরণ্য চার বিলিয়ন হেক্টর (১৫ মিলিয়ন বর্গ মাইল) বা বিশ্বের জমির প্রায় ৩০ শতাংশ এলাকা জুড়ে রয়েছে। এই বনাঞ্চল অনেক প্রাণীর লালনক্ষেত্র হিসেবেও যেমন কাজ করে তেমনি বিভিন্ন নদী-নালার পথ পরিবর্তন, মাটি সংরক্ষণের মতো কাজ করে। পৃথিবীর জীবমণ্ডলের অন্যতম গুরুত্বপূর্ণ অংশ অরণ্য। যদিও প্রাথমিকভাবে একটি বনের বৈশিষ্ট্য নির্দিষ্ট করা হয় তার গাছের বৈশিষ্ট্য অণুযায়ী। ইহা অক্সিজেনের এক বিপুল সরবরাহক। এন্টার্কটিকা ছাড়া অন্য সব মহাদেশেই অরণ্য বর্তমান। গরমকালে দশ ডিগ্রি সেলসিয়াসের বেশি তাপমাত্রা ও বার্ষিক পঁচাত্তর সেন্টিমিটার বৃষ্টিপূর্ণ স্থান অরণ্য গড়ে ওঠার পক্ষে উপযোগী।


title: অরণ্য

text:
লক্ষ লক্ষ বছর আগে পৃথিবীর প্রায় ষাট শতাংশই অরণ্যাবৃত ছিল। আমূল জলবায়ুর পরিবর্তন, হিমশৈলের চলন এবং মানুষের কার্যকলাপের জন্য বিপুল অরণ্যভূমি নষ্ট হয়েছে। বর্তমানে মানুষের নির্দয়ভাবে গাছ কাটার জন্য বনাঞ্চল ধ্বংসের পথে ৷
এটারাও বাড়িঘর নিমানে কাঠের দরকার গাছ কাটে


title: অরণ্য

text: গাছ বেড়ে উঠতে পারে এমন সব এলাকায় বন পাওয়া যায়। গাছের বেড়ে ওঠা সম্ভব এমন উচ্চতা পর্যন্ত (ট্রি লাইন) গাছ জন্মায়। তবে এর ব্যতিক্রমও আছে কয়েকটি ক্ষেত্রে। যেমন যেখানে প্রাকৃতিক কোনো কারণে বার বার আগুন লাগার ঘটনা ঘটেছে বা অন্যান্য ঝঞ্ঝা খুব বেশি অথবা মানুষেরই কোনো কাজের ফলে পরিবেশে ব্যাপক পরিবর্তন এসেছে, এমন এলাকায় বনাঞ্চল দেখা যায় না।


title: অরণ্য

text: নিরক্ষীয় অঞ্চলের ১০° উত্তর এবং দক্ষিণ অক্ষাংশ এলাকার অধিকাংশ হচ্ছে ক্রান্তীয় বৃষ্টিঅরণ্য প্রভাবিত এলাকা। আবার ৫৩°উত্তর এবং ৬৭°উত্তর দ্রাঘিমাংশের মধ্যে রয়েছে উত্তরের বন।


title: অরণ্য

text:
বহু প্রাণী এবং বিভিন্ন প্রজাতির গাছের বাসস্থান হলো বন। অন্যান্য উদ্ভিদজগতের তুলনায় এই এলাকার ইউনিট প্রতি জৈববস্তু বা বায়োমাস অনেক বেশি থাকে। মাটির নিচে শিকড় পদ্ধতিতে এবং গাছের আংশিকভাবে পচে যাওয়া বর্জ্য বস্তু থেকেই বেশিরভাগ সময়ে এই জৈববস্তু তৈরি হয়। বনের মধ্যে কাঠের যে যৌগ আছে তার মধ্যে লিগণিন থাকে। সেলুলোজ বা কার্বোহাইড্রেটের মতো জৈবপদার্থের তুলনায় এতে পচন ধরে অপেক্ষাকৃত ধীরে।
বনের সঙ্গে বনভূমির পার্থক্য করা হয় তার গাছগাছালির চাঁদোয়া কতোটা দূর পর্যন্ত বিস্তৃত হয়েছে তার উপর ভিত্তি করে। বনে অনেক সময় বিভিন্ন গাছের শাখা এবং তার পত্রসমষ্টি মিশে যায় একে অপরের সঙ্গে। যদিও বন হিসেবে যেটা উল্লেখ করা হচ্ছে তার এলাকার মাপে ফারাক থাকতে পারে। বনভূমিতে আবার বড় বড় গাছ থাকা এলাকায় একটানা অনেকটা খোলা চাঁদোয়া পাওয়া যায়, একেকটি গাছের মধ্যে জায়গাও অনেক ছড়িয়ে থাকে। যার ফলে তার মধ্যে দিয়ে মাটিতে অনেক বেশি সূর্যের আলো এসে পৌঁছতে পারে।


title: অরণ্য

text: বিভিন্নভাবে এবং বিশেষত্বের বিভিন্ন মাপকাঠিতে বনগুলিকে শ্রেণীভুক্ত করা হয়। তারই একটার পরিভাষা হলো ‘বায়মে, প্রজাতির অধিকাংশের পাতার দীর্ঘজীবনের সঙ্গে কীভাবে গাছপালা টিকে থাকে তাকেই প্রকাশ করা হয় এই পরিভাষা দিয়ে (এই প্রজাতিগুলি চির হরিৎ পর্ণমোচী তা বোঝা যায়)। আরেকটা স্বাতন্ত্রও আছে, যেখানে বনগুলি বড় পাতার গাছ, সরলবর্গীয় (সূঁচালো পাতা) গাছ অথবা মিশ্র ধরনের গাছ দিয়ে সাজানো।গোটা বিশ্বে বহু সংখ্যক বন প্রকারভেদ ব্যবস্থার প্রস্তাব করা হয়েছে, কিন্তু কোনোটাই সর্বজনীন স্বীকৃত নয়। অন্যান্য জটিল ব্যবস্থার থেকে UNEP-WCMC-এর বন প্রকারভেদ ব্যবস্থা একটা সরলীকৃত ব্যবস্থা (যথা,UNESCO -র জঙ্গল ও বনভূমি উপবিভাগ)। বিশ্বজুড়ে এই ব্যবস্থাটি বনগুলিকে ২৬টি মূল শ্রেণীতে ভাগ করেছে, যাতে জলবায়ু এলাকার পাশাপাশি প্রধান গাছপালার চরিত্র তুলে ধরা হয়েছে।


title: বলরামদাস

text:
চৈতন্য-অনুচরদের শিষ্য-ভক্তেরা কেউ কেউ বৈষ্ণব পদাবলী-রচনায় অনুরাগ ও নিষ্ঠা দেখান।এদের মধ্যে নিত্যানন্দ ভক্তরাই প্রধান।বলরামদাস এরকমই একজন পদকর্তা।তাঁর নিবাস ছিল বর্ধমান জেলার দোগাছিয়া গ্রামে।ব্রজবুলি ও বাংলা উভয় ভাষাতে পদ রচনা করলেও তাঁর বাংলা পদগুলিই সর্বোৎকৃষ্ট।
নীচের পদটি বাংলা ভাষায় লেখা শ্রেষ্ঠ গীতিকবিতার একটি-"কিশোর বয়স কত বৈদগধি ঠাম
মূরতি মরকত অভিনব কাম।
প্রতি-অঙ্গ কোন বিধি নিরমিল কিসে
দেখিতে দেখিতে কত অমিয়া বরিষে।
মলু মলু কিবা রূপ দেখিলু স্বপনে
খাইতে শুইতে মোর লাগিয়াছে মনে।
অরুণ-অধর মৃদু মন্দ-মন্দ হাসে
চঞ্চলনয়নকোণে জাতিকুল নাশে।
দেখিয়া বিদরে বুক দুটি ভুরু ভঙ্গি
আই আই কোথা ছিল সে নাগর রঙ্গী।
মন্থর চলনখানি আধ আধ যায়
পরাণ যেমন করে কি কহিব কায়।
পাষাণ মিলায়ে যায় গায়ের বাতাসে
বলরামদাসে কয় অবশ পরশে।।"


title: ক্র্যাসুলেসীয় অম্ল বিপাক

text:
কিছু কিছু রসাল উদ্ভিদে রাতের বেলা অম্লের মাত্রা বেড়ে যায় আবার দিনের বেলায় অম্লের মাত্রা কমে যায়।এই দিন এবং রাতের অম্লের ঘনত্বের পরিবর্তন প্রথম লক্ষ করা যায় Bryophyllum calycinum (পাথরকুচি) নামে ক্র্যাসুলেসি গোত্রের এক উদ্ভিদে।সেই কারণেই অম্ল মাত্রার এই পরিবর্তনের ঘটনাকে 'ক্র্যাসুলেসীয় অম্ল বিপাক' বা ক্যাম নামকরণ করা হয়।ইহা পাথরকুচি ছাড়াও ক্যালানচি, সিডাম, ক্র্যাসুলা ও ওপানসিয়া (ফণীমনসা) উদ্ভিদে দেখা যায়।
ক্যাম উদ্ভিদের পত্ররন্ধ্র রাত্রিবেলায় খোলে এবং দিনের বেলায় বন্ধ থাকে।ফলে রাত্রিবেলাতেই কার্বন-ডাই-অক্সাইডের সংবন্ধন ঘটে।সেজন্য একে 'অন্ধকার কার্বন-ডাই-অক্সাইড সংবন্ধন' বলা হয়।


title: মৃচ্ছকটিক (নাটক)

text: মৃচ্ছকটিক (অর্থাৎ, "একটি মাটির খেলনা গাড়ি") (সংস্কৃত: मृच्छकटिकम्) হল শূদ্রক (সংস্কৃত: शूद्रक) রচিত দশ অঙ্কের একটি সংস্কৃত ভাষার নাটক। নাট্যকার শূদ্রক খ্রীষ্টপূর্ব তৃতীয় শতাব্দী থেকে খ্রিষ্টীয় পঞ্চম শতাব্দীর মধ্যে বর্তমান ছিলেন বলে অনুমান করা হয়।


title: মৃচ্ছকটিক (নাটক)

text: নাটকটি খ্রিস্টপূর্ব পঞ্চম শতকে প্রদ্যোৎ সাম্রাজ্য-এর পতনকালে উজ্জয়িনী (এখনকার পাটনা) নামে একটি প্রাচীন ভারতীয় নগরের প্রেক্ষাপটে লেখা, যেখানকার রাজা ছিলেন পালক।


title: মৃচ্ছকটিক (নাটক)

text:
মূল কাহিনীটি চারুদত্ত (সংস্কৃত: चारुदत्त) নামের এক সম্ভ্রান্ত অথচ দরিদ্র ব্রাহ্মণ যুবককে কেন্দ্র করে, যিনি বসন্তসেনা (সংস্কৃতঃ वसन्तसेना) নাম্নী এক বারাঙ্গনা বা নগরবধূ কর্তৃক প্রণয়াসক্ত হন। পারস্পরিক অনুরাগ সত্ত্বেও তাঁদের বাসস্থান ও ভালবাসা দুই-ই পথে বসে সমস্থানিক নামে এক কামাতুর (বসন্তসেনার প্রতি) রাজসভাসদের চাতুর্যে।
এবং অন্যান্যরা।


title: মৃচ্ছকটিক (নাটক)

text: প্রেমের ব্যাপ্তি, মিলন, ষড়যন্ত্র ও রাজনৈতিক পটভূমিতে এক শূদ্র যুবকের দ্বারা অত্যাচারী রাজার গদিচ্যুতি - এসব বিষয় নাটকটিকে অন্যান্য সংস্কৃত নাটক থেকে আলাদা করেছে। এমনকি, প্রচুর মধ্যবিত্ত ও নিম্নবিত্ত মানুষের মুখের প্রাকৃত ভাষারীতিতে নাট্যশাস্ত্র উল্লিখিত রীতির ব্যত্যয় দেখা যায়। নাটকটি পাশ্চাত্যে সবচেয়ে বেশি প্রদর্শিত এবং জনপ্রিয় নাটক, যার ফরাসি অনুবাদটি ১৮৫০ সালে "Le Chariot d'enfant" শিরোনামে প্যারিসে প্রথম মঞ্চস্থ হয়।


title: রসায়নের সময়কাল

text:
রসায়নের সময়কালকে নির্দিষ্ট ব্যাপ্তিতে পরিমাপ করা অসাধ্য হলেও রসায়ন সম্পর্কিত কাজ, আবিষ্কার, চিন্তাভাবনা, পরীক্ষা এবং পর্যবেক্ষণ যা মানুষের আধুনিক বিজ্ঞান সম্পর্কে ধ্যান ধারণাকে পরিবর্তন করতে সমর্থ হয়েছে তার একটি তালিকা করা যায়। আইরিশ বিজ্ঞানী রবার্ট বয়েল এর হাত ধরে আধুনিক রসায়নের পথচলা শুরু হলেও লিখিত সূত্র ধরে রসায়নের আরো প্রাচীন ইতিহাস খূঁজে পাওয়া সম্ভব।
এই সময়ের মধ্যে নথিবদ্ধ ব্যক্তিগণের সবাইকে রসায়নবিদ বলা যাবে না। কিন্তু এ কথা অনস্বীকার্য যে তাদের চিন্তা চেতনা রসায়ন শাস্ত্রকে পূর্ণতা পেতে সাহায্য করেছে।


title: রসায়নের সময়কাল

text: মিশরীয়গণ ওগদাউদ বা মৌলিক বল তত্ব আবিষ্কার করে এবং তারা সৃষ্টি তত্ব সম্পর্কে ধারণা দেয়।


title: রসায়নের সময়কাল

text: তাপ্পুতি বেলাতিকাল্লিম নামে একজন সূগন্ধি নির্মাতা এবং প্রথম দিককার রসায়নবিদ। মেসোপটেমিয়া সভ্যতার কিউনেইফর্ম ট্যাবলেটের সাথে তার নাম জড়িয়ে আছে।


title: রসায়নের সময়কাল

text: এম্পেডোক্লেস বর্ণনা করেন সব বস্তু চারটি বস্তুর সমন্বয়ে গঠিতঃ মাটি, বায়ূ, আগুন এবং পানি।


title: রসায়নের সময়কাল

text: লিউসিপ্পাস এবং ডেমোক্রিটাস "'পরমানু"র ধারণা প্রদান করেন। পৃথিবীর সকল বস্তু পরমানু নামক অদৃশ্য বস্তুকণা দ্বরা গঠিত। এরিস্টটলের মতবাদের বিশ্বাসী অধিকাংশ প্রাকৃতিক দার্শনিকগণ এই মতকে প্রত্যাক্ষান করে।


title: রসায়নের সময়কাল

text: প্লেটো এলিমেন্টস (স্টোকিয়া) শব্দের প্রথম ব্যবহার করেন এবং তার বিখ্যাত বক্তৃতা টাইমেইয়াসে জৈব এবং অজৈব বস্তু সম্পর্কে ধারণা প্রদান করেন। বলা হয় প্রতিটি সূক্ষ বস্তুর একটি নির্দিষ্ট জ্যামিতিক গঠন আছেঃ টেট্রাহেড্রন (আগুন), অক্টাহেড্রন (বাতাস), আইকোসাহেড্রন (পানি) এবং কিউব (মাটি)।


title: রসায়নের সময়কাল

text: এরিস্টটল এম্পেডোক্লেস এর ধারণার উপর পদার্থের গঠন সম্পর্কিত তত্ত্ব প্রদান করেন। তিনি দাবী করেন সকল বস্তু পাঁচটি উপাদান দ্বারা গঠিতঃ আগুন, পানি, মাটি, বাতাস এবং ইথার। পরবর্তী ১০০০ বছর এই তত্ব ব্যাপকভাবে গৃহীত হয়।


title: রসায়নের সময়কাল

text: লুক্রেটিয়াস ডে রেরাম ন্যাচারা প্রকাশ করেন যেখানে পরমাণুবাদ সম্পর্কিত ভাবনাসমূহের কাব্যিক বর্ণনা দেয়া হয়েছে।


title: রসায়নের সময়কাল

text: আলকেমির উপর কিছু সুপরিচিত বই লিখেছেন পেনোপোলিসের যোসিমোস যেখানে তিনি পানির গাঠনিক উপাদান, চলন, বৃদ্ধি, সংযুক্তি ইত্যাদির সঙ্গাসহ আলোচনা করেন।.


title: রসায়নের সময়কাল

text: জাবির ইবনে হাইয়ান যিনি গিবর নামে ইংরেজদের কাছে সমধিক পরিচিত, একজন আরব/পারস্যীয় রসায়নবিদ, তাকে অনেকেই রসায়নশাস্ত্রের জনক অভিধায় ভূষিত করেন। তিনি রসায়নের প্রথম দিকের পরীক্ষামূলক পদ্ধতিগুলো আবিষ্কার করেন। তিনি হাইড্রোক্লোরিক এসিড, নাইট্রিক এসিড, সাইট্রিক এসিড, এসিটিক এসিড, টারটারিক এসিড, একোয়া রিজিয়াসহ কতিপয় এসিড বা অম্ল সংশ্লেষণ করতে সক্ষম হন।",


title: রসায়নের সময়কাল

text: পারস্য তথা বর্তমান ইরানের দুজন রসায়নবিদ আবু আল রাইহান আল বিরুনী এবং ইবনে সিনা, আলকেমির উপর বিস্তর গবেষণা করেন এবং ধাতু সম্পর্কিত বেশ কিছু তত্ব প্রদান করেন।


title: রসায়নের সময়কাল

text:
'১১৬৭ খ্রিস্টাব্দ:
স্যালেরনো বিদ্যালয়ের ম্যাজিস্টার স্যালের্নাস মদ পাতন সম্পর্কে সর্বপ্রথম লিখেছেন।.


title: রসায়নের সময়কাল

text: রবার্ট গ্রোসসেটেস্ট কতিপয় এরিস্টটলিয় তত্ত্ব প্রকাশ করেছেন যেখানে তিনি প্রথম দিকের কাজগুলোর বৈজ্ঞানিক ব্যাখ্যা প্রদানের চেষ্টা করেছেন।]].


title: রসায়নের সময়কাল

text: তাদেও আলদেরত্তি আংশিক পাতনের উন্নতিসাধন করেন যা তার পূর্ববর্তী পদ্ধতিসমূহের থেকে কার্যকর ছিলো।.


title: রসায়নের সময়কাল

text: সেন্ট আলবার্টাস ম্যাগনাস আর্সেনিক এবং সিলভার নাইট্রেট আবিষ্কার করেন। তিনি সর্বপ্রথম সালফিউরিক এসিড এর উল্লেখ করেন।]].


title: রসায়নের সময়কাল

text: রজার বেকন ওপাস মাইয়ুস প্রকাশ করেন, যেখানে তিনি বৈজ্ঞানিক পদ্ধতির প্রাথমিক প্রস্তাব করেন এবং গান পাউডার এর উপর তার পরীক্ষণের ফলাফল প্রকাশ করেন।


title: রসায়নের সময়কাল

text: ছদ্ম-গিবর, একজন অনামী স্পেনদেশীয় আলকেমিস্ট যিনি গিবর নামে লেখালেখি করতেন, কিছু বই প্রকাশ করেন যেখানে একটি দীর্ঘ তত্ত্ব খাড়া করেন। তিনি বলেন সকল ধাতু বিভিন্ন অনুপাতের সালফার এবং মারকারি এর সমন্বয়ে গঠিত। তিনিই সর্বপ্রথম নাইট্রিক এসিড, একোয়া রিজিয়া এবং একোয়া ফর্টিস সম্পর্কে বর্ণনা করেন।


title: রসায়নের সময়কাল

text: প্যারাসেলসাস আলকেমির উপশাখা আয়াট্রোকেমিস্ট্রি প্রতিষ্ঠা করেন যা আধুনিক ফার্মাসিউটিক্যাল শিল্পের মূলশিকড়। দাবি করা হয়ে থাকে যে তিনিই সর্বপ্রথম আলকেমি শব্দটি ব্যবহার করেন।


title: রসায়নের সময়কাল

text: এন্ড্রু লিবাভিয়াস রসায়নের উপর পাঠ্যবই আলকেমিয়া প্রকাশ করেন।মিখাইল সেমিওনোভিচ টসভেট একটি গুরুত্বপূর্ণ বিশ্লেষণ পদ্ধতি ক্রোমাটোগ্রাফি আবিষ্কার করেন।


title: রসায়নের সময়কাল

text: হানতারো নাগাওকা পরমানুর প্রাথমিক নিউক্লিয়ার মডেলের প্রস্তাব করেন যেখানে ঘনসন্নিবেশিত নিউক্লিয়াসকে ইলেকট্রন প্রদক্ষিণ করার কথা উল্লেখ করা হয়েছে।


title: রসায়নের সময়কাল

text: ফ্রিটজ হ্যাবার এবং কার্ল বশ্চ এমোনিয়া উৎপাদনের হ্যাবার প্রক্রিয়ার উন্নতি সাধন করেন যা শিল্প রসায়নের মাইলফলক হিসেবে কাজ করেছে। উপাদান থেকে এমোনিয়া উৎপাদনের এই পদ্ধতি কৃষির উন্নয়নে ব্যাপক ভূমিকা রেখেছে।


title: রসায়নের সময়কাল

text: আলবার্ট আইনস্টাইন ব্রাউনিয় গতি ব্যাখ্যা করার মাধ্যমে পারমানবিক তত্ত্ব প্রমাণ করেন।


title: রসায়নের সময়কাল

text: লিও হেনড্রিক বাকেল্যান্ড বাণিজ্যিকভাবে সফল প্লাস্টিক বাকেলাইট উদ্ভাবন করেন।তেলের ফোঁটা পরীক্ষার মাধ্যমে রবার্ট মিল্লিকান প্রতিটি ইলেকট্রন এর আধান পরিমাপ করেন। তিনি নিশ্চিত করেন যে প্রতিটি ইলেকট্রনের আধান এবং ভর সমান।


title: রসায়নের সময়কাল

text: সোরেনসন PH ধারণা উদ্ভাবন করেন এবং অম্লতা পরিমাপের পদ্ধতি আবিষ্কার করেন।


title: রসায়নের সময়কাল

text: এন্টোনিয়াস ভ্যান ডেন ব্রোয়েক প্রস্তাব করেন পারমাণবিক সারণীতে পরমাণুসমূহ পারমাণবিক ভরের তূলনায় ধনাত্বক নিউক্লিয়ার আধান অনুপাতে সঠিকভাবে বিন্নস্ত থাকে।


title: রসায়নের সময়কাল

text: সেই সময়ের বিখ্যাত বিজ্ঞানীদের অংশগ্রহনে ব্রাসেলস নগরীতে প্রথম সলভে সম্মেলন অনুষ্ঠিত হয়। এখন পর্যন্ত সেই ধারাবাহিকতায় পদার্থ ও রসায়নের সম্মেলন একটি নির্দিষ্ট সময় অন্তর অনুষ্ঠিত হচ্ছে।


title: রসায়নের সময়কাল

text: আর্নেস্ট রাদারফোর্ড, হ্যানস গেইগার এবং আর্নেস্ট মার্সডেন স্বর্ণপাত পরীক্ষার দ্বারা প্রমান করেন প্রতিটি পরমাণুতে ক্ষুদ্র ঘনত্বের ধনাত্বক নিউক্লিয়াসকে ইলেকট্রনের মেঘ ঘিরে থাকে।


title: কিউপ্রিক অক্সাইড

text: কপার (২) অক্সাইড or কিউপ্রিক অক্সাইড (CuO) হল কপার এর উচ্চমানের অক্সাইড। খনিজ হিসেবে এটি টেনোরাইট হিসেবে পরিচিত।


title: কিউপ্রিক অক্সাইড

text: এটি একটি কালো কঠিন পদার্থ যার একটি আয়নিক গঠন রয়েছে, যা ১২০০° সে এর অধিক তাপমাত্রায় সামান্য অক্সিজেন হারিয়ে গলে যায়। কপারকে মুক্ত বাতাসে অক্সিজেনের উপস্থিতিতে উত্তপ্ত করে এটি প্রস্তুত করা যায়:


title: কিউপ্রিক অক্সাইড

text: যদিও এই ক্ষেত্রে কপার (১) অক্সাইড গঠিত হয়। তবুও বিশুদ্ধ কপার (২) অক্সাইড কপার (২) নাইট্রেট, কপার (২) হাইড্রোক্সাইড অথবা কপার (২) কার্বোনেট কে উত্তপ্ত করে তৈরী করা উচিত :


title: কিউপ্রিক অক্সাইড

text: কপার (২) অক্সাইড হল একটি অ্যাম্ফোটেরিক অক্সাইড। তাই এটি খনিজ এসিডসমূহ যেমন হাইড্রোক্লোরিক এসিড, সালফিউরিক এসিড অথবা নাইট্রিক এসিড এ দ্রবীভূত হয় এবং কপার (২) লবনসমূহ উৎপন্ন করে:


title: কিউপ্রিক অক্সাইড

text: এটি গাঢ় ক্ষারের সাথে বিক্রিয়া করে অনুরূপ কিউপ্রেট লবনসমূহ উৎপন্ন করে:


title: কিউপ্রিক অক্সাইড

text: হাইড্রোজেন অথবা কার্বন মনোক্সাইড ব্যবহার করেও এটি হতে কপার ধাতু মুক্ত করা যায়:


title: কিউপ্রিক অক্সাইড

text: পরীক্ষাগারে কপার (২) অক্সাইড প্রস্তুতির একটি পদ্ধতি হল: নির্দিষ্ট ভোল্টেজে একটি কপার অ্যানোডের সহিত পানি সাথে মিশ্রিত সোডিয়াম বাইকার্বোনেটে তড়িত্‍চালনা করা হয়, এরপর অদ্রবণীয় কপার হাইড্রোক্সাইড, মৌলিক কপার কার্বোনেট ও অধ:ক্ষিপ্ত কপার কার্বোনেট এর মিশ্রণ সংগ্রহ করা হয়, এবং মিশ্রণটিকে উত্তপ্ত করে হাইড্রােজেন, কার্বন সাথে অতিরিক্ত অক্সিজেন মুক্ত করা হয়।


title: কিউপ্রিক অক্সাইড

text: কপার (২) অক্সাইড মনোক্লিানিক স্ফটিকাকার গঠন এর অন্তর্ভুক্ত, যার ক্রিস্টালোগ্রাফিক পয়েন্ট গ্রুপ হল 2/m অথবা "C"। এটির একক সেল এর স্পেস গ্রুপ হল C2/c, এবং এটির lattice parameterসমূহ হল "a" = 4.6837(5), "b" = 3.4226(5), "c" = 5.1288(6), "α" = 90°, "β" = 99.54(1)°, "γ" = 90°. কপার পরমাণুটি আনুমানিক বর্গাকার সমতলীয় আকৃতির ৪টি অক্সিজেন পরমাণু দ্বারা সমন্বিত।


title: কিউপ্রিক অক্সাইড

text: কপার (২) অক্সাইড হল একধরনের উত্তেজক। এটি দ্বারা অন্তঃক্ষরা তন্ত্র এবং কেন্দ্রীয় স্নায়ুতন্ত্র এর ক্ষতি হতে পারে। চোখ অথবা চামরার সংস্পর্শেে এলে উপদ্রব দেখা দিতে পারে। কিউপ্রিক অক্সাইড পাউডার খেলে ধাতব স্বাদ, বমি বমি ভাব, বমি এবং পেটে ব্যথা প্রভৃতি ফলাফল হতে পারে। আরো গুরুতর ক্ষেত্রে, বমির সাথে রক্ত বেড়িয়ে আসবে, জন্ডিস এবং যকৃত সম্প্রসারিত হবে। রক্তের কোষসমূহে ভাঙ্গন ধরে ও পর্যায়ক্রমে সংবহনতন্ত্রের পতন ঘটে। শ্বসনে ফুসফুস এবং নাসামধ্য পর্দার ক্ষতি হতে পারে। কিউপ্রিক অক্সাইড পাউডার বিগলনের সময় উৎপন্ন ধোঁয়ার শ্বসনে একটি রোগ ধাতু ধূম্র জ্বর হতে পারে এবং এর উপসর্গসমূহ ফ্লু এর মত হতে পারে। তামা (২) অক্সাইড পাউডার পরিচালনার সময়, ভাল বায়ু চলাচলের সুব্যবস্থা রয়েছে এমন জায়গায় পরিচালনা করা উচিত এবং খুব যত্নসহকারে করা উচিত যেন চামড়া বা চোখের সঙ্গে যোগাযোগ এড়ানো যায়। অতিরিক্ত জিঙ্ক এবং মলিবডেনাম গ্রহন দেহ থেকে কপার নিষ্কাশন করে। কপার অক্সাইড কপারের একটি নিরাপদ উৎস হিসেবে ভিটামিন সম্পূরকগুলির মধ্যে ব্যবহৃত হয়। প্রসাধনী এবং জীবাণু বিরোধী বৈশিষ্ঠের কারণে কপার অক্সাইড ভোগ্যপণ্যের উৎস যেমন বালিশের কভার এবং মোজা ইত্যাদিতে ব্যবহার করা হয়। কপারের ত্বক্-সংক্রান্ত সংবেদনশীলতার ঝুঁকি অত্যন্ত সংক্ষিপ্ত বিবেচনা করা হয়।


title: কিউপ্রিক অক্সাইড

text:
কিউপ্রিক অক্সাইড সিরামিকে একটি রঞ্জক পদার্থ হিসাবে নীল, লাল, এবং সবুজ (কখনও কখনও ধূসর, গোলাপী, বা কালো) চক্চকে প্রলোপ উৎপাদনে ব্যবহার করা হয়। রেয়ন তৈরীর জন্য ব্যবহৃত কিউপ্র্যামোনিয়াম হাইড্রোক্সাইড উৎপাদনেও এটি ব্যবহৃত হয়। এটি মাঝে মাঝে পশুদের শরীরে কপারের অভাব দূরীকরণে একটি খাদ্যতালিকাগত সম্পূরক হিসাবে ব্যবহার করা হয়। কপার (২) অক্সাইডের একটি পি-টাইপ অর্ধপরিবাহী হিসাবে প্রয়োগ রয়েছে, কারণ এটির ১.২ eV এর একটি সরু ব্যান্ড ব্যবধান রয়েছে। এটি একটি অপঘর্ষক পদার্থ যা বিভিন্ন দৃষ্টিসম্পর্কীয় সরঞ্জাম পালিশের ক্ষেত্রে ব্যবহার করা হয়। শুষ্ক কোষ তৈরীতেও কিউপ্রিক অক্সাইড ব্যবহার করা যায়। অন্যান্য কপার লবনসমূহ উৎপাদনেও কপার (২) অক্সাইডের অবদান রয়েছে।
কিউপ্রিক অক্সাইডের অরেকটি ব্যবহার হল এটি থার্মাইটের মধ্যে আয়রন অক্সাইডের একটি বিকল্প হিসেবে ব্যবহৃত হয়। এটি থার্মাইটকে একটি ছোট বিস্ফোরকে পরিনত করে।


title: আমপাতি

text: আমপাতি () হচ্ছে ভারতের উত্তরপূর্ব দিকের প্রদেশ মেঘালয়ের দক্ষিণ পশ্চিম গারো পাহাড় জেলার জেলা সদরদপ্তর।


title: পশ্চিম জৈন্তিয়া পাহাড় জেলা

text: পশ্চিম জৈন্তিয়া পাহাড় জেলা () হল ভারতের উত্তর-পূর্বাঞ্চলীয় প্রদেশ মেঘালয়ের একটি জেলা।


title: পশ্চিম জৈন্তিয়া পাহাড় জেলা

text: ২০১২ সালে প্রতিষ্ঠিত এ জেলার আয়তন ১,৬৯৩ বর্গ কিলোমিটার।


title: পশ্চিম জৈন্তিয়া পাহাড় জেলা

text: ২০১১ সালের জরিপ অনুযায়ী এ এলাকার জনসংখ্যা ২ লক্ষ ৭০ হাজার ৩৫২ জন।


title: পশ্চিম জৈন্তিয়া পাহাড় জেলা

text: পূর্বে এই জেলা জৈন্তিয়া পাহাড় জেলার (সংযুক্ত জেলা) অধীন ছিল যা ২২ ফেব্রুয়ারি ১৯৭২ সালে গঠিত হয়েছিল। তখন এর আয়তন ছিল ৩ হাজার ৮১৯ বর্গ কিলোমিটার। ২০০১ সালের শুমারি অনুসারে এই জেলার জনসংখ্যা ছিলো ২ লক্ষ ৯৫ হাজার ৬৯২ জন। পরবর্তীতে ২০১২ সালে জৈন্তিয়া পাহাড় জেলা ভেঙে 'পশ্চিম জৈন্তিয়া পাহাড় জেলা' ও পূর্ব জৈন্তিয়া পাহাড় জেলা নামে দুটি জেলা গঠন করা হয়। বর্তমানে জাওয়াই হচ্ছে পশ্চিম জৈন্তিয়া পাহাড় জেলার গুরুত্বপূর্ণ সরকারি কার্যালয় এবং প্রতিষ্ঠান, শিক্ষা প্রতিষ্ঠান, হাসপাতাল, ব্যাংকিং প্রতিষ্ঠান ইত্যাদির সদরদপ্তর।


শহীদ আবদুর রব সেরনিয়াবাত টেক্সটাইল ইঞ্জিনিয়ারিং কলেজ, বরিশাল বাংলাদেশ টেক্সটাইল বিশ্ববিদ্যালয় এর অধিভূক্ত একটি ইঞ্জিনিয়ারিং কলেজ। কলেজটি বাংলাদেশের দক্ষিণাঞ্চলের বিভাগীয় শহর বরিশালে অবস্থিত। বাংলাদেশের বস্ত্র সম্পর্কিত শিক্ষার একটি অন্যতম বিদ্যাপীঠ এটি।


title: শহীদ আবদুর রব সেরনিয়াবাত টেক্সটাইল ইঞ্জিনিয়ারিং কলেজ, বরিশাল

text:
১৯৮০ সালে বরিশালের প্রাণকেন্দ্র সি এন্ড বি রোডে "জেলা টেক্সটাইল ইন্সটিটিউট" নামে প্রতিষ্ঠানটির যাত্রা শুরু হয়। তখন ২ বছর মেয়াদী "সার্টিফিকেট ইন টেক্সটাইল কোর্স" চালু ছিল। ১৯৯৪ সালে টেক্সটাইল ডিপ্লোমার ব্যাপকতার কথা বিবেচনা করে বস্ত্র দপ্তর প্রতিষ্ঠানটিতে ৩ বছর মেয়াদী ডিপ্লোমা কোর্স চালু করে। তখন প্রতিষ্ঠানটির নাম দেওয়া হয়েছিল "ইন্সটিটিউট অব টেক্সটাইল ইঞ্জিনিয়ারিং এন্ড টেকনোলজি (ITET)"। ১৯৯৬ সালে নামকরণ করা হয় "টেক্সটাইল ইন্সটিটিউট, বরিশাল" । বর্তমানে প্রতিষ্ঠানটির নাম "শহীদ আব্দুর রব সেরনিয়াবাত টেক্সটাইল ইঞ্জিনিয়ারিং কলেজ, বরিশাল"। ২০১০ সালে কলেজটিতে বি.এসসি ইন টেক্সটাইল ইঞ্জিনিয়ারিং কোর্স চালু করে। বাংলাদেশ সরকারের তৎকালীন মাননীয় প্রধানমন্ত্রী শেখ হাসিনা ২২ ফেব্রুয়ারি ২০১১ কলেজটির শুভ উদ্বোধন করেন।
বরিশালের "সি এন্ড বি রোড" সংলগ্ন টেকনিক্যাল ট্রেনিং সেন্টার (টিটিসি) এর বিপরীত দিকে অবস্থিত
। এটি ঢাকা-বরিশাল মহাসড়ক নামেও পরিচিত।
এটি বরিশাল কেন্দ্রীয় বাস টার্মিনাল (নথুল্লাবাদ) থেকে ০.২ কিমি দক্ষিণে, বরিশাল বিশ্ববিদ্যালয় থেকে ১ কিমি উত্তরে শিক্ষাপ্রতিষ্ঠানটির অবস্থান।


text: কলেজ সংলগ্ন মেসে শিক্ষার্থীদের জন্য উন্নতমানের আবাসন ব্যবস্থা আছে। এছাড়াও বর্তমানে কলেজ ক্যাম্পাসে ছাত্র ছাত্রীদের জন্য পৃথক হোস্টেল নির্মানাধীন রয়েছে। ইতিমধ্যে বি এস সি ইন টেক্সটাইল ইঞ্জিনিয়ারিং এর ছাত্রীদের হোস্টেলে স্থানান্তরিত করা হয়েছে, আশা করা যায় খুব শীগ্রই ছাত্ররাও হোস্টেল পেয়ে যাবে। ক্যাম্পাসে সকল উন্নয়নমূলক কাজ দ্রুত চলছে।


text: বাংলাদেশ টেক্সটাইল বিশ্ববিদ্যালয়ের অধীনে এই কলেজটিতে যেসব বিষয়ে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু রয়েছেঃ-


text: ডিপ্লোমা কোর্সে মাধ্যমিক পরীক্ষার ফলাফল অনুযায়ী এবং বিএসসি ইন টেক্সটাইল ইঞ্জিনিয়ারিং এ এসএসসি এবং এইচএসসি এর ফলাফলের ভিত্তিতে ছাত্র ছাত্রী ভর্তির আবেদন করতে হয়। সরকারী বিধি মোতাবেক অনলাইনে শুধুমাত্র টেলিটক মোবাইলে এসএমএসের মাধ্যমে ভর্তির আবেদন করতে পারে। ভর্তির ফলাফল প্রার্থীর ব্যবহৃত নম্বরে (মনোনীতদের) এসএমএসের মাধ্যমে জানিয়ে দেয়া হয। উল্লেখ্য, ডিপ্লোমা কোর্সে শুধুমাত্র জিপিএ এবং বিএসসি তে জিপিএ এর পাশাপাশি লিখিত পরীক্ষায় উত্তীর্ণ হতে হয়।বিএসসি ইন টেক্সটাইল ইঞ্জিনিয়ারিং কোর্সের আসন বিন্যাস নিম্নরূপ :


text: পাঠ্য বিষয়ের ক্ষেত্রে বোর্ড এবং কলেজ কর্তৃপক্ষের মতামত চূড়ান্ত বলে গণ্য হয়। এক্ষেত্রে সকলের মেধার যোগ্যতাকেই বিবেচনা করা হয়।


text: শ্রেণি কার্যক্রমে অংশ নেয়া বাধ্যতামূলক। কোন ছাত্র ছাত্রী ক্লাসে উপস্থিত না হলে প্রয়োজনীয় ব্যবস্থা নেয়া হয়। শ্রেণীকক্ষে নিয়মিত ফলপ্রসূ পাঠদান, পড়া আদায় এবং নিয়মিত শ্রেণীকুইজ পরীক্ষার মাধ্যমে ছাত্রছাত্রীদের উপযুক্ত করে গড়ে তুলতে পারাই এই কলেজের মূল লক্ষ্য। ছাত্র ছাত্রী শিক্ষাবোর্ডের বিধি মোতাবেক শ্রেণী কার্যক্রমে শতকরা ৮০ ভাগের বেশি উপস্থিত না হলে তাকে ডিসকলেজিয়েট ঘোষণা করা হয় এবং পরীক্ষাতে অংশগ্রহণ করতে দেয়া হয় না। এছাড়া শিক্ষার্থীদের নিয়মিত ব্যবহারিক ক্লাস নেওয়া হয়।


text: শিক্ষার্থীরা পুরো ক্যাম্পাসে ওয়াইফাই সংযোগের সাহায্য উচ্চ গতির ইন্টারনেট বিনামূল্যে ব্যবহারের সুযোগ পাচ্ছে। আদর্শ পাঠদানে ব্যবহার করা হচ্ছে মাল্টিমিডিয়া ক্লাসরুম।


text: প্রতি পর্ব এবং বর্ষোন্নয়ন পরীক্ষাতে ৪০ শতাংশ নম্বর পেলে ছাত্রছাত্রীরা পরবর্তী পর্বে বা বর্ষে উত্তীর্ণ হতে পারে। সকল পর্বে শ্রেণিকুইজ এবং বোর্ড নির্বাচনী পরীক্ষায় উত্তীর্ণ হয়ে পরবর্তী পর্বে অংশগ্রহন করার সুযোগ পায়।


text:
প্রতিবছর অক্টোবর-ডিসেম্বর এর মধ্যে কলেজের বার্ষিক ক্রিড়া প্রতিযোগিতা অনুষ্টিত হয়।
অনুষ্টানটি দুইটি বিভাগে অনুষ্টিত হয়।


text: কলেজ কতৃপক্ষ প্রতি বছরই বাংলাদেশের বিভিন্ন দর্শনীয় জায়গায় শিক্ষা সফর অর্থাৎ ভ্রমনের ব্যবস্থা করে। পাশাপাশি প্রতি পর্বে বাংলাদেশের বিভিন্ন সুপ্রতিষ্ঠিত টেক্সটাইল মিল গুলোতে ভ্রমনের সুযোগ দেয়।এ কলেজে সুসজ্জিত গ্রন্থাগার আছে। এখানে স্থান পেয়েছে দেশি ও বিদেশী সহস্রাধিক টেক্সটাইল ও সাহিত্য বিষয়ক বই। রয়েছে ধর্মীয় ও অন্যান্য জ্ঞান মূলক বই। লাইব্রেরী কার্ড জমাদান সাপেক্ষে যে কেউ প্রয়োজনীয় বই নির্দিষ্ট সময়ের জন্য ইস্যু করে নিতে পারে। লাইব্রেরিতে দৈনিক, সাপ্তাহিক পত্রিকার ব্যবস্থা রয়েছে। লাইব্রেরিতে পৃথক পৃথক টেবিলে বসে পুস্তক এবং পত্র পত্রিকা পাঠ করা যায়।


title: জ্যোতি ভারতী

text: জ্যোতি ভারতী বা পকী () হচ্ছে জ্যোতিপ্রসাদ আগরওয়ালার পিতৃগৃহ যা অসমের তেজপুরে অবস্থিত। মহাত্মা গান্ধী, মোতীলাল নেহেরু, জওহরলাল নেহেরুর মত বিখ্যাত ভারতের স্বাধীনতা সংগ্রামীরা জ্যোতি ভারতীতে পদার্পণ করেছেন। জ্যোতি ভারতীর স্থাপত্য বা নির্মাণশৈলী রাজস্থানী ও আহোম যুগের সংমিশ্রনে গড়ে উঠেছে। এখানেই প্রথম অসমীয়া চলচ্চিত্র জয়মতী নির্মাণ করা হয়েছিল।


title: জ্যোতি ভারতী

text:
১৮৭৮ সনে জ্যোতিপ্রসাদ আগরওয়ালার পিতামহ হরিবিলাস আগরওয়ালা নির্মাণ করা গৃহটির নাম ছিল পকী। কিন্তু ১৯৭৭ সনের ১৭ জানুয়ারী তারিখে অসম সরকার ৪লক্ষ টাকার বিনিময়ে পকী গৃহটি অধিগ্রহণ করে সরকারীকরন করে। পরবর্তী সময়ে অসম সরকার পকীকে ব্যক্তিগত বাসগৃহ থেকে জ্যোতিভারতী নামে নামকরণ করে এক সাংস্কৃতিক কেন্দ্রে রুপান্তরিত করে।১৯৫১ সনের ১৭ জানুয়ারি তারিখে জ্যোতিপ্রসাদ আগরওয়ালা এখানেই শেষ নিশ্বাস ত্যাগ করেন।
জ্যোতি ভারতীতে জ্যোতিপ্রসাদ আগরওয়ালার স্মৃতিচিহ্ন স্বরুপ বিভিন্ন বস্তু সংরক্ষণ করা হয়েছে যেমন- জ্যোতিপ্রসাদ আগরওয়ালার গীতের গ্রামোফোন রেকর্ড, তাঁর হাতের লেখা কাগজ, বিভিন্ন তথ্য-পাতি ইত্যাদি। জ্যোতি ভারতী সংগ্রহালয়ে বিষ্ণুপ্রসাদ রাভার শৈশবের আলোকচিত্র, নটসুর্য ফণী শর্মা ও নৃত্যশিল্পী শোণিত কোয়র গজেন বরুয়ার আলোকচিত্র এবং জ্যোতিপ্রসাদ আগরওয়ালার মাতৃ কিরণময়ী আগরওয়ালার গয়না সংরক্ষণ করা হয়েছে।


title: লাক্স-চ্যানেল আই সুপারস্টার

text: লাক্স-চ্যানেল আই সুপারস্টার, বাংলাদেশি চ্যানেল আই টেলিভিশন এর একটি রিয়েলিটি শো। এটি "অ্যামেরিকা'স নেক্সট টপ মডেল" এর আদলে নির্মিত। বিজয়ী সুপারস্টার পান "বাংলাদেশ ফেস অফ লাক্স" খেতাব, একটি ব্র্যান্ড নিউ গাড়ি, ১০ লাখ টাকা এবং অভিনয়ের সুযোগ। প্রথম রানার-আপ পান ৫ লাখ টাকা এবং দ্বিতীয় রানার-আপ পান ৩ লাখ টাকা। পুরস্কার প্রদান করা হয় চ্যানেল আই এবং ইউনিলিভার বাংলাদেশ লিমিটেডের পক্ষ থেকে।


title: লাক্স-চ্যানেল আই সুপারস্টার

text: লাক্স-চ্যানেল আই সুপারস্টার প্রতিযোগিতা শুরু হয় সাতটি বিভাগে রিজিওনাল অডিশনের মাধ্যমে। রিজিওনাল অডিশনে ইয়েস কার্ডপ্রাপ্তরা মূল পর্বে অংশ নেওয়ার সুযোগ পায়। এর প্রতিটি পর্ব শুরু হয় ৮-১০টি পর্ব থেকে এবং ২০ জন প্রতিযোগী কে সঙ্গে নিয়ে শুরু হয়। প্রত্যেক প্রতিযোগিকে তাদের সামগ্রিক চেহারায় চ্যালেঞ্জ অংশগ্রহণ , এবং যে সপ্তাহে এর ছবির পাতা থেকে সেরা শট সাপ্তাহিক গণ্য করা হয়; বিরল ক্ষেত্রে কোন বর্জন বিচার প্যানেলের দ্বারা দেওয়া হয় যদিও প্রতি সপ্তাহে একাধিক প্রতিযোগিতা, নির্মূল করা হয়. অনেক বড় ফ্যাশন ব্রান্ডের পরিচ্ছদ বা মেকআপ অংশীদার হিসাবে শো হয়।


title: নাথান হারিৎজ

text: নাথান মাইকেল হারিৎজ (; জন্ম: ১৮ অক্টোবর, ১৯৮১) কুইন্সল্যান্ডের ওন্দাই এলাকায় জন্মগ্রহণকারী অস্ট্রেলীয় ক্রিকেটার। আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করছেন। নাথান হারিৎজ মূলতঃ অফ স্পিন বোলিং করে থাকেন। বিগ ব্যাশ লীগে [[সিডনি থান্ডার|সিডনি থান্ডারের অন্যতম সদস্য তিনি।


title: নাথান হারিৎজ

text: কিশোর অবস্থায় হারিৎজ হার্ভে বে ক্রিকেট অ্যাসোসিয়েশনে খেলেন। অনূর্ধ্ব-১২ থেকে অনূর্ধ্ব-১৫ পর্যায়ের ক্রিকেটে ওয়াইড বে দলে প্রতিনিধিত্ব করেন। তন্মধ্যে ১৯৯৬ সালে [[নিউজিল্যান্ড]] সফরে কুইন্সল্যান্ড ডেভেলপম্যান্টের অনূর্ধ্ব-১৪ দলে অধিনায়কত্ব করেন। ১৯৯৬-৯৭ থেকে ২০০০-০১ মৌসুমে কুইন্সল্যান্ডের অনূর্ধ্ব-১৭ ও অনূর্ধ্ব-১৯ পর্যায়ের দলে খেলেন। এছাড়াও, ১৯৯৯ সালে অস্ট্রেলিয়া অনূর্ধ্ব-১৯ দলের সদস্যরূপে ইংল্যান্ড এবং ১৯৯৯-২০০০ মৌসুমে [[শ্রীলঙ্কা]] সফরে যান।


title: নাথান হারিৎজ

text: ২০০১ সালে কুইন্সল্যান্ড বুলসের পক্ষে তার অভিষেক ঘটে। এরপর তিনি ২০০৬ সালে নিউ সাউথ ওয়েলস ব্লুজ দলে স্থানান্তরিত হন। ঐ মৌসুমে ১৭ খেলায় অংশ নিয়ে ৪২ উইকেট দখল করেন। তন্মধ্যে নিজস্ব সেরা বোলিং ৫/৩৯ পান। টুয়েন্টি২০ প্রতিযোগিতায়ও তিনি সমান দক্ষতা প্রদর্শনে সক্ষমতা দেখান। ২০০৯ সালে ভারতে অনুষ্ঠিত চ্যাম্পিয়ন্স লীগের উদ্বোধনী আসরে দলকে শিরোপা বিজয়ী সহায়তা করেন। চূড়ান্ত খেলায় কিরণ পোলার্ডকে আউট করে নিউ সাউথ ওয়েলসকে স্মরণীয় জয় এনে দেন তিনি।


title: নাথান হারিৎজ

text: ২০১২ সালে কুইন্সল্যান্ড বুলসে ফিরে আসেন। বিগ ব্যাশ লীগের প্রথম তিন আসরে ব্রিসবেন হিটের পক্ষে খেলেন। তন্মধ্যে, দ্বিতীয় আসরে চূড়ান্ত খেলায় তিনি ম্যান অব দ্য ম্যাচের পুরস্কার পেয়েছিলেন।


title: নাথান হারিৎজ

text: সমগ্র খেলোয়াড়ী জীবনে ১৭ টেস্ট ও ৫৮টি একদিনের আন্তর্জাতিকে অংশ নিয়েছেন তিনি। ২২ মার্চ, ২০০২ তারিখে [[Johannesburg|জোহানেসবার্গের]] [[Wanderers Stadium|ওয়ান্ডেরার্স স্টেডিয়ামে]] [[দক্ষিণ আফ্রিকা জাতীয় ক্রিকেট দল|দক্ষিণ আফ্রিকার]] বিপক্ষে অনুষ্ঠিত একদিনের আন্তর্জাতিকের মাধ্যমে আন্তর্জাতিক ক্রিকেট অঙ্গনে পদার্পণ করেন। এরপর মে, ২০০৩ সাল পর্যন্ত অস্ট্রেলীয় নির্বাচকমণ্ডলীর সুপারিশক্রমে ধারাবাহিকভাবে তিনি আরও ৭ খেলায় অংশগ্রহণ করেন।


title: নাথান হারিৎজ

text: নভেম্বর, ২০০৪ সালে [[ভারত জাতীয় ক্রিকেট দল|ভারত]] সফরের জন্য [[স্টুয়ার্ট ম্যাকগিল|স্টুয়ার্ট ম্যাকগিলের]] পরিবর্তে হারিৎজ ও [[লেগ স্পিন|লেগ স্পিনার]] [[Cameron White|ক্যামেরন হোয়াইট]] অন্তর্ভুক্ত হন। এর কারণ হিসেবে দলে একমাত্র স্পিনার [[শেন ওয়ার্ন|শেন ওয়ার্নের]] অন্তর্ভুক্তি ও ম্যাকগিলের খেলতে যাওয়ার অস্বীকৃতিকে নির্বাচকমণ্ডলী উল্লেখ করেন।


title: নাথান হারিৎজ

text: কিন্তু [[মুম্বই|মুম্বাইয়ে]] অনুষ্ঠিত ৪র্থ টেস্টের প্রাক্কালে ওয়ার্ন আহত হওয়ায় হারিৎজ খেলার সুযোগ পান। পরবর্তীতে অবশ্য ম্যাকগিল দলে অন্তর্ভুক্ত হন। [[শচীন তেন্ডুলকর]] ও [[ভিভিএস লক্ষ্মণ|ভিভিএস লক্ষ্মণের]] উইকেটসহ প্রথম ইনিংসে ৩/১৬ সহ খেলায় ১০৩ রানে ৫ উইকেট পান। অস্ট্রেলিয়া ফিরে ঘরোয়া ক্রিকেটে সুবিধা করতে না পারায় এরপর কোন টেস্টে খেলার সুযোগ পাননি। অবশেষে চার বছর পর নভেম্বর, ২০০৮ সালে সফরকারী [[নিউজিল্যান্ড জাতীয় ক্রিকেট দল|নিউজিল্যান্ডের]] বিপক্ষে [[অ্যাডিলেড ওভাল|অ্যাডিলেড ওভালে]] [[Jason Krejza|জেসন ক্রেজা'র]] গোড়ালির আঘাতজনিত কারণে অন্তর্ভুক্ত হন। খেলায় তিনি চার উইকেট পেলেও [[দক্ষিণ আফ্রিকা জাতীয় ক্রিকেট দল|দক্ষিণ আফ্রিকার]] বিপক্ষে [[পার্থ|পার্থে]] অনুষ্ঠিত পরের টেস্টে ক্রেজার সুস্থতায় তাকে নেয়া হয়নি। কিন্তু অস্ট্রেলিয়া পরাজিত হলে ক্রেজা বাদ পড়েন ও পরের দুই টেস্টে তাকে আবারো দলে নেয়া হয়।


title: নাথান হারিৎজ

text:
[[বিষয়শ্রেণী:অস্ট্রেলীয় ক্রিকেটার]]
[[বিষয়শ্রেণী:১৯৮১-এ জন্ম]]
[[বিষয়শ্রেণী:অস্ট্রেলিয়ার টেস্ট ক্রিকেটার]]
[[বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার]]
[[বিষয়শ্রেণী:বিশ্বকাপে অস্ট্রেলিয়ার ক্রিকেটার]]
[[বিষয়শ্রেণী:২০০৩ ক্রিকেট বিশ্বকাপের ক্রিকেটার]]
[[বিষয়শ্রেণী:২০১১ ক্রিকেট বিশ্বকাপের ক্রিকেটার]]
[[বিষয়শ্রেণী:কুইন্সল্যান্ডের ক্রিকেটার]]
[[বিষয়শ্রেণী:নিউ সাউথ ওয়েলসের ক্রিকেটার]]
[[বিষয়শ্রেণী:ব্রিসবেন হিটের ক্রিকেটার]]
[[বিষয়শ্রেণী:সিডনি থান্ডারের ক্রিকেটার]]


title: এলিটা করিম

text: এলিটা করিম (জন্ম: ৪ সেপ্টেম্বর, ১৯৮২) বাংলাদেশের একজন নামকরা পপ গায়িকা হিসেবে বেশ পরিচিতি লাভ করেছেন। তাঁর পুরো নাম দিলশাদ করিম এলিটা।


title: এলিটা করিম

text: এলিটা করিম ১৯৮২ সালের ৪ সেপ্টেম্বর চট্টগ্রাম শহরের হাটহাজারীর উত্তর মাদার্শায় জন্মগ্রহণ করেন। মাত্র দুই মাস বয়সে মা-বাবার সাথে পাড়ি দেন সুদূর মধ্যপ্রাচ্যে। বাবা মোহাম্মদ নুরুল করিমের চাকরির সুবাদে সপরিবারে সৌদি আরব চলে যান। সৌদি আরবে তার বেড়ে উঠা।


title: এলিটা করিম

text: এলিটার শৈশব কাটে সৌদি আরব এ। গানে তার কোন প্রাতিষ্ঠানিক তালিম নেই। কোন ওস্তাদ ধরেও গান শেখা হয়নি এলিটার। গৃহীণি মা দিলরুবা বেগমের কণ্ঠে গান শুনতে শুনতেই মূলত শিল্পী হয়ে ওঠার জন্য তার অনুপ্রেরনা হয়ে উঠে। এলিটার পরিবারে দুই ভাই দুই বোনের মধ্যে এলিটা সবার বড়। দুই ভাইয়ের একজন এমিলও গানের সাথে যুক্ত। শূন্য ব্যান্ডের ভোকালিষ্ট সে। আরেক ভাই এলিন, দেশের বহুল পরিচিত ইংরেজি দৈনিক ডেলি ষ্টারের স্পোর্টস রিপোর্টার। আর ছোট বোন ইলোরা পড়ছে নর্থ-সাউথ ইউনিভার্সিটিতে।


title: এলিটা করিম

text: ২০০১ সালে দেশে ফেরেন এলিটা। এরপর ব্ল্যাক ব্যান্ডের সাথে জড়িত হন এলিটা। ২০০৯ সালে বের হয় প্রথম মিক্সড অ্যালবাম ‘আমার পৃথিবী’। ‘মিথ্যা’ শিরোনামে অ্যালবামটির একটি গানে ব্যান্ডের ভোকালিষ্ট জন।জনের এর সাথে কণ্ঠ দেন তিনি। সে সময় শ্রোতামহলে গানটি বেশ সাড়া ফেলে। পরবর্তীতে গড়ে তোলেন তার নিজের ব্যান্ড ‘রাগা’। ব্যান্ডের নামেই একটি অ্যালবামও বের করেন তিনি। অবশ্য, ব্যান্ডটি এখন আর নেই। তবে ২০০৯ সালে ‘অন্তহীন’ নামের মিক্সড অ্যালবামটি বাজারে বেশ আলোচিত হয় তার। আর তখন থেকেই তার পরিচিতির গণ্ডিটা একটু একটু করে প্রসারিত হতে থাকে। এরপর অনেক মিক্সড অ্যালবামে কণ্ঠ দিলেও এখনো পর্যন্ত একক কোন অ্যালবাম বের করা হয়নি এলিটার। তবে, শ্রোতাদের জন্য সুখবর দিতে দেরি করলেন না এই কণ্ঠশিল্পী। জানালেন- নাম এখনো চূড়ান্ত না হলেও খুব শীঘ্রই বাজারে আসছে প্রথম একক (সলো) অ্যালবাম। এখন কাজ চলছে।। তাছাড়া আইসিসি বিশ্ব টুয়েন্টি২০ প্রতিযোগিতার সূচনা সঙ্গীত চার ছক্কা হৈ হৈ গানটিতে অন্য সবার মত কণ্ঠ দেন এলিটা।


title: এলিটা করিম

text:
২০০১ সালে দেশে ফেরার পর ২০০৩ সালে বিনোদন প্রতিবেদক হিসেবে ইংরেজি দৈনিক ডেলি স্টারের সাথে যুক্ত হন তিনি। এরপর স্টার ম্যাগাজিনের সিনিয়র রিপোর্টার এবং স্টার ক্যাম্পাস ম্যাগাজিনের সম্পাদক হিসেবে কাজ করেছেন বহু দিন। বর্তমানে তিনি ইংরেজি দৈনিকটির ফিচার সম্পাদক হিসেবে কর্মরত আছেন। সাংবাদিকতা করতে গিয়ে মিলেছে অ্যাওয়ার্ডও। কিশোরী ও নারী পাচারের উপর একটি স্টোরির জন্য রেডক্রস ইন্টারন্যাশনাল এই অ্যাওয়ার্ড প্রদানের মাধ্যমে ২০০৯ সালে তাঁকে সম্মানিত করে। গান ও সাংবাদিকতার বাইরে রেডিও ফুর্তি তে নিয়মিত একটি শো করেন। সে হিসেবে তাঁর আর একটি পরিচয় তিনি একজন রেডিও জকি। গান, সাংবাদিকতা ও রেডিও জকি হিসেবে কাজ করার পাশাপাশি তিনি ভাবেন সমাজ নিয়ে। আর সমাজের উন্নয়ন মূলক কর্মকান্ডে অংশ গ্রহণের জন্য তিনি যুক্ত আছেন ‘জাগো ফাউন্ডেশনের’ সঙ্গে।
গান ও সাংবাদিকতার বাইরে এলিটা বেশ কিছু নাটকে অভিনয় করেছেন। তাদের মধ্যে মুকিম ব্রাদাস, এবং ক্লোজ আপ আছে আসার গল্পে নাটকে অভিনয় করেছেন।


title: মৌলভি

text: মৌলভি (আরবি: مولوی) হল ইসলামি ধর্মীয় পন্ডিতদের তথা আলেমদের ক্ষেত্রে ব্যবহৃত একটি সম্মানসূচক উপাধি। এটি মাওলানা, মোল্লা ও শেখ উপাধিগুলোর সমপর্যায়ের। ইরান, আফগানিস্তান, মধ্য এশিয়া, দক্ষিণ এশিয়া ইত্যাদি অঞ্চলজুড়ে এর ব্যবহার দেখা যায়।


title: সাব্বির ইউনুসোভিচ ইউনুসোভ

text:
সাব্বির ইউনুসোভিচ ইউনুসোভ () (মার্চ ১৮,১৯০৯, তাসখন্দ – নভেম্বর ২৯, ১৯৯৫) একজন সোভিয়েত এবং উজবেক রসায়নবিদ। তিনি এলক্যালয়েড রসায়নে গবেষণার জন্য সুপরিচিত। এই কাজের স্বীকৃতিস্বরূপ তিনি ১৯৭১ সালে মেন্ডেলিফ স্বর্ণপদক লাভ করেন
১৯৫৬ সালে সাব্বির উজবেকিস্তানের বিজ্ঞান একাডেমীর অধীনে উদ্ভিজ্য পদার্থের রসায়নের উপর ইনস্টিটিউট প্রতিষ্ঠা করেন। ১৯৫৮ সাল থেকে তার মৃত্যুর আগপর্যন্ত তিনি রুশ বিজ্ঞান একাডেমীর সদস্য ছিলেন। মৃত্যুর পরে তাকে তাসখন্ডে সমাহিত করা হয়।


title: নাদেরা বেগম

text: নাদেরা বেগম (২রা আগস্ট, ১৯২৯-১২ই এপ্রিল, ২০১৩) মহান বাংলা ভাষা আন্দোলনের একজন অন্যতম সংগঠক এবং কর্মী ছিলেন। বাংলাদেশে মুসলিম মহিলাদের বাম ধারার রাজনীতির সঙ্গে যুক্ত করার জন্য তিনি অন্যতম পথিকৃৎ ছিলেন।


title: নাদেরা বেগম

text: ভাষা কন্যা নাদেরা বেগম ১৯২৯ সালের ২রা আগস্ট একটি সম্ভ্রান্ত মুসলিম পরিবারে জন্মগ্রহন করেন। পিতা খান বাহাদুর আবদুল হালিম চৌধুরী এবং মা আফিয়া বেগম। বাবা-মায়ের ১৪ সন্তানের মধ্যে তিনি তৃতীয়। প্রথিতযশা শিক্ষাবিদ ও জাতীয় অধ্যাপক কবীর চৌধুরী তার বড় ভাই এবং শহীদ বুদ্ধিজীবী মুনীর চৌধুরী তার মেজো ভাই। কিংবদন্তী নাট্য অভিনেত্রী ফেরদৌসী মজুমদার তার ছোট বোন।


title: নাদেরা বেগম

text: বরিশাল সদর বালিকা উচ্চ বিদ্যালয় থেকে ১৯৪৪ সালে মুসলিম মেয়েদের মধ্যে প্রথম বিভাগে প্রথম হয়ে ম্যাট্রিক পাস করেন। ১৯৪৮ সালে লেডি ব্রাবোর্ন কলেজ থেকে বিএ পাস করেন। পরবর্তীতে ঢাকা বিশ্ববিদ্যালয় থেকে ইংরেজি সাহিত্যে এম এ পাস করেন।


title: নাদেরা বেগম

text: ঢাকা বিশ্ববিদ্যালয়ে ইংরেজি সাহিত্যে প্রভাষক হিসেবে যোগ দেন। সাবেক অর্থসচিব ও মহা-হিসাবনিরীক্ষক "গোলাম কিবরিয়ার" সাথে বিবাহ বন্ধনে আবদ্ধ হওয়ার পর তিনি গোলাম কিবরিয়ার চাকরি সূত্রে করাচি, মস্কো ইত্যাদি বিভিন্ন স্থানে বসবাস করেন। পরবর্তীতে দেশে ফিরে আবারো ঢাকা বিশ্ববিদ্যালয়ে ইংরেজি বিভাগে অধ্যাপনা শুরু করেন।


title: নাদেরা বেগম

text: বড় ভাই কবীর চৌধুরী এবং মেজো ভাই মুনীর চৌধুরী দুজনেই বাম ধারার রাজনীতির সঙ্গে সম্পৃক্ত ছিলেন। অত্যন্ত রক্ষণশীল পরিবারে বেড়ে উঠেও বড় ভাইদের সহায়তায় পড়াশুনা শেষ করতে পারেন। ঢাকা বিশ্ববিদ্যালয়ে এমএ করার সময়েই তিনি জড়িয়ে পড়েন বামপন্থী রাজনীতির সঙ্গে। মুনীর চৌধুরী'র অনুপ্রেরণায় কমিউনিস্ট ছাত্রী সংস্থা গঠনের কাজ শুরু করেন।


title: নাদেরা বেগম

text: ১৯৪৯ সালে ঢাকা বিশ্ববিদ্যালয়ের চতুর্থ শ্রেণীর কর্মচারীদের বেতন-ভাতা বৃদ্ধির আন্দোলনে তিনি অংশগ্রহন করেন। বিশ্যবিদ্যালয় কর্তৃপক্ষ তখন সরকারের নির্দেশে ২৭ জন ছাত্র-ছাত্রীকে বহিস্কার ঘোষণা করে। যাদের মধ্যে একমাত্র মেয়ে হিসেবে নাদেরা বেগমের নাম ছিলো। পুলিশ তার নামে হুলিয়া জারি করলে আত্মগোপনে চলে যান তিনি। এ অবস্থায় তিনি পালিয়ে পিকেটিং-মিটিং-মিছিলে নেতৃত্ব দিয়েছেন। পরবর্তীতে গ্রেপ্তার হলে ১৯৪৯ সাল থেকে ১৯৫১ সাল পর্যন্ত ঢাকা আর রংপুর জেলে দুই বছর কারাভোগ করেন তিনি।


title: নাদেরা বেগম

text:
তিনি ছিলেন ভাষা আন্দোলনের সূচনালগ্নের অন্যতম সংগঠক। ১৯৪৮ সালের ১৬ই মার্চ ঢাকা বিশ্ববিদ্যালয়ের বেলতলায় বাংলাকে রাষ্ট্রভাষা করার দাবীতে অনুষ্ঠিত সভাতে তিনি অংশগ্রহন করেন। উক্ত সভায় পুলিশি অ্যাকশনে তিনি আহত হন। পাকিস্তান সরকার বাংলা ভাষাকে আরবি, রোমান ইত্যাদি বিভিন্ন হরফে লেখার সিদ্ধান্ত নিতে চাইলে বিভিন্ন কর্মসূচীতে অংশগ্রহন করে এর তীব্র প্রতিবাদ জানান তিনি।
ভাষা আন্দোলনের সূচনালগ্নে তার প্রচেষ্টায় কামরুন্নেসা স্কুল, বাংলাবাজার স্কুল, ইডেন মহিলা কলেজ সহ বিভিন্ন শিক্ষা প্রতিষ্ঠানে যেয়ে তিনি নারীদেরকে উদ্বুদ্ধ করতেন। পরবর্তীতে এসব নারীরা ভাষা আন্দলনে গুরুত্বপূর্ন ভূমিকা রাখে।


title: নাদেরা বেগম

text: ১৯৫২ সালে ভাষা আন্দোলনের সময় তিনি আন্ডার গ্রাউন্ডে থেকে সার্বিক সহযোগিতা করেছেন। পরবর্তীতে অন্যান্য ভাষা সংগ্রামীদের স্মৃতি-চারণায় সেগুলো উঠে আসে। ভাষাসৈনিক ড. হালিমা খাতুন বলেন, ‘নাদেরা বেগম তখন আন্দোলনের কিংবদন্তি নায়িকা। অনেকবার জেল খেটেছেন। ১০ই ফেব্রুয়ারি রাতে আমি নাদেরা বেগমের কাছ থেকে চিঠি লিখিয়ে আনি। মেয়েরা পরদিন সকালে আমতলার সভায় অংশগ্রহণ করেন। তার চিঠির ভাষা ছিল এমন বাংলা ভাষার বিরুদ্ধে যে ষড়যন্ত্র হচ্ছে এটাকে প্রতিহত করার জন্য আন্দোলন চালিয়ে যাও।’


title: নাদেরা বেগম

text: ২০১৩ সালের ১২ই এপ্রিল উত্তরায় তাঁর নিজের বাসায় মৃত্যুবরণ করেন। মৃত্যুকালে তাঁর বয়স হয়েছিল ৮৪ বছর।


title: বার্নার্ড ম্যান্ডেভিল

text: বার্নার্ড ম্যান্ডেভিল () (১৫ নভেম্বর, ১৬৭০ – ২১ জানুয়ারি, ১৭৩৩), ছিলেন একজন অ্যাংলো-ডাচ দার্শনিক, রাজনৈতিক অর্থনীতিবিদ এবং ব্যাঙ্গ রচয়িতা। নেদারল্যান্ডের রটার্ডামে জন্মগ্রহণ করে তিনি জীবনের বেশিরভাগ অংশ ইংল্যান্ডে কাটান এবং লেখালেখিতে ইংরেজি ব্যবহার করেন। তিনি "মৌমাছিদের উপাখ্যান" লিখে বিখ্যাত হয়েছিলেন।


title: বার্নার্ড ম্যান্ডেভিল

text: বার্নার্ড ম্যান্ডেভিলের জন্ম হয় হল্যান্ডে। ১৬৯১ সালে লিডেন বিশ্ববিদ্যালয় ছেড়ে তিনি লন্ডন চলে যান। সেখানে তিনি বিয়ে করেন, স্থায়ী বাসিন্দা হন, আরো হন একজন ইংরেজ প্রজা। তাঁর জীবন সম্পর্কে বিস্তারিত বিশেষ কিছু জানা নেই। তিনি লন্ডনে মারা যান ১৭৩৩ সালে।


title: বার্নার্ড ম্যান্ডেভিল

text: দার্শনিক ও গ্রন্থকার হিসেবে ম্যান্ডেভিল বিখ্যাত হন তাঁর একটিমাত্র রচনার কল্যাণে। মাঝারি ধরনের ছন্দে তাঁর "গজগজ করা মৌচাক, বা সাধু বনে যাওয়া পাজি" () নামে নাতিদীর্ঘ কবিতা প্রকাশিত হয় ১৭০৫ সালে। ১৭১৪ সালে ম্যান্ডেভিল একই কবিতা পুনঃপ্রকাশ করেন, সেটার সংগে জুড়ে দেন একটা দীর্ঘ প্রবন্ধ, সেটা গদ্যে। এবার সেটার নাম হয় "মৌমাছিদের উপাখ্যান, বা একান্তের অনাচার_ সাধারণ্যে কল্যাণ" () এই নামে ম্যান্ডেভিলের বইখানা বিখ্যাত হয়েছে।


title: বার্নার্ড ম্যান্ডেভিল

text: কিন্তু এই সংস্করণটাও মনে হয় কারও নজরে আসেনি। ১৯২৩ সালে প্রকাশিত হয় "মৌমাছিদের উপাখ্যান"-এর নতুন সংস্করণ; তাতে ছিলো "সমাজের স্বধর্ম অন্বেষণ" () নামে একটি জমকাল উপশিরোনাম। শুধু তার ফলেই একটি প্রতিক্রিয়া তৈরি হয় যা ম্যান্ডেভিল হয়তো আশা করেছিলেন। মিডলসেক্সের গ্র্যান্ড জুরি সিদ্ধান্ত করল বইখানা একটা 'উৎপাত', সেটা নিয়ে গরম বাকবিতণ্ডা চলল পত্রপত্রিকাগুলোতে, স্পষ্টতই খুশি হয়ে তাতে শামিল হলেন ম্যান্ডেভিল। বইখানার আরো পাঁচটি সংস্করণ প্রকাশিত হয়েছিল লেখকের জীবিতাবস্থায়। "মৌমাছিদের উপাখ্যানের" দ্বিতীয় খণ্ড তিনি প্রকাশ করেছিলেন ১৭২৯ সালে।


title: বার্নার্ড ম্যান্ডেভিল

text: দুই শতকের সাহিত্যে ম্যান্ডেভিল সম্পর্কে উল্লেখের একটা লম্বা ফিরিস্তি আছে অক্সফোর্ডের স্মারক সংস্করণে। তাঁর সম্বন্ধে লিখেছেন কার্ল মার্কস আর অ্যাডাম স্মিথ, ভলতেয়ার আর মেকলে, ম্যালথাস আর কেইন্স। ইংল্যান্ডে অর্থশাস্ত্র বিকাশের উপর, বিশেষত স্মিথ আর ম্যালথাসের উপর মস্ত প্রভাব পড়েছিল ম্যান্ডেভিলের। নিজ ব্যঙ্গ-রচনায় তিনি বুর্জোয়া সমাজের তীব্র সমালোচনা করেন। এই সমাজের মূল অনাচারগুলোকে যারা সর্বপ্রথমে খুলে ধরেছিলেন তাঁদের একজন হলেন তিনি। কার্ল মার্কস তাঁর সম্পর্কে বলেছেন যে, তিনি "সৎ মানুষ, তাঁর চিন্তাধারা স্বচ্ছ"।


title: বার্নার্ড ম্যান্ডেভিল

text: তাঁর লেখায় মৌচাকটা হলও মানবসমাজ, বরং বলা ভালো ম্যান্ডেভিলের কালের বুর্জোয়া ইংল্যান্ড। উপাখ্যানের প্রথমাংশটা এই সমাজের বিদ্রূপাত্মক চিত্র, যা সুইফটের কলমে সাজে। ম্যান্ডেভিলের রচনার কেন্দ্রীয় ভাব হচ্ছে ইংল্যান্ডের সেই সমাজ যাতে 'ভরা অসংখ্য অনাচার, অসংগতি এবং দুষ্ক্রিয়া'। সেই সমাজে বুর্জোয়াদের 'বাড়বাড়ন্ত' শুধু সম্ভব এই কারণে যে, লক্ষ লক্ষ মানুষের '... ভাগ্যে শুধু কাস্তে আর কোদাল, আর যতসব হাড়ভাঙা খাটুনির কাজ, আর সেখানে হতভাগারা রোজ মাথার ঘাম পায়ে ফেলে খেটে শরীর পাত করে খেতে পাবার জন্যে...'।


title: রটার্ডাম

text: রটার্ডাম (, ) উত্তর-পশ্চিম ইউরোপের রাষ্ট্র নেদারল্যান্ডসের দ্বিতীয় বৃহত্তম শহর (আমস্টার্ডামের পরেই)। এটি ইউরোপের বৃহত্তম ও বিশ্বের তৃতীয় বৃহত্তম সমুদ্রবন্দর। ২০১৪ সালের ১লা জানুয়ারি পর্যন্ত হিসেব অনুযায়ী এই শহরের লোকসংখ্যা ৬ লক্ষ ১৮ হাজার ২৬১ জন। অবশ্য বৃহত্তর রটার্ডাম শহরের লোকসংখ্যা প্রায় ১২ লক্ষ (২০০৬)। নেদারল্যান্ডসের দক্ষিণ হল্যান্ড প্রদেশে, উত্তর সাগরের তীরে, রাইন নদীর মোহনায় অবস্থিত এই বন্দর শহরকে প্রায়শই "ইউরোপের প্রবেশদ্বার" নামে অভিহিত করা হয়ে থাকে।


title: মোচা-শির স্বর্ণমুখী

text: মোচা-শির স্বর্ণমুখী বা কাঁটাবিশল্লা () (বৈজ্ঞানিক নাম: Barleria lupulina) হচ্ছে আকান্থাসি পরিবারের একটি উদ্ভিদ। এটি দক্ষিণ-পূর্ব এশিয়ায় দেখা যায়।


title: আন্দ্রেই আনিকিন

text: আন্দ্রেই ভ্লাদিমিরোভিচ আনিকিন () (৯ সেপ্টেম্বর, ১৯২৭ - ২৯ আগস্ট, ২০০১) হচ্ছেন একজন রুশ অর্থনীতিবিদ ও লেখক। তিনি মস্কো ইন্সটিটিউট অব ওয়ার্ল্ড ইকোনোমি এন্ড ইন্টারন্যাশনাল রিলেস্নসের অধ্যাপক ছিলেন। তাঁর আগ্রহ ছিল টাকার প্রবাহ (circulation of money), ব্যাংকিং, আন্তর্জাতিক অর্থ পদ্ধতি এবং মার্কিন অর্থনীতি বিষয়ে।


title: আন্দ্রেই আনিকিন

text: আনিকিন ১৯৪৯ সালে মস্কোর বিদেশ বাণিজ্য ইন্সটিটিউট থেকে স্নাতক শেষ করেন। ১৯৬৪ সালে তিনি অর্থনীতি বিষয়ে ডক্টরেট ডিগ্রি অর্জন করেন। তিনি বিজ্ঞান বিষয়ে লিখেছেন, এছাড়াও সায়েন্স ফিকশন এবং বিশ্বকোষে নিবন্ধ রচনা করেছেন, যেগুলো সোভিয়েত মহা বিশ্বকোষের তৃতীয় মুদ্রণে যুক্ত হয়েছে।


title: স্বামী বিবেকানন্দের জন্ম-সার্ধশতবর্ষ

text: স্বামী বিবেকানন্দ ছিলেন একজন ভারতীয় হিন্দু সন্ন্যাসী। তিনিই প্রথম ভারতীয় বেদান্ত ও যোগ দর্শন পাশ্চাত্যে প্রচার করেন। স্বামী বিবেকানন্দের জন্ম-সার্ধশতবর্ষ (১২ জানুয়ারি, ২০১৩) সারা ভারতে এবং বিশ্বের বিভিন্ন দেশে পালিত হয়। ভারতের যুবকল্যাণ ও ক্রীড়া মন্ত্রক ২০১৩ সালটিকে স্বামী বিবেকানন্দের সার্ধশতবর্ষ হিসেবে পালনের সিদ্ধান্ত নিয়েছিল। রামকৃষ্ণ মঠ, রামকৃষ্ণ মিশন, ভারত সরকার, ভারতের বিভিন্ন রাজ্য সরকার, বিভিন্ন শিক্ষা প্রতিষ্ঠান ও যুব গোষ্ঠী এই উপলক্ষে বছর-ব্যাপী অনুষ্ঠানের আয়োজন করেছিল। বাঙালি চিত্র পরিচালক উৎপল সিংহ সার্ধশতবর্ষে বিবেকানন্দের প্রতি শ্রদ্ধা জানাতে "" নামে একটি ছবি নির্মাণ করেন। ছবিটি ২০১৩ সালের ২৩ অগস্ট মুক্তি পেয়েছিল।কর্ণাটক রাজ্যের দক্ষিণ কন্নড় জেলার রাজনৈতিক দলগুলি স্বামী বিবেকানন্দের স্মরণে জেলাসদরের বিভিন্ন অনুষ্ঠানের আয়োজন করেছিল। তামিলনাড়ুর মুখ্যমন্ত্রী জয়ললিতা বলেন, তাঁর জীবনে স্বামী বিবেকানন্দের জীবনী ও বাণী এক বিরাট অনুপ্রেরণার ক্কাজ করে। তিনি বিবেকানন্দকে তাঁর "রাজনৈতিক গুরু" বলে উল্লেখ করেন বং তামিলনাড়ুর বিবেকানন্দ সংস্কৃতি কেন্দ্রের জন্য অনুদান দেন।


title: স্বামী বিবেকানন্দের জন্ম-সার্ধশতবর্ষ

text: ২০১২ সালে স্বামী বিবেকানন্দের জন্ম-সার্ধশতবর্ষ উপলক্ষে শিকাগোর কাউন্সিল ফর আ পার্লামেন্ট অফ ওয়ার্ল্ড রিলিজিয়ন্স-এর উদ্যোগে মেরিল্যান্ডের বার্টনভিলের ইনস্টিটিউট অফ ওয়ার্ল্ড রিলিজিয়নস (ওয়াশিংটন কালীবাড়ি) একটি তিন দিন-ব্যাপী সম্মেলনের আয়োজন করে।


title: স্বামী বিবেকানন্দের জন্ম-সার্ধশতবর্ষ

text:
এই অনুষ্ঠানের প্রাতিষ্ঠানিক ওয়েবসাইটে লেখা হয়–
The event commemorates the 150th birth anniversary of India’s visionary monk, Swami Vivekananda, who addressed the Parliament of World’s Religions in Chicago in September 1893, passionately calling for both tolerance and universal acceptance as a path to eliminate the evils of sectarianism, bigotry and fanaticism and engage all the world’s religious and spiritual community leaders in efforts to forge a new global civil society.


title: স্বামী বিবেকানন্দের জন্ম-সার্ধশতবর্ষ

text: স্বামী বিবেকানন্দের জন্ম-সার্ধশতবর্ষ উপলক্ষে বাঙালি চিত্র পরিচালক উৎপল সিংহ "" নামে একটি চলচ্চিত্র নির্মাণ করেন।


title: স্বামী বিবেকানন্দের জন্ম-সার্ধশতবর্ষ

text: পশ্চিমবঙ্গের থিয়েটার গ্রুপ লোককৃষ্টি "বিলে" নামে একটি নাটক মঞ্চস্থ করে স্বামী বিবেকানন্দের জন্ম-সার্ধশতবর্ষ উপলক্ষে। বাঙালি অভিনেতা দেবশংকর হালদার এই নাটকে স্বামী বিবেকানন্দের চরিত্রে অভিনয় করেন।


title: বগলামুখী

text: বগলামুখী বা বগলা (দেবনাগরী: बगलामुखी) হলেন হিন্দু দশমহাবিদ্যা দেবমণ্ডলীর অন্তর্গত অন্যতম দেবী। তিনি ভক্তের মানসিক ভ্রান্তি নাশের (অথবা শত্রু নাশের) দেবী। তাঁর অস্ত্র মুগুর। উত্তর ভারতে তিনি পীতাম্বরী নামেও পরিচিত।


title: বগলামুখী

text: "বগলামুখী" শব্দটি "বগলা" (অর্থাৎ, ধরা) এবং "মুখ" শব্দদুটি থেকে উৎপন্ন। এই শব্দটির অর্থ যিনি যাঁর মুখ কোনো কিছুর নিয়ন্ত্রণ নিজের হাতে তুলে নিতে সমর্থ। অন্য একটি অর্থে, যিনি মুখ তুলে ধরেছেন।


title: বগলামুখী

text: বগলামুখীর গায়ের রং সোনালি এবং তাঁর কাপড়ের রং হলুদ। তিনি হলুদ পদ্মের ভরা অমৃতের সমুদ্রের মাঝে একটি হলুদ সিংহাসনে বসে থাকেন। তাঁর মাথায় অর্ধচন্দ্র শোভা পায়। দুটি পৃথক বর্ণনার একটিতে তাঁকে দ্বিভূজা ও অপরটিতে তাঁকে চতুর্ভূজা বলা হয়েছে।


title: বগলামুখী

text: বগলামুখীর দ্বিভূজা মূর্তি পূজার প্রচলনই বেশি। এই মূর্তিটিকে সৌম্য মূর্তি ধরা হয়। এই মূর্তিতে তাঁর ডান হাতে থাকে গদা। এই গদা দিয়ে তিনি শত্রুকে প্রহার করেন। অন্যদিকে বাঁহাতে শত্রুর জিভটি টেনে ধরে থাকেন। এই মূর্তিটিকে অনেক সময় "সম্ভন" (শত্রুকে নিস্তব্ধ করে দিয়ে তাকে শক্তিহীন করা) প্রদর্শন হিসেবে ধরা হয়। এই বর লাভের জন্য ভক্তেরা তাঁর পূজা করে থাকে। অন্যান্য মহাবিদ্যাদেরও এই শক্তি আছে বলে ধরা হয়।


title: বগলামুখী

text: বগলামুখীকে" "পীতাম্বরা দেবী" বা "ব্রহ্মাস্ত্র-রূপিণী"ও বলা হয়। তিনি একটি গুণকে বিপরীত গুণে পরিবর্তন করে পারেন বলে হিন্দুরা বিশ্বাস করেন। যেমন, তিনি বাক্যকে নিঃস্তব্ধতায়, জ্ঞানকে অজ্ঞানে, শক্তিকে শক্তিহীনতায়, পরাজয়কে জয়ে পরিবর্তন করেন।


title: বগলামুখী

text: বগলামুখী দেবী সম্পর্কে একটি গল্প প্রচলিত আছে : একসময় পৃথিবীতে একটি ভয়ংকর ঝড় হয়। এই ঝড়ে যখন সকল সৃষ্টি ধ্বংসের সম্মুখীন হয়, তখন সকল দেবতা সৌরাষ্ট্র অঞ্চলে একত্রিত হন। সেই সময় দেবী বগলামুখী হরিদ্রা সরোবর থেকে উৎপন্ন হয়ে দেবতাদের স্তবে সন্তুষ্ট হয়ে সেই ঝড় থামিয়ে দেন। ভারতের মধ্যপ্রদেশ রাজ্যের দাতিয়া অঞ্চলের পীতাম্বরা পীঠমে হরিদ্রা সরোবরের অনুরূপ একটি হ্রদ রয়েছে।


title: বগলামুখী

text:
ভারতের অসম রাজ্যের গুয়াহাটিতে অবস্থিত কামাখ্যা মন্দির তন্ত্রবিদ্যার কেন্দ্রস্থল। এখানে দশমহাবিদ্যার মন্দির আছে। এই মন্দিরের কয়েক মাইল দূরেই বগলামুখী মন্দিরের অবস্থান। উত্তর ভারতের হিমাচল প্রদেশ রাজ্যের বাণখণ্ডীতে, মধ্যভারতের মধ্যপ্রদেশ রাজ্যের আগর মালব জেলার নলখেদা ও দাতিয়ার পীতাম্বরা পীঠে এবং দক্ষিণ ভারতের তামিল নাড়ু রাজ্যের তিরুনেলভেলি জেলার পাপানকুলাম জেলার কল্লাইদাইকুরিচিতে এবং পশ্চিমবঙ্গের কলকাতাতেও বগলামুখীর মন্দির আছে। কলকাতার বরাহনগর অঞ্চলস্থিত বিটি রোডের কাছেই টবিন রোডে, মা বগলামুখী দেবীর একটি সুন্দর মন্দির আছে।।
[[বিষয়শ্রেণী:হিন্দু দেবী]]
[[বিষয়শ্রেণী:পার্বতীর রূপভেদ]]
[[বিষয়শ্রেণী:দশমহাবিদ্যা]]


title: বিপত্তারিণী

text: বিপত্তারিণী হলেন ভারতের পশ্চিমবঙ্গ ও ওড়িশা রাজ্য এবং পার্শ্ববর্তী অঞ্চলে পূজিত এক হিন্দু দেবী। তিনি দেবী সঙ্কটনাশিনীর একটি রূপ এবং দেবী দুর্গা ১০৮ অবতারের অন্যতম। হিন্দুরা মূলত বিপদ থেকে উদ্ধার পাওয়ার জন্য এই দেবীর পূজা করেন। আষাঢ় মাসের শুক্লা পঞ্চমী তিথিতে হিন্দু মহিলারা বিপত্তারিণী ব্রত পালন করেন।


title: বিপত্তারিণী

text: বিপত্তারিণীর পূজা হিন্দু নারীরা ব্রতের আকারে পালন করেন। এই ব্রতে পাঁচালি আকারে বিপত্তারিণীর কিংবদন্তিটি পাঠ করা হয়। কিংবদন্তিটি এইরকম:


title: বিপত্তারিণী

text: মল্লভূম রাজ্যের (অধুনা পশ্চিমবঙ্গ রাজ্যের বাঁকুড়া জেলার অন্তর্গত বিষ্ণুপুর, খ্রিস্টীয় ৭ম থেকে ১৮শ শতাব্দী পর্যন্ত এই রাজ্যের অস্তিত্ব ছিল) রানির এক সখী ছিলেন নিম্নবর্ণীয় মুচির ঘরের মেয়ে। মুচিরা মাঝে মাঝে গোমাংস খেত। এই কথা শুনে রানি খুব ভয় পেয়ে যান। কারণ, হিন্দুধর্মে গোমাংস খাওয়া নিষিদ্ধ। তবে একবার কৌতূহলী হয়ে রানি গোমাংস কেমন হয় তা দেখতে চান। একদিন রানি তার সখীকে তাঁর এই ইচ্ছার কথা জানান। সখী প্রথমে দেখাতে অস্বীকার করেন। কারণ এতে ধর্মপ্রাণ রাজা রেগে যেতে পারেন বলে তাঁর ভয় হয়। কিন্তু পরে বাধ্য হয়ে তাকে রানির অনুরোধ রাখতেই হয়। কিন্তু কেউ রাজাকে এই খবর জানিয়ে দেয়। রাজা রানিকে হত্যা করতে আসেন। রানি নিজের কাপড়ে তলায় গোমাংস লুকিয়ে রেখে দেবী দুর্গার কাছে সাহায্য প্রার্থনা করেন। রাজা এসে তাঁর কাপড় ছিঁড়ে দেখতে চান ভিতরে কি আছে। তিনি দেখেন, সেখানে একটি লাল জবা ফুল রাখা আছে। সেই থেকে আজও বিপত্তারিণী পূজা পারিবারিক সঙ্কট মোচনের জন্য হয়ে থাকে। স্থানীয় মন্দিরগুলিতে বার্ষিক বিপত্তারিণী পূজা একটি গুরুত্বপূর্ণ উৎসব।


title: বিপত্তারিণী

text: গ্রামাঞ্চলে বিপত্তারিণী পূজা চারদিন ধরে চলে। প্রথম দিনে দেবীর “আরাধনা” (পূজা) করা হত। মেয়েরা দণ্ডী কাটে। তারপর দুই রাত্রি ধরে রাতে বাংলা লোকগান, ভজন ও কীর্তন চলে। চতুর্থ দিনে বিসর্জন হয়।


title: বিপত্তারিণী

text: বিপত্তারিণী পূজা উপলক্ষে মেয়েরা উপবাস করে। প্রথা অনুসারে হাতে “তাগা” (এক গুচ্ছ পবিত্র লাল সুতো ও দূর্বাঘাস) বাঁধে।


title: দক্ষিণরায়

text: দক্ষিণরায় হলেন বাংলাদেশ ও ভারতের সুন্দরবন অঞ্চলে জাতি ধর্ম নির্বিশেষে পূজিত এক লোকদেবতা। এঁকে পশু ও দানবদের নিয়ন্ত্রক বা বাঘের রাজা মনে করা হয়। সুন্দরবনের অধিবাসীরা দক্ষিণরায়কে সুন্দরবনের ভাটি অঞ্চলের অধিপতি মনে করেন। অপর এক লোকদেবী বনবিবি ও পীর বড়খাঁ গাজীর সাথে দক্ষিণ রায়ের বিরোধের কথা সুন্দরবনের লোককাহিনী, সংস্কৃতি, পালাগানের অঙ্গ।


title: দক্ষিণরায়

text:
স্থানীয় কিংবদন্তি অনুসারে, দক্ষিণরায়ের রাজত্বের সীমা দক্ষিণে কাকদ্বীপ, উত্তরে ভাগীরথী নদী, পশ্চিমে ঘাটাল ও পূর্বে বাকলা জেলা। প্রত্যেক অমাবস্যায় দক্ষিণরায় মন্দিরে পশুবলি হয়। লোকবিশ্বাস অনুসারে দক্ষিণরায় গানবাজনা পছন্দ করেন। তাই স্থানীয় লোকেরা রাতে তাঁর মন্দিরে নাচগানের আসর বসান। দক্ষিণ রায়ের বার্ষিক পূজা উপলক্ষে গায়েনরা পালাক্রমে কবি কৃষ্ণরাম দাস রচিত "রায়মঙ্গল" পরিবেশন করে এবং বাউল্যা, মউল্যা, মলঙ্গি প্রভৃতি শ্রমজীবী মানুষেরা হিন্দু মুসলমান নির্বিশেষে এ গান ভক্তিভরে শ্রবণ করেন।
সুন্দরবনের অধিবাসীরা ম্যানগ্রোভ জঙ্গলে মাছধরা, কাষ্ঠ বা মধু আহরণের মতো কোনো কাজে যাওয়ার আগে দক্ষিণরায়ের মন্দিরে পূজা দেন। কেউ কেউ মাথার পিছন দিকে দক্ষিণরায়ের মুখোশ পরে জঙ্গলে ঢোকেন যাতে বাঘ সেই মুখোশ দেখে ভয় পেয়ে তাঁর কাছে না আসে।


title: দক্ষিণরায়

text:
কলকাতার গড়িয়া রেলস্টেশনের কাছে লক্ষ্মীকান্তপুর ও ধবধবির কয়েক মেইল দূরে একটি দক্ষিণরায় মন্দির আছে। এই অঞ্চলটি এক সময়ে সুন্দরবনের অন্তর্গত ছিল। এখনও এই অঞ্চলের অধিবাসীরা দক্ষিণরায় মন্দিরে পূজা দেন।
দক্ষিণরায়ের মূর্তিতে একটি বিরাট গোঁফ দেখা যায়। তাঁর শরীর শীর্ণ, চকচকে এবং হলদেটে। গায়ে বাঘের মতো ডোরাকাটা দাগ দেখা যায়। মুখের দুদিক থেকেই লালা ঝরে। তাঁর একটি ছয় মিটার দীর্ঘ লেজও আছে।


title: দক্ষিণরায়

text: কবি কৃষ্ণরাম দাসের রায়মঙ্গল, ছাড়াও হরপ্রসাদ শাস্ত্রী, দীনেশচন্দ্র সেন, নীহাররঞ্জন রায়, সুনীতিকুমার চট্টোপাধ্যায় দক্ষিণরায় সম্পর্কে লিখেছেন। রাজশেখর বসু (পরশুরাম)র বিখ্যাত ছোটগল্পে এবং সুনীল গঙ্গোপাধ্যায় এর কিশোর রহস্য উপন্যাস 'জংগলের মধ্যে গম্বুজ' বইতে দক্ষিণরায়ের কথা আছে।


title: ঢাকা অনুশীলন সমিতি

text: ঢাকা অনুশীলন সমিতি ছিল অনুশীলন সমিতির একটি শাখা। এটি তদনীন্তন পূর্ববঙ্গ ও আসাম প্রদেশের রাজধানী ঢাকা শহরে ১৯০৫ সালের নভেম্বর মাসে প্রতিষ্ঠিত হয়। পুলিনবিহারী দাশের নেতৃত্বে আশি জন সদস্য নিয়ে এই দল প্রতিষ্ঠিত হয়। এর পর পূর্ববঙ্গ প্রদেশে অতি দ্রুত ৫০০ শাখা স্থাপন করে ঢাকা অনুশীলন সমিতি। এই দলের প্রধান কার্যালয় ছিল ঢাকা শহরেই। পূর্ববঙ্গের বিভিন্ন ছোটো ছোটো বিপ্লবী দলকে গ্রাস করে এই দল অচিরেই কলকাতার মূল সংস্থাটিকে ছাপিয়ে যায়। ঢাকা অনুশীলন সমিতির শাখা স্থাপিত হয় যশোর, খুলনা, ফরিদপুর, রাজনগর, রাজেন্দ্রপুর, মোহনপুর, বরভালি, বাখরগঞ্জ ও অন্যান্য অঞ্চলে। এই দলের সদস্য সংখ্যা ছিল ১৫,০০০ থেকে ২০,০০০-এর মতো। পরবর্তী দুই বছরের মধ্যে ঢাকা অনুশীলন সমিতি অহিংস অন্দোলনের বদলে সহিংস স্বাধীনতা আন্দোলন শুরু করে। পরে অরবিন্দ ঘোষের সঙ্গে মতবিরোধের জন্য এই দল ভেঙে যুগান্তর দল গঠিত হয়। যুগান্তর দলের কার্যকলাপ ঢাকা অনুশীলন সমিতি যথেষ্ট মনে করেনি। এই দল একাধিক রাজনৈতিক হত্যাকাণ্ড ঘটিয়েছিল। তার মধ্যে সবচেয়ে গুরুত্বপূর্ণ ছিল ডি. সি. অ্যালানের হত্যাকাণ্ড। ১৯১৩ সালে বরিশাল ষড়যন্ত্র মামলায় পুলিনবিহারী দাশ গ্রেফতার হওয়ার পর এই দলের কার্যকলাপ কিছুটা স্তিমিত হয়ে পরে। প্রথম বিশ্বযুদ্ধের সময় এই দল জার্মান ষড়যন্ত্রের ঘটনায় অংশ নেবে না বলে স্থির করে। যুদ্ধের পর এই দল সহিংস আন্দোলন চালিয়ে যায়। এই দলের কোনো কোনো সদস্য অন্য বিপ্লবী দল গঠন করেন।


title: ইন্দ্রপ্রস্থ ইনস্টিটিউট অব ইনফর্মেশন টেকনোলজি

text: ইন্দ্রপ্রস্থ ইনস্টিটিউট তথ্য প্রযুক্তি ভারতের একটি স্বশাসিত বিশ্ববিদ্যালয়।


title: তারকনাথ মন্দির

text: তারকনাথ মন্দির হল ভারতের পশ্চিমবঙ্গ রাজ্যের হুগলি জেলার তারকেশ্বর শহরের একটি মন্দির। এটি হিন্দু দেবতা শিবের মন্দির। এই মন্দিরে শিবকে "তারকনাথ" নামে পূজা করা হয়। ১৭২৯ সালে নির্মিত এই মন্দিরটি একটি আটচালা মন্দির। মন্দিরের সামনে একটি নাটমন্দির আছে। মন্দিরের কাছে কালী ও লক্ষ্মী-নারায়ণের মন্দির আছে। শিবমন্দিরের উত্তর দিকে দুধপুকুর নামে একটি পুকুর আছে। হিন্দুরা বিশ্বাস করেন, এই পুকুরে ডুব দিয়ে স্নান করলে যাবতীয় মনস্কামনা পূর্ণ হয়। রামকৃষ্ণ পরমহংসের পত্নী তথা বিশিষ্ট হিন্দু ধর্মগুরু সারদা দেবী একাধিকবার এই মন্দিরে পূজা দিতে এসেছিলেন।


title: তারকনাথ মন্দির

text: স্থানীয় কিংবদন্তি অনুসারে, রাজা বিষ্ণু দাসের এক ভাই তারকেশ্বরের কাছে জঙ্গলে একটি শিবলিঙ্গের স্বপ্ন দেখেন। এরপর তিনি এই স্বয়ম্ভু লিঙ্গটি খুঁজে বের করেন। ১৭২৯ সালে "বাবা তারকনাথ" নামে পরিচিত এই লিঙ্গের উপর আধুনিক মন্দিরটি গড়ে ওঠে।


title: তারকনাথ মন্দির

text: সারাবছরই এই মন্দিরে তীর্থযাত্রীরা আসেন। বিশেষত সোমবারে এই মন্দিরে বেশি তীর্থযাত্রী সমাগম হয়। ফাল্গুন মাসে (ফেব্রুয়ারি-মার্চ) শিবরাত্রি ও চৈত্র মাসে (মধ্য এপ্রিল) গাজন উৎসবে প্রচুর তীর্থযাত্রী তারকেশ্বরে আসেন। শ্রাবণ মাস (জুলাই-অগস্ট) শৈবদের কাছে বিশেষ পবিত্র মাস। এই মাসের সোমবারগুলিতেও তারকেশ্বরে প্রচুর তীর্থযাত্রী আসেন।


title: তারকনাথ মন্দির

text: • মহাশিবরাত্রি ও চৈত্র সংক্রান্তিতে তারকেশ্বর মন্দিরে বিশেষ উৎসব হয়। প্রতি সোমবার হয় বিশেষ পূজা। তবে, শ্রাবণের সোমবারগুলিতে লক্ষাধিক মানুষের সমাগম ঘটে তারকনাথকে গঙ্গোদকে স্নান করানোর উদ্দেশ্যে।


স্বামী বিবেকানন্দ আন্তর্জাতিক বিমানবন্দর (আগেকার নাম মানা বিমানবন্দর) হল ভারতের ছত্তীসগঢ় রাজ্যের প্রধান বিমানবন্দর। এই বিমানবন্দরটি রায়পুর শহরের দক্ষিণে এবং রায়পুর ও রাজ্যের নতুন রাজধানী নতুন রায়পুর শহরের মাঝামাঝি জায়গায় অবস্থিত। ২০০৬ সালে এই বিমানবন্দরের যাত্রী পরিবহণের হার ৮২% বৃদ্ধি পায় (সেই বছরের বৃহত্তম হার)। স্বামী বিবেকানন্দ আন্তর্জাতিক বিমানন্দর হল ভারতের বিমানবন্দর প্রাধিকরণ-কর্তৃক আধুনিকীকৃত ভারতের ৩৫টি নন-মেট্রো বিমানবন্দরের একটি।


title: স্বামী বিবেকানন্দ আন্তর্জাতিক বিমানবন্দর

text: ২০১২ সালের ২৪ জানুয়ারি ভারতের কেন্দ্রীয় ক্যাবিনেট ছত্তীসগঢ় রাজ্য সরকারের প্রস্তাব অনুসারে এই বিমানবন্দরের নাম বিখ্যাত হিন্দু সন্ন্যাসী স্বামী বিবেকানন্দের নামে রাখেন। উল্লেখ্য, স্বামী বিবেকানন্দ ছেলেবেলায় দুই বছর রায়পুরে কাটিয়েছিলেন। এয়ার ইন্ডিয়া, জেট এয়ারওয়েজ, জেটলাইট ও ইন্ডিগো এই বিমানবন্দর ব্যবহার করে থাকে। ২০১১ সালের নভেম্বর থেকে কিংফিসার এয়ারলাইনসকে আর্থিক দুরবস্থার জন্য এই বিমানবন্দর ব্যবহার করতে দেওয়া হয় না। এয়ার ওডিশার এছাড়াও নন-শিডিউলড বিমানগুলিও এখান থেকে ওঠানামা করে। ছত্তীসগঢ় এয়ার লিঙ্কের এয়ার ট্যাক্সি পরিষেবাগুলিও এখান থেকে ছত্তীসগঢ় শহরের অন্যান্য শহরে বিমান পরিষেবা দেয়।


title: জয় হিন্দ

text: জয় হিন্দ () হল ভারতে প্রচলিত একটি অভিবাদন-বাক্য, শ্লোগান ও রণহুঙ্কার। এটি ভারতের (যা "হিন্দ" নামেও পরিচিত) প্রতি দেশপ্রেম প্রদর্শনের জন্য ভাষণ ও বাক্যালাপের মধ্যে ব্যবহৃত হয়। এই শব্দটির অর্থ "ভারতের জয় হোক" বা "ভারত দীর্ঘজীবী হোক"। আজাদ হিন্দ ফৌজের মেজর আবিদ হাসান সাফরানি "জয় হিন্দুস্তান কি" (অর্থাৎ, "ভারতের জয় হোক") শ্লোগানটি ছোটো করে "জয় হিন্দ" শ্লোগানটি চালু করেছিলেন।


title: জয় হিন্দ

text: জয় হিন্দ পোস্টমার্ক ছিল স্বাধীন ভারতের প্রথম স্মারক পোস্টমার্ক। এটি ভারতের স্বাধীনতা অর্জনের দিন ১৯৪৭ সালের ১৫ অগস্ট ইস্যু করা হয়।


title: জয় হিন্দ

text: ভারতীয় জাতীয়তাবাদী নেতা সুভাষচন্দ্র বসুর ("নেতাজি") অনুগামী তথা মধ্যভারতের গোয়ালিয়র শহরের অধিবাসী রামচন্দ্র মোরেশ্বর করকরে "জয় হিন্দ" নামে একটি রাজনৈতিক নাটক রচনা করেছিলেন। তিনি হিন্দিতে "জয় হিন্দ" নামে একটি বইও লিখেছিলেন। রামচন্দ্র করকরে পরবর্তীকালে মধ্যভারত প্রদেশের কংগ্রেস সভাপতি হন। তিনি চন্দ্রশেখর আজাদের সঙ্গে ভারতের স্বাধীনতা আন্দোলনে অংশ নিয়েছিলেন।


title: জয় হিন্দ

text: আকাশবাণীর সম্প্রচার শেষে বেতার-ঘোষক "জয় হিন্দ" উচ্চারণ করেন। ১৯৬৩ সালে লতা মঙ্গেশকরের গাওয়া "আয়ে মেরে ওয়াতন কে লোগো" গানটিতে "জয় হিন্দ" শব্দটি আছে। "জয় হিন্দ" (১৯৯৯) নামে একটি হিন্দি চলচ্চিত্রও বানানো হয়েছে, যার পরিচালক পরিচালক মনোজ কুমার. কমেডি শো "জয় হিন্দ!" (২০০৯) এই শ্লোগানের নামানুসারে। মুম্বই শহরের জয় হিন্দ কলেজ ইত্যাদি অনেক প্রতিষ্ঠান এই শ্লোগানের নামানুসারে স্থাপিত হয়েছে। গুজরাটি সংবাদপত্র "জয় হিন্দ" ও টেলিভিশন চ্যানেল "জয় হিন্দ টিভি" এই শ্লোগানের নামানুসারে।


title: জয় হিন্দ

text: ১৯৪৭ সালে রানি এলিজাবেথ ও প্রিন্স ফিলিপের বিবাহ অনুষ্ঠানে মহাত্মা গান্ধী "জয় হিন্দ" কথাটি খোদিত নিজে হাতে চরকায় কাটা একটুকরো কাপড় উপহার পাঠান।


title: নেতাজি ভবন

text: নেতাজি ভবন হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি স্মারক ভবন ও গবেষণা কেন্দ্র। এখানে ভারতীয় জাতীয়তাবাদী নেতা সুভাষচন্দ্র বসুর ("নেতাজি") জীবন ও কর্ম নিয়ে গবেষণা চলে। ১৯০৯ সালে সুভাষচন্দ্রের বাবা জানকীনাথ বসু এই বাড়িটি তৈরি করেছিলেন। বর্তমানে নেতাজি রিসার্চ ব্যুরো এই বাড়িটির মালিক। এখানে একটি জাদুঘর, মহাফেজখানা এবং একটি গ্রন্থাগার রয়ছে। সুভাষচন্দ্র বসুর ভাইপো শিশিরকুমার বসুর পুত্র সুগত বসু ও তাঁর মা কৃষ্ণা বসু নেতাজি রিসার্চ ব্যুরো পরিচালনা করেন। দক্ষিণ কলকাতার ভবানীপুর অঞ্চলে লালা লাজপত রায় রোডে এই বাড়িটি অবস্থিত। ভবানীপুর অঞ্চলের কলকাতা মেট্রো স্টেশনটির নাম এই বাড়ির নামানুসারে "নেতাজি ভবন মেট্রো স্টেশন" রাখা হয়েছে।


title: নেতাজি ভবন

text: ১৯৪১ সালে ব্রিটিশ সরকার-কর্তৃক গৃহবন্দী থাকার সময় সুভাষচন্দ্র বসু এই বাড়ি থেকেই বার্লিনে পালিয়ে যান। এরপর তিনি (জার্মান ইউ-বোট ইউ-১৮০ এবং জাপানী সাবমেরিন আই-২৯ এ) জাপান-অধিকৃত দক্ষিণ-পূর্ব এশিয়ায় এসে আজাদ হিন্দ ফৌজ গঠন করেন এবং জাপান সাম্রাজ্য সেনাবাহিনীর সঙ্গে ব্রিটিশ সরকারের সেনাবাহিনীর বিরুদ্ধে যুদ্ধ শুরু করেন।


title: নেতাজি ভবন

text: দ্বিতীয় বিশ্বযুদ্ধের পর মোহনদাস করমচাঁদ গান্ধী ও জওহরলাল নেহেরু নেতাজি ভবন পরিদর্শনে এসেছিলেন। ২০০৭ সালে জাপানের প্রধানমন্ত্রী শিনজো আবে এই ভবন পরিদর্শন করেন।


title: নেতাজি ভবন

text: নেতাজি ভবন জাদুঘরটি প্রতিষ্ঠিত হয় ১৯৫৭ সালে। এই ভবনের জাদুঘরে সুভাষচন্দ্র বসুর পায়ের ছাপ রাখা আছে।


title: ফজিলতুন্নেসা

text:
ফজিলতুন্নেসা বা ফজিলতুন্নেসা জোহা (জন্ম: ১৮৯৯; মৃত্যু:২১ অক্টোবর, ১৯৭৭) ঢাকা বিশ্ববিদ্যালয়ের প্রথম মুসলমান ছাত্রী ও ঢাকা ইডেন কলেজের অধ্যক্ষ ছিলেন (১৯৪৮-৫৭)। তিনিই প্রথম বাঙালি মুসলমান ছাত্রী যিনি উচ্চ শিক্ষার্থে স্কলারশিপ নিয়ে বিদেশে যান। ফজিলতুন্নেসা সম্পর্কে পরিচয় পাওয়া যায় কাজী মোতাহার হোসেনের লেখা থেকে,
ফজিলতুন্নেসার জন্ম ১৮৯৯ সালে টাঙ্গাইল জেলার টাঙ্গাইল সদর থানার নামদার কুমুল্লী গ্রামে। পিতার নাম ওয়াজেদ আলী খাঁ, মাতা হালিমা খাতুন।। ওয়াজেদ আলী খাঁ মাইনর স্কুলের শিক্ষক ছিলেন।


title: ফজিলতুন্নেসা

text: মাত্র ৬ বছর বয়সে ওয়াজেদ আলী খাঁ ফজিলতুন্নেসাকে করটিয়ার প্রাইমারি স্কুলে ভর্তি করে দেন। তিনি ১৯২১ সালে প্রথম বিভাগে ম্যাট্রিক ও ১৯২৩ সালে প্রথম বিভাগে ইডেন কলেজ থেকে আইএ পাস করেন। ফজিলাতুন্নেছা ১৯২৫ সালে কলকাতার বেথুন কলেজ থেকে প্রথম বিভাগে বিএ পাস করেন। ঢাকা বিশ্ববিদ্যালয় থেকে ১৯২৭ সালে গণিত শাস্ত্রে এমএ-তে ফার্স্ট ক্লাশ ফার্স্ট (গোল্ড মেডালিস্ট) হয়েছিলেন। অতঃপর তিনি ১৯২৮ সালে বিলেতে উচ্চ শিক্ষা গ্রহণের জন্য গমন করেন। নিখিল বঙ্গে তিনিই প্রথম মুসলিম মহিলা গ্র্যাজুয়েট। উপমহাদেশে মুসলিম মহিলাদের মধ্যে তিনিই প্রথম বিলাত থেকে ডিগ্রি এনেছিলেন। তাঁর পড়াশোনার ব্যাপারে করটিয়ার জমিদার মরহুম ওয়াজেদ আলী খান পন্নী (চাঁদ মিয়া) বিশেষ উৎসাহ ও অর্থ সাহায্য করেন। বিলেতে তাঁর অবস্থান কালীন সময়ে ভারতীয় মুসলমানদের মাঝে প্রথম ডিপিআই (ডিরেক্টর অফ পাবলিক ইন্সট্রাকশন)।


title: ফজিলতুন্নেসা

text: বিদেশে পড়ার সময় ফজিলতুন্নেসার সাথে খুলনা নিবাসী আহসান উল্ল্যাহর পুত্র জোহা সাহেবের সাথে ফজিলাতুন্নেছার পরিচয় হয়। পরে উভয়ে বিবাহ বন্ধনে আবদ্ধ হন।


title: ফজিলতুন্নেসা

text:
লন্ডন থেকে ফিরে ১৯৩০ সালে তিনি কলকাতায় প্রথমে স্কুল ইন্সপেক্টরের চাকুরিতে যোগদান করেন। ১৯৩০ সালের আগস্টে কলকাতার অ্যালবার্ট হলে অনুষ্ঠিত ‘বঙ্গীয় মুসলিম সমাজ-সেবক-সংঘে’র বার্ষিক অধিবেশনে সভাপতি হিসেবে তাঁর বক্তব্যটি নারী জাগরণের মাইল ফলক হয়ে আছে। এই অধিবেশনে তিনি বলেন ‘নারী-শিক্ষার প্রয়োজনীয়তা সম্বন্ধে অনেকেই অনেক কথা বলেছেন ও বলেন। নারী সমাজের অর্ধাঙ্গ, সমাজের পূর্ণতালাভ কোনোদিনই নারীকে বাদ দিয়ে সম্ভব হতে পারে না। সেই জন্যেই আজ এ সমাজ এতোটা পঙ্গু হয়ে পড়েছে। তিনি আরো বলেন,
কাজেই এ সমাজের অবনতির প্রধান কারণ নারীকে ঘরে বন্দি করে রেখে তার Individuality বিকাশের পথ রুদ্ধ করে রাখা। নারী-শিক্ষা সম্বন্ধে এতোটা কথা আজ বলছি তার কারণ সমাজের গোড়ায় যে-গলদ রয়েছে সেটাকে দূরীভূত করতে না-পারলে সমাজকে কখনই সুন্দর করে গড়ে তুলতে পারা যাবে না।’
তিনি ১৯৩৫ সালে বেথুন কলেজে গণিতের অধ্যাপক হিসাবে যোগদান করেন। বেথুন কলেজে চাকুরিরত অবস্থায় দেশবিভাগের পর তিনি ঢাকায় চলে এসে ইডেন কলেজের অধ্যক্ষ হিসেবে যোগদান করেন ১৯৪৮ সালে। বেগম ফজিলাতুন্নেছা ১৯৪৮ সাল থেকে ১৯৫৭ সাল পর্যন্ত ঢাকা ইডেন কলেজের অধ্যক্ষা ছিলেন। বেগম ফজিলাতুন্নেছার অক্লান্ত পরিশ্রম ও চেষ্টায় বিজ্ঞান ও বাণিজ্যিক বিভাগসহ ইডেন কলেজ ডিগ্রি পর্যায়ে উন্নীত হয়। ১৯৫২ সালে ইডেন কলেজের মেয়েরা রাষ্ট্রভাষা আন্দোলনে কলেজের অভ্যন্তর থেকে মিছিল বের করার প্রস্ত্ততি নিলে উর্দুভাষী এক দারোগা হোস্টেলে ঢুকে মেয়েদের ভয়ভীতি দেখাতে শুরু করার এক পর্যায়ে খবর পেয়ে বেগম ফজিলাতুন্নেছা কলেজে এসে তার বিনানুমতিতে কলেজ প্রাঙ্গণে ঢোকার জন্য দারোগাকে ভৎসনা করে হোস্টেল থেকে বের করে দেন নিজের দৃঢ়তা ও প্রশাসনিক ক্ষমতার বলে। নারীশিক্ষা ও নারীমুক্তি সম্পর্কে সওগাতসহ অনেক পত্রিকায় তার বিভিন্ন প্রবন্ধ, গল্প প্রকাশিত হয়।


title: ফজিলতুন্নেসা

text: মুসলিম নারীর মুক্তির জন্য যে লেখা 'সওগাত' ও 'শিখা' পত্রিকায় প্রকাশ করেছিলেন তা-


title: ফজিলতুন্নেসা

text: ১৯২৮ সালে কাজী নজরুল ইসলাম নজরুলের দ্বিতীয় দফা ঢাকা সফরের সময় ফজিলতুন্নেসার সাথে নজরুলের পরিচয় ঘটে। ফজিলতুন্নেসা তখন ঢাকার দেওয়ান বাজারস্থ হাসিনা মঞ্জিলে থাকতেন। কাজী মোতাহার হোসেনের কাছ থেকে ফজিলতুন্নেসা জানতে পারেন নজরুল হাত দেখে ভাগ্য বলতে পারেন এবং ফজিলতুন্নেসারও তার হাত নজরুলকে দেখাবার ইচ্ছা হয়। এভাবে ফজিলতুন্নেসা ও তার বোন সফীকুননেসার সাথে নজরুলের পরিচয় ঘটে ফজিলতুন্নেসার বাসায়। কাজী মোতাহার হোসেনের লেখা থেকে জানা যায়, সেই দিন রাতেই নজরুল ফজিলতুন্নেসার ঘরে যান এবং প্রেম নিবেদন করেন। ফজিলতুন্নেসা নজরুলের আবেদন প্রত্যাখ্যান করেন। নজরুল ফজিলতুন্নেসার বিলেত গমন উপলেক্ষে ‘’বর্ষা-বিদায়” নামক একটি কবিতা লেখেন। কলকাতা ফিরে গিয়ে নজরুল ফজিলতুন্নেসাকে একটি কাব্যিক চিঠি লেখেন। সেই কাব্যিক চিঠির নাম "রহস্যময়ী" (পরে "তুমি মোরে ভুলিয়াছ" নাম দেওয়া হয়)। কাজী মোতাহার হোসেন লেখেন, “ফজিলতের প্রতি নজরুলের অনুভূতির তীব্রতা দু’তিন বছরের সময়-সীমায় নিঃশেষিত হয়ে যায়”


title: ফজিলতুন্নেসা

text: এই বিদুষী নারী ১৯৭৭ সালে ২১ অক্টোবর ঢাকায় মৃত্যুবরণ করেন। এই মহীয়সী নারীর স্মৃতি রক্ষার্থে জাহাঙ্গীরনগর বিশ্ববিদ্যালয় ১৯৮৭ সালে ফজিলাতুন্নেছার নামে হল নির্মাণ করা হয়।


title: সুপার ওভার

text: সুপার ওভার একটি ক্রিকেটীয় পরিভাষা। একে বর্জনকারী বা এলিমিনেটর হিসেবেও ডাকা হয়। সীমিত ওভারের ক্রিকেট খেলায় টাই-ব্রেকিং পদ্ধতির ক্ষেত্রে এ ধরনের ওভারের ব্যবহার ঘটে। সুপার ওভার ক্রিকেট খেলার সংক্ষেপিত রূপ যাতে কেবলমাত্র ছয় বলে গড়া একটি ওভারে খেলার নিষ্পত্তি ঘটে। এতে প্রত্যেক দলেরই অগণিত উইকেটের পতন ঘটতে পারে। আনুষ্ঠানিকভাবে খেলার ফলাফল টাই হিসেবে গণনা করা হয়। কিন্তু প্রতিযোগিতা কিংবা সিরিজের শর্ত অনুযায়ী সুপার ওভারে বিজয়ী দলকে প্রচলিত খেলায় বিজয়ীরূপে আখ্যায়িত করা হয়। তবে, সুপার ওভারে সংগৃহীত রানকে খেলোয়াড়ের পরিসংখ্যানগত রেকর্ড হিসেবে অন্তর্ভুক্ত করা হয় না। ২০০৮ সালে টুয়েন্টি২০ ক্রিকেটে সর্বপ্রথম সুপার ওভারের প্রবর্তন ঘটে। এ ব্যবস্থাটি টাই-ব্রেকিংয়ের ক্ষেত্রে ব্যবহৃত বোল-আউট পদ্ধতির স্থলাভিষিক্ত হয়। মূলতঃ টুয়েন্টি২০ ক্রিকেট খেলায় সুপার ওভার ব্যবহার করা হয়ে থাকে।


title: সুপার ওভার

text: ২০১১ সালের ক্রিকেট বিশ্বকাপের নক-আউট পর্বে সর্বপ্রথম সুপার ওভার ব্যবহার করা হয়েছিল। কোন খেলায় টাই ভাঙ্গার ক্ষেত্রে ফল আনয়ণের জন্য এর প্রবর্তন ঘটে। কিন্তু নক-আউট পর্বের কোন খেলা টাই না হওয়ায় এর ব্যবহার ঘটেনি। ২০১৫ সালের ক্রিকেট বিশ্বকাপের জন্য কেবলমাত্র চূড়ান্ত খেলায় সুপার ওভারের ব্যবস্থা রাখা হয়েছে। নক-আউট পর্বের কোন খেলা টাই হলে পূর্বতন নিয়ম-কানুন অর্থাৎ গ্রুপ পর্বের সেরা দল পরবর্তী পর্বে উত্তরণ ঘটবে।


title: সুপার ওভার

text: অন্যান্য ক্রীড়ায় টাই ভাঙ্গার জন্য বিভিন্ন ধরনের পদ্ধতি অবলম্বন করা হয়। টুয়েন্টি২০ প্রতিযোগিতার গ্রুপ পর্বে প্রায়শঃই সুপার ওভার পদ্ধতি ব্যবহার করা হয়। তবে, প্রখ্যাত সাংবাদিক সম্বিত বালের মতে নক-আউট পর্বের বাইরে এর ব্যবহার অপ্রয়োজনীয়। তিনি দেখেছেন যে, টাই ব্যবস্থা দলগুলোর মধ্যে প্রতিদ্বন্দ্বিতামূলক ফলাফল ও বিনোদনের মানদণ্ডে আদর্শ।


title: সুপার ওভার

text: নিউজিল্যান্ড ক্রিকেট দলের কোচ মাইক হেসন ২০১২ সালের আইসিসি বিশ্ব টুয়েন্টি২০ প্রতিযোগিতার সুপার এইট পর্বে দলের দুই খেলায় তার দল হেরে যাওয়ায় এ ব্যবস্থার সমালোচনা করেন। খেলায় তার দল গ্রুপে সর্বনিম্ন স্থান দখল করে।


title: প্রগতি প্রকাশন

text: প্রগতি প্রকাশন () ছিল ১৯৩১ সালে প্রতিষ্ঠিত একটি মস্কো-ভিত্তিক সোভিয়েত প্রকাশন। এটি বিখ্যাত ছিল মার্কসবাদ-লেনিনবাদের নানা বিষয়ে বিভিন্ন ভাষায় প্রকাশিত বইয়ের জন্য।


title: প্রগতি প্রকাশন

text: প্রগতি প্রকাশন বিশেষভাবে "সোভিয়েত ইউনিয়নের সংক্ষিপ্ত ইতিহাস" এবং সামাজিক-রাজনৈতিক জ্ঞানের অ-আ-ক-খ সিরিজ বইগুলোর জন্য বিখ্যাত ছিল। সামাজিক-রাজনৈতিক জ্ঞানের অ-আ-ক-খ সিরিজের বইগুলোর নাম হতো "দর্শন কী", "অর্থশাস্ত্র কী", "শ্রম কী" ইত্যাদি ধরনের। এই প্রকাশন আরো প্রকাশ করেছিল বিদেশি ভাষার পাঠকদের জন্য অনেক বিজ্ঞান, শিল্প, সাহিত্য, রাজনীতি, শিশুতোষ, ধ্রুপদী বইসমূহ।


title: প্রগতি প্রকাশন

text: এই প্রকাশনের একটি সাধারণ বৈশিষ্ট্য ছিল যে সমস্ত বইয়ের শেষে "পাঠকদের প্রতি" একটি অনুরোধ থাকত। সেই অনুরোধে মতামত ও পরামর্শ চাওয়া হত। ভাষাটি ছিল এরকম:


বাংলাদেশ সমরাস্ত্র কারখানা উচ্চ বিদ্যালয় () হল গাজীপুর জেলায় বাংলাদেশ সমরাস্ত্র কারখানার অভ্যন্তরে অবস্থিত একটি নিবন্ধিত উচ্চ বিদ্যালয়, যা উন্নত পরিবেশে শিক্ষা বিস্তারের লক্ষ্য নিয়ে সালে "কিশলয়" নামে যাত্রা শুরু করে। প্রতিষ্ঠালগ্নে মাত্র ৬ জন শিক্ষক ও ৩৫০ জন ছাত্র-ছাত্রী নিয়ে স্কুলটির যাত্রা শুরু হয়। এরপর ১৯৮৩ সালের ২৯শে মার্চ "কিশলয়" স্কুলের মূল ভিত্তিপ্রস্তর স্থাপিত হয় এবং ১১-০৯-১৯৮৩ তারিখে বিদ্যালয় ভবনটি উদ্বোধন করা হয়। ১৯৮২ সালে একে জুনিয়র হাই স্কুলে রুপান্তরিত করা হয়। ১৯৯১ সালে "কিশলয় জুনিয়র হাই স্কুল" থেকে বিজ্ঞান, মানবিক ও বানিজ্য বিভাগ নিয়ে পূর্ণাঙ্গ হাই স্কুলে উন্নীত হয় এবং "কিশলয়" এর পরিবর্তে "বি ও এফ হাই স্কুল" নামে নামান্তর করা হয়। ২০০১ সাল থেকে স্কুলটি গাজীপুরের এস. এস. সি পরীক্ষার একটি কেন্দ্র হিসেবে গৃহীত হয়।


title: নটীর পূজা (চলচ্চিত্র)

text: নটীর পূজা হল ১৯৩২ সালে মুক্তিপ্রাপ্ত একটি বাংলা চলচ্চিত্র। এটিই একমাত্র চলচ্চিত্র যেটিতে বিশিষ্ট বাঙালি কবি ও নাট্যকার রবীন্দ্রনাথ ঠাকুরকে পরিচালক হিসেবে উল্লেখ করা হয়েছে। ছবিটি রবীন্দ্রনাথেরই "নটীর পূজা" (১৯২৬) নাটকের একটি রেকর্ডিং।


title: নটীর পূজা (চলচ্চিত্র)

text: ১৯২৭ সালে জোড়াসাঁকো ঠাকুরবাড়িতে প্রথম "নটীর পূজা" নাটকটি মঞ্চায়িত হয়েছিল। এরপর ১৯৩১ সালের শেষদিকে রবীন্দ্রনাথ আবার নাটকটি মঞ্চস্থ করার উদ্দেশ্যে শান্তিনিকেতন থেকে কলকাতায় আসেন। সেই সময় ভারতীয় চলচ্চিত্র প্রযোজক তথা নিউ থিয়েটার্স ক্যালকাটার প্রতিষ্ঠাতা বীরেন্দ্রনাথ সরকার রবীন্দ্রনাথকে আমন্ত্রণ জানান নিউ থিয়েটার্সের ব্যানারে নাটকটিকে চলচ্চিত্রে রূপান্তরিত করার জন্য। রবীন্দ্রনাথও মঞ্চায়নের ভঙ্গিতে নাটকটি চলচ্চিত্রায়িত করতে রাজি হন।


title: নটীর পূজা (চলচ্চিত্র)

text: স্টুডিও’র ১ নং ফ্লোরে চার দিন ধরে ছবিটির শ্যুটিং চলেছেন। রচনা ও পরিচালনা ছাড়া রবীন্দ্রনাথ এই ছবিটিতে অভিনয়ও করেছিলেন। ছবিটির সংগীত পরিচালনা করেন দিনেন্দ্রনাথ ঠাকুর। সিনেম্যাটোগ্রাফার ছিলেন নীতিন বসু। চলচ্চিত্রের প্রথাগত নিয়ম ভেঙে নাটক মঞ্চায়নের ভঙ্গিতে ছবিটির শ্যুটিং চলেছিল।


title: নটীর পূজা (চলচ্চিত্র)

text: ১৯৩২ সালের ২২ মার্চ তারিখে "নটীর পূজা " নাটকের ১০,৫৭৭ ফুট দীর্ঘ চলচ্চিত্র রূপটি কলকাতার চিত্রা সিনেমা হলে মুক্তি পায়। নিউ থিয়েটার্স কর্তৃপক্ষ মনে করেছিলেন, রবীন্দ্রনাথ স্বয়ং এই ছবিতে অভিনয় করেছেন বলে ছবিটি জনপ্রিয়তা অর্জন করবে। তাঁরা লভ্যাংশের ৫০% শান্তিনিকেতন শিক্ষাপ্রকল্পে দান করতেই সম্মত হন। কিন্তু ছবিটি বাণিজ্যিকভাবে ব্যর্থ হয়। পরবর্তীকালে ছবিটির ব্যর্থতার জন্য মঞ্চায়নের ভঙ্গিতে চলচ্চিত্রায়ণের পদ্ধতিটিকেই দায়ী করা হয়। বীরেন্দ্রনাথ সরকারের মনে হয়েছিল, অল্পদিনের শ্যুটিং কর্মসূচিই এই ছবির বাণিজ্যিক ব্যর্থতার কারণ।


title: নটীর পূজা (চলচ্চিত্র)

text:
যদিও কোনও কোনও বাঙালি সমালোচক ছবিটির "নান্দনিক মূল্যে"র (বা রাবীন্দ্রিক গুণাবলীর) প্রশংসা করেছিলেন। "দ্য বেঙ্গলি" পত্রিকায় যে সমালোচনাটি প্রকাশিত হয়েছিল, তাতে ছিল:
As everyone knows, apart from the charm lent to it by the Poet, the story has an intense appeal of its own. And considering the fact that the artistes were all amateurs in their teens, it may be said without hesitation that the charm has not suffered and the interest of the play has been maintained throughout. The songs, under the direction of Mr Dinendra Nath Tagore, have been well sung and are sure to be appreciated by all, especially the swan song of the dancing girl.But the most striking feature of the film is the interpretative dance of the artiste who played the role of Srimati. To Rabindranath belongs the credit for revival of this ancient Indian art and its inclusion in this film must give an opportunity to many who have not seen it danced by the poet and his pupils during the seasonal festivals he is in the habit of celebrating in Calcutta to see and admire these dances.


title: নটীর পূজা (চলচ্চিত্র)

text:
বঙ্গানুবাদ:
সকলেই জানেন, কবি যে মায়াজাল বিস্তার করেছেন তার বাইরেও আখ্যানভাগের নিজস্ব একটি গভীর আবেদন বিদ্যমান। শিল্পীরা সকলেই অপেশাদার কিশোর-কিশোরী। এই কথা বিবেচনা করে নির্দ্বিধায় বলা চলে যে, উক্ত মায়াজালটি বিনষ্ট হয়নি। বরং নাটকটি আগাগোড়াই মনোগ্রাহী হয়েছে। শ্রীযুক্ত দিনেন্দ্রনাথ ঠাকুরের সংগীত পরিচালনায় গানগুলি সুগীত। নিশ্চিতরূপে এগুলি, বিশেষ করে নর্তকীর হংসগীতিখানি, সকলের প্রশংসা অর্জন করবে।তবে এই চলচ্চিত্রের প্রধান বৈশিষ্ট্যটি হল শ্রীমতীর ভূমিকায় অভিনয়কারী শিল্পীর ব্যাখ্যামূলক নৃত্যটি। প্রাচীন ভারতীয় শিল্পকলার পুনরুজ্জীবনের কৃতিত্ব রবীন্দ্রনাথের। কলকাতায় ঋতু-উৎসবে তিনি ও তাঁর শিষ্যশিষ্যাগণ নৃত্যসহযোগে তা উপস্থাপন করেন। যাঁরা দেখেন, তাঁরা সেই নৃত্যকলার প্রশংসা করেন। অনেকে দেখার সুযোগ পান না। এই চলচ্চিত্রটি নিঃসন্দেহে তাঁদের সেই নৃত্য দেখার সুযোগ করে দিয়েছে।


title: নটীর পূজা (চলচ্চিত্র)

text: নিউ থিয়েটার্সের একটি অগ্নিকাণ্ডে এই ছবির প্রিন্টগুলি নষ্ট হয়ে যায়। তবে সাম্প্রতিক কালে, সেই ফিল্মগুলি পুনরুদ্ধার করা গিয়েছে।


title: ভাজা ডিম

text: ভাজা ডিম এক প্রকার রান্নার ধরন যেখানে ডিম পুরোটাই তাওয়া বা ফ্রাই প্যানে ভেজে তৈরী করা হয়। ইংরেজী ভাষার দেশগুলোতে ঐতিহ্যগতভাবে এই খাবার সকালের নাস্তা হিসেবে খাওয়া হয়। (ইংরেজদের পূর্ব উপনিবেশ) ভারতীয় উপমহাদেশে একে সাধারণত 'পোচ' বলা হয়।


title: ভাজা ডিম

text:
প্রথমে একটি পরিষ্কার বাটিতে পেঁয়াজ কুচি, মরিচ কুচি, পরিমানমতো লবণ ও হলুদ একত্রে নিতে হবে | অনেক সময় সামান্য মসলা দেওয়া হয় | এবার সবকিছু একত্রে চটকে নিয়ে ডিম ভেঙ্গে ভালভাবে মেশাতে হবে | এবার একটি ফ্রাই প্যানে তেল দিয়ে চুলায় চড়িয়ে দিতে হবে | তেল গরম হলে ডিমের মিশ্রণ দিয়ে দিতে হয় |
একটি ঢাকনা দিয়ে ঢেকে দিলে ডিমটি ফুলে উঠবে | ৪০ - ৬০ সেকেন্ড পরে উল্টিয়ে দিতে হবে | এভাবে ৩ থেকে ৪ মিনিট ভাজতে হবে |
এবার নামিয়ে তেল ঝরিয়ে ভাজা ডিম প্লেটে পরিবেশন করা হয় |


title: ভাজা ডিম

text:
এটি আমেরিকায় প্রায়ই এক ফালি বা একটি বৃত্ত বা অন্যান্য আকৃতিতে কাটা রুটি দ্বারা তৈরি করা হয়। রুটি একপাশে বাদামী হওয়া পর্যন্ত ভাজা হয় এবং তারপর ফ্লিপ, এবং একটি ডিম ভাজতে সাধারণত লবণ এবং মরিচ ব্যবহার করা হয়। ফ্রাই প্যানে ঢাকনা দিয়ে ঢেকে দেয়া হয় এবং তৈরি না হওয়া পর্যন্ত ডিম ফ্রাই করা হয়। রুটি মাঝে প্রায়ই পাশাপাশি ডিমের সাথে ভাজা হয় এবং ডিমের উপরে রুটি পরিবেশিত হয়।
উত্তর আমেরিকানদের ভাজা ডিমে বিভিন্ন পদ ব্যবহার:
মিশরে ভাজা ডিম একটি সাধারণ ব্রেকফাস্ট খাবার। তারা শুধুমাত্র উদ্ভিজ্জ তেল বা মাখন/ ঘি দিয়ে প্লেইন প্রস্তুত করে। অথবা একাধিক উপকরনও যোগ করে। এটা সাধারণত পেঁয়াজ এবং মশলা দিয়ে টমেটো, চিজ, বিভিন্ন ধরনের গরুর মাংসের সসেজ (পাতলা তাজা টাইপ, এবং গোলাকার শুকনো কাঠি টাইপ উভয়) বা বিশেষভাবে প্রস্তুত করা কিমা থাকে। তারা মটরশুটির সঙ্গে ভাজা ডিম পরিবেশন করে। কম ঘন গভীর উদ্ভিজ্জ একটি পুরসহ ভাজা সেদ্ধ ডিম ভেজে প্রস্তুত করে, এটি স্কটল্যান্ডের ডিমের কিছুটা অনুরূপ "ষ্টার এগ" এর মত।
ভারতে (এবং ভারতীয় উপমহাদেশে) ভাজা ডিমকে সবচেয়ে বেশি পোচ বলা হয়। তারা কিছুটা কুসুম ভিতরে নরম রেখে রান্না করে। কিছু রেস্টুরেন্টে ডিম ভাজা (কড়া) বা "ডিম আধা ভাজা" তৈরি করে। দক্ষিণ ভারতে ডিম বিক্রেতা সাধারণ রাস্তার ডিম বিক্রি করে। তারা সাধারণত এই ধরনের খাবারে সরিষার তেল এবং উদ্ভিজ্জ তেল এর সঙ্গে বিভিন্ন মসলা দিয়ে ভাজা ডিম এবং রুটি সহ ডিশ তৈরি করে। সময় সময় ভাজার পরে, তারা কখনো কখনো গোলমরিচ, লঙ্কা গুরা, কাচা মরিচ কুচি, এবং লবণ মশলা হিসাবে এর সঙ্গে অল্প ছিটিয়ে দেয়া হয়। সেন্ট্রাল এবং উত্তর ভারতের ইংরেজিভাষী মধ্যবিত্ত ও মধ্য স্তরের রেস্টুরেন্ট ইন, সিঙ্গেল ভাজা একদিকে এবং ডবল ভাজা উভয় দিকে ভাজা বুঝায়।


title: ভাজা ডিম

text: ভাজা ডিমে বেকন, সসেজ, এবং বিভিন্ন মশলা এর সঙ্গে টোস্ট পরিবেশন করা হয়। অথবা একটি স্যান্ডউইচ মধ্যে ভাজা ডিম দেয়া হয়। সাধারণত ব্রিটেন ও আয়ারল্যান্ডের খাওয়া ফুল ব্রেকফাস্টে একটি অপরিহার্য অংশ। প্রায়ই ভাজা ডিম একটি জনপ্রিয় খাবার হিসেবে হ্যাম বা ধোঁকা স্টেকের সঙ্গে পরিবেশিত হয়। ডিম উচ্চ তাপের উপর রান্না করা হয় এবং গরম চর্বি ডিমের উপরে আবরন দেয়া হয়। এটি রান্নার সঙ্গে একটি কাস্টার্ড এর মত কুসুম থাকে।


title: ভাজা ডিম

text:
জাপানে ভাজা ডিমকে বলা "medama Yaki" (目 玉 焼 き)। ভাজা ডিম সাধারণত খুশির মুহুর্তগুলোতে তৈরি করা হয়। তারা লবণ এবং মরিচ, বা সয়া সস দিয়ে এটি পরিবেশন করে।
ডিমের উপর কখনও কখনও লবণ ছিটিয়ে রান্নার সঙ্গে তেলে ভাজা হয়। এটা "bibimbap" বা "Kimchi bokkeumbap" নামে সাধারন ভাজা ডিম বলে। কখনও কখনও তরকারি হিসেবে রান্না করে কেবল সরিষা এবং তিল তেল একটি চামচের এক চামচ, সঙ্গে গরম ভাত, একটি ভাজা ডিমের আইটেম তৈরি করা হয়। মাঝে মধ্যে পাঁউরুটি মাঝে লবণ দিয়ে ভাজা ডিমের সাথে দেয়া হয়।


title: ভাজা ডিম

text:
নেদারল্যান্ডে ভাজা ডিম সাধারণত ব্রেকফাস্ট বা লাঞ্চের জন্য তৈরি করা হয়। ভাজা বেকনের সঙ্গে প্রায়ই, রুটির একটি ফালির উপরে পরিবেশিত হয়। একটি দুটি বা তিনটি ভাজা ডিম একই সাথে একটি থালায় পরিবেশন করা হয়।
প্রথমে হ্যাম এবং পনির বা বেকন এবং পনিরের সঙ্গে একসাথে ভাজা হয়। পরে ঠান্ডা মাংসে যেমন গরুর মাংস বা হ্যাম এর উপর বাটার রুটি দিয়ে রান্না করা হয় এবং সাধারণত একটি শুলফা জরান সঙ্গে এটি করা হয়। এটা নেদারল্যান্ড অনেক ক্যাফে, ক্যান্টিন, এবং লাঞ্চ আসরে পরিবেশিত হয়।


title: ভাজা ডিম

text: সাধারণভাবে রাশিয়ায় খাওয়া সবচেয়ে জনপ্রিয দুই ভাজা ডিম ডিশ হল ঈয়্যেসনিৎসা (রাশিয়ান: яичница) বিশুদ্ধ ভাজা ডিমের জন্য এবং অমলেট (রাশিয়ান: омлет) দুধ বা অন্যান্য তরলের সাথে তৈরি করা হয়।


title: ভাজা ডিম

text: সাধারণত আস্ত কুসুমের সঙ্গে ভাজা হয় এবং এটিকে একত্রে বালতুনিয়া (রাশিয়ান: болтунья) বলা হয়। এতে বিভিন্ন বৈচিত্র থাকতে পারে: ঈয়্যেসনিৎসা দুটি প্রধান বৈচিত্র্যের, একটি গ্লাজুন্‌ইয়া (глазунья রাশিয়ান) যেমন ভাজা বেকন, হ্যাম, ভাজা রুটি বা পেঁয়াজ, বা অন্যান্য সবজির সাথে তৈরি করা হয়। উভয় ধরনের খাবার প্রস্তুতিতে একাধিক ডিম একটি কড়াই বা ফ্রাই প্যানে রান্না করা হয়।


title: কলকাতা প্রমাণ সময়

text: কলকাতা প্রমাণ সময় ছিল ১৮৮৪ সালে ব্রিটিশ ভারতে চালু হওয়া ভারতের দুটি সময় অঞ্চলের একটি। মার্কিন যুক্তরাষ্ট্রের রাজধানী ওয়াশিংটন ডি. সি. শহরে অনুষ্ঠিত আন্তর্জাতিক দ্রাঘিমারেখা সম্মেলনে এই অঞ্চলটি স্থাপিত হয়। এই সম্মেলনে স্থির হয়েছিল যে ভারতে দুটি সময় অঞ্চল গঠিত হবে। একটি হবে কলকাতা (৯০ ডিগ্রি পূর্ব দ্রাঘিমারেখা) ও অন্যটি হবে বোম্বাই (বর্তমান মুম্বই, ৭৫ ডিগ্রি পূর্ব দ্রাঘিমারেখা)।


title: কলকাতা প্রমাণ সময়

text: কলকাতা প্রমাণ সময় ভারতীয় প্রমাণ সময়ের চেয়ে চব্বিশ মিনিট এবং বোম্বাই প্রমাণ সময়ের চেয়ে এক ঘণ্টা তিন মিনিট এগিয়ে ছিল। মাদ্রাজ প্রমাণ সময়ের চেয়ে এটি বত্রিশ মিনিট কুড়ি সেকেণ্ড এগিয়ে ছিল। ১৯০৬ সালের ১ জানুয়ারি ভারতীয় প্রমাণ সময় চালু হলেও কলকাতা প্রমাণ সময় কার্যকর থেকেই যায়। ১৯৪৮ সালে ভারতীয় প্রমাণ সময়ের স্বার্থে এই কলকাতা প্রমাণ সময় পরিত্যক্ত হয়।


title: কলকাতা প্রমাণ সময়

text: ব্রিটিশ ভারতে ঊনবিংশ শতাব্দীর শেষাংশে কলকাতা প্রমাণ সময় বিশেষ প্রভাবশালী ছিল। এই সময় ধরেই মহাজাগতিক ও ভৌগোলিক ঘটনাবলি নথিভুক্ত করা হত। কথিত আছে, লিটন স্ট্র্যাচের কাকা উইলিয়াম স্ট্রাচে একবার কলকাতায় এসেছিলেন এবং জীবনের বাকি ছাপ্পান্ন বছর তিনি নিজের ঘড়িটিকে কলকাতা প্রমাণ সময়ের সঙ্গে মিলিয়ে রাখতেন। জেমস ক্ল্যাভেল তাঁর "কিং র‍্যাট" উপন্যাসে দেখিয়েছেন "কলকাতা প্রমাণ সময়" ধরে খবর সম্প্রচারিত হচ্ছে।


title: হিজলি ডিটেনশন ক্যাম্প

text: হিজলি ডিটেনশন ক্যাম্প (ইংরেজি: Hijli Detention Camp) ছিল ব্রিটিশ ভারতের একটি ডিটেনশন ক্যাম্প। অধুনা ভারতের পশ্চিমবঙ্গ রাজ্যের খড়গপুর শহরের কাছে হিজলিতে (পূর্বতন হিজলি রাজ্যের অন্তর্গত) এই ক্যাম্পটি অবস্থিত ছিল। বিংশ শতাব্দীতের প্রথমার্ধে ভারতের স্বাধীনতা আন্দোলনের সময় এই ক্যাম্পটি গুরুত্বপূর্ণ ভূমিকা পালন করে।


title: হিজলি ডিটেনশন ক্যাম্প

text: অসহযোগ আন্দোলনে যোগ দেওয়া স্বাধীনতা সংগ্রামী এবং সশস্ত্র বিপ্লবীদের সংখ্যা এত বৃদ্ধি পেয়েছিল যে ব্রিটিশ সরকার তাঁদের সাধারণ জেলে স্থান দিতে অসমর্থ হয়। তাই সরকার কয়েকটি নতুন ডিটেনশন ক্যাম্প গঠন করার সিদ্ধান্ত নেয়। প্রথম ক্যাম্পটি স্থাপিত হয় বক্সা দূর্গে। ১৯৩০ সালে হিজলি ডিটেনশন ক্যাম্প স্থাপিত হয়। ১৯৩১ সালে সন্তোষ কুমার মিত্র ও তারকেশ্বর সেনগুপ্ত নামে দুই স্বাধীনতা সংগ্রামী এই ক্যাম্পেই পুলিশের গুলিতে নিহত হন। সুভাষচন্দ্র বসু তাঁদের মৃতদেহ সংগ্রহ করতে এখানে আসেন। রবীন্দ্রনাথ ঠাকুর এবং বিশিষ্ট নেতারা এই ঘটনার প্রতিবাদ করেন। "হিজলি গুলিচালনার ঘটনা" নামে পরিচিত এই ঘটনাটিই ভারতের কোনো জেল বা ডিটেনশন ক্যাম্পে গুলিচালনার একমাত্র ঘটনা।


title: হিজলি ডিটেনশন ক্যাম্প

text: ১৯৩৭ সালে এই ক্যাম্পটি বন্ধ করে দেওয়া হয় এবং ১৯৪০ সালে আবার চালু করা হয়। ১৯৪২ সালে শেষ বারের মতো ক্যাম্পটি বন্ধ হয় যায় এবং বন্দীদের অন্যত্র স্থানান্তরিত করা হয়। দ্বিতীয় বিশ্বযুদ্ধের সময় মার্কিন যুক্তরাষ্ট্রের বিমানবাহিনী এই ক্যাম্পটি ব্যবহার করেছিল।


title: হিজলি ডিটেনশন ক্যাম্প

text: স্বাধীনতার পর ১৯৫১ সালে হিজলি ডিটেনশন ক্যাম্প প্রাঙ্গনেই আইআইটি খড়গপুর স্থাপিত হয়। ১৯৯০ সালে পূর্বতন ডিটেনশন ক্যাম্পের কিছু অংশ নিয়ে চালু হয় নেহেরু বিজ্ঞান ও প্রযুক্তি সংগ্রহশালা।


title: এভারেস্ট হাউস

text: এভারেস্ট হাউস হল ভারতের পশ্চিমবঙ্গ রাজ্যের রাজধানী কলকাতা শহরের একটি বহুতল ভবন। এটি জওহরলাল নেহেরু রোডে অবস্থিত। এভারেস্ট হাউস চ্যাটার্জি ইন্টারন্যাশানাল সেন্টারের পরে কলকাতার দ্বিতীয় বৃহত্তম বহুতল ভবন। এটি একটি বাণিজ্যিক ভবন। ১৯৭৮ সালে এটির নির্মাণকাজ শেষ হয়। ২১ তলা এই বাড়িটির উচ্চতা । এই বাড়ির নিচের তলায় একাধিক শোরুম আছে।


title: জঙ্গীদমন বাহিনী

text: জঙ্গীদমন বাহিনী বা কাউন্টার ইনসারজেন্সি ফোর্স হল পশ্চিমবঙ্গ সরকার কর্তৃক গঠিত একটি বিশেষ সশস্ত্র বাহিনী। ২০১০ সালে মাওবাদী জঙ্গীদমনের উদ্দেশ্যে অন্ধ্রপ্রদেশ রাজ্যের গ্রেহাউন্ড বাহিনীর আদলে এই বাহিনী গঠিত হয়। এই বাহিনীর প্রধান কার্যালয় কলকাতার গড়িয়া অঞ্চলে। এই বাহিনীতে অন্তর্ভুক্ত করার আগে রাজ্য সশস্ত্র বাহিনীর ১০০০ জওয়ানকে কম্যান্ডো প্রশিক্ষণ দেওয়া হয়। পশ্চিমবঙ্গের পশ্চিম মেদিনীপুর জেলার সালুয়া ও শালবনিতে এই প্রশিক্ষণ কেন্দ্র অবস্থিত ছিল। সম্প্রতি প্রশিক্ষণ কেন্দ্রটি দুর্গাপুরে স্থানান্তরিত করা হয়েছে।


title: জঙ্গীদমন বাহিনী

text: ২০১১ সালের ২৪ নভেম্বর একটি ৩০ মিনিটের সংঘর্ষে বাহিনী মাওবাদী জঙ্গী মাল্লাওজুলা কোটেশ্বর রাও ওরফে কিশেনজিকে হত্যা করতে সমর্থ হয়।